
KATA PENGANTAR 


KONSEP sastera Islam tidak pernah dibicarakan oleh nabi dan para 
ilmuan Islam pada zaman silam tetapi kegiatan penciptaan sastera 
berkembang seiring dengan perkembangan Islam, malah telah me- 
mainkan peranan yang penting untuk kepentingan Islam. Sejak za- 
man sebelum Islam, penciptaan puisi sudah meningkat maju di 
negeri Arab sehingga al-Quran telah diturunkan oleh Allah kepada 
Nabi Muhammad untuk mencabar kewibawaan orang Arab untuk 
menghasilkan karya seperti al-Quran, tetapi orang Arab gagal meng- 
atasi nilai sastera yang terkandung di dalam wahyu Tuhan itu. 

Apabila agama Islam mulai bertapak di kota Madinah, Nabi 
Muhammad bukan sahaja menghadapi serangan yang bercorak fizi- 
kal daripada orang Quraisy, tetapi beliau juga menempuh serangan 
melalui pengucapan seni yang berbentuk puisi yang mengecamnya 
dan agama Islam. Justeru itu Nabi memperlengkapkan dirinya bukan 
sahaja dengan angkatan bersenjata yang kuat, tetapi juga dengan 
tokoh-tokoh sasterawan. Para sasterawan yang tersebut terdiri dari- 
pada penyair-penyair Muslim seperti Hassan bin Thabit, Ka'b bin 
Malik dan Abdullah bin Rawahah. Penyair-penyair ini memainkan 
peranan mereka untuk mengubahkan karya-karya puisi bagi me- 
nangkis serangan musuh melalui media sastera. Oleh yang demikian 
karya sastera yang bercorak puisi turut memainkan peranan untuk 
pengembangan Islam. 

Sementara karya sastera Islam yang bercorak prosa, berkem- 
bang dalam peradaban Islam melalui anjuran yang dibawakan oleh 
al-Quran dalam surah Yusuf, ayat 3 yang berbunyi: 

“Kami menceritakan kepadamu kisah yang paling baik....” 

Dalam ayat al-Quran tersebut mengandungi kata-kata nagqusu (men- 
cerita), al-Qasasi (penceritaan) iaitu cerita mengenai Nabi Yusuf. 





Cerita mengenai Nabi Yusuf yang diriwayatkan dalam al-Quran me- 
rupakan cerita yang mengandungi unsur sastera yang sangat indah. 
Di samping cerita Nabi Yusuf. al-Quran juga mengandungi ceri 
cerita yang lain seperti cerita Nabi Adam dan Hawa, cerita Nabi 
Musa, cerita kaum Ad dan Thamud, cerita Ashabul Kahfi (penghuni 
gua), Ashabul Fil (pasukan bergajah) dan lain-lain lagi. 

Dari contoh bercerita seperti yang tersebut di dalam al-Quran 
itu telah melahirkan para pengembang Islam yang menggunakan ce- 
rita sebagai media berdakwah. Berdakwah melalui cerita telah ber- 
kembang dengan pesatnya mulai zaman Bani Umaiyah. Cara ber- 
dakwah melalui cerita amat digemari sekali oleh al-Hajaj salah se- 
orang panglima perang dan gabenor kerajaan Bani Umaiyah. Anta- 
ra tokoh-tokoh pengembang Islam yang berdakwah melalui cerita 
ialah seperti Hasan Basri, Tamim al-Dari, Thawus ibn Kaisan, 
Ubaid ibn Umair, Mualim bin Jundub dan lain-lain. 

Di samping itu banyak juga orang Yahudi yang telah menganut 
agama Islam, Oleh sebab agama Islam merupakan lanjutan daripada 
agama-agama kitab, maka orang-orang Yahudi yang menganut aga- 
ma Islam turut menuturkan cerita-cerita daripada warisan Bani Is- 
rail. Tokoh-tokoh Islam dari Bani Israil yang menuturkan cerita-ce- 
rita mengenai Bani Israil ialah seperti Kab-al Ahbar. Walaupun ob- 
jektif cerita-cerita yang tersebut telah menekankan tentang amanat 
pengajaran Islam, tetapi cerita-cerita yang tersebut terkadang-ka- 
dang sangat aneh, maka timbullah pertanyaan tentang kebenaran 
cerita-cerita yang tersebut. Cerita-cerita mengenai Bani Israil ba- 
nyak disangsikan kebenarannya, lalu dipanggil 'Israiliyaat'. 

Oleh itu warisan dari perbendaharaan Islam telah meninggal 
kan dua contoh prosa. Pertama prosa yang bercorak cerita-cerita 
mengenai nabi-nabi yang didasarkan kepada al-Quran dan hadis-ha- 









































dis nabi yang diriwayatkan oleh Bukhari dan Muslim. Yang kedua 
h- 





prosa yang bercorak cerita-cerita Israiliyaat yang asalnya diki 
kan oleh al-Quran, tetapi diriwayatkan semula berdasarkan tradi 
lisan yang diwarisi daripada Bani Israil atau bangsa Yahudi. 

Berdasarkan kepada dua jenis sastera iaitu sastera yang berco- 
rak puisi atau syair dan prosa yang berbentuk cerita pernah menjadi 
wadah kepada sastera keagamaan di dalam tamadun Islam. Melalui 
penelitian terhadap karya-karya tersebut yang lahir seiring dengan 
perkembangan Islam, maka kita boleh membuat kesimpulan atau 
ijtihad tentang corak dan konsep sastera Islam dewasa 

Salah satu metode perkembangan Islam di alam Melayu ialah 

melalui sastera atau prosa naratif. Tradisi pengembangan Islam me- 
lalui media cerita telah dilakukan di alam Melayu. Media ini telah 
dipilih kerana Islam dikembangkan dengan cara yang aman. Bukti 
tentang penggunaan cerita sebagai media mengembang Islam telah 
disebutkan oleh buku sejarah mengenai perkembangan di Cranga- 
nagore di India berjudul Tuhfat al-Mujahidin karangan Zain al-Zin 
Maabari. Menurut buku yang tersebut bahawa perkembangan Islam 
di daerah Malabar India bermula dengan kunjungan pengembang- 
pengembang Islam dari Khurasan. Para mubaligh yang tersebut te- 
lah menutur cerita mengenai Nabi Muhammad kepada raja Hindu 
yang bernama Perumal. Raja tersebut amat tertarik dengan cerita 
itu, lalu menganut agama Islam, maka dengan itu mulai berkembang 
di seluruh Malabar. 


Perkembangan Sastera Islam Dalam Kesusasteraan Melayu 
Apabila pengembang Islam mengunjungi alam Melayu mereka ber- 
usaha menggunakan segala media yang wujud dalam seni budaya 
Melayu untuk mengembangkan Islam. Para Wali Sangga telah meng- 
gunakan berbagai-bagai seni budaya rakyat untuk mengembangkan 
Islam di pulau Jawa seperti gamelan, kuda kepang dan wayang kulit. 
Salah satu media seni yang popular di kalangan orang Melayu pada 
masa yang lampau ialah penglipur lara atau cerita lisan. Cerita-ceri- 
ta lisan dituturkan oleh tukang cerita yang dipanggil dengan berba- 
pai-bagai gelaran seperti Selampit, Awang Belangga atau Awang Ba- 
1il, Jobang, Kaba dan lain-lain, Cerita-cerita yang dituturkan ialah 
Mengenai cerita-cerita rakyat yang bercorak tempatan dan juga ceri 
a-cerita dari luar seperti Seri Rama dari India dan cerita-cerita Panji 
dari Jawa. 

Para pengembang Islam turut menggunakan media tradisi lisan 
seperti yang tersebut untuk mengembangkan sastera Islam dengan 
Matlamat untuk menyampaikan perutusan dakwah Islamiah, maka 
dengan itu cerita-cerita yang bercorak Islam telah dituliskan dalam 
bahasa Melayu. Hasil dari dorongan untuk berdakwah melalui ceri- 
In kepada orang Melayu, maka lahirlah sejenis genre sastera Islam 
yang bercorak hikayat. Lantaran masyarakat Melayu banyak yang 
tidak mengenal huruf, maka karya-karya sastera Islam yang bertulis 
langan itu dibacakan kepada pendengar sepertimana yang dilaku- 
kan oleh penglipur lara Melayu. 

Amalan membaca sastera hikayat yang bercorak Islam telah di- 
lakukan di seluruh alam Melayu pada zaman permulaan Islam, ma- 

lah tradisi ini telah dilanjutkan oleh masyarakat Melayu sehingga 
pada awal abad kedua puluh ini. Pembacaan cerita-cerita yang ber- 
corak Islani ini berkembang kerana wujud sebilangan rakyat yang 
buta huruf, Mereka ini hanya dapat menikmati sesebuah karya sas- 
tera itu melalui pendengaran bacaan yang dilakukan oleh seorang 
pembaca yang mengganti peranan yang telah dimainkan oleh se- 
orang penglipur lara. 

Amalan pembacaan sastera hikayat amat popular di kalangan 
orang Melayu pada zaman Islam. Menurut C. Snouch Hurgronje 
bahawa amalan membaca hikayat merupakan kegemaran yang po- 
pular di kalangan orang Aceh pada masa lapang khasnya pada wak- 
tumalam hari. Sejarah Melayu juga melaporkan bagaimana para pe- 
rajurit Melayu telah menggunakan media pembacaan hikayat-hika- 
yat pahlawan Islam untuk menaikkan semangat mereka bagi melan- 
carkan peperangan jihad menentang penjajahan Portugis di Melaka 
pada tahun 1511. 

Melalui dorongan dakwah dan penerapan nilai-nilai Islam da- 
lam masyarakat maka lahir sastera Melayu yang bercorak Islam. 
Antara jenis karya hikayat yang mula berkembang dalam kesusaste- 
raan Melayu lama ialah cerita mengenai Nabi Muhammad dan ceri- 
ta nabi-nabi Allah. Cerita-cerita mengenai Nabi Muhammad ber- 
kembang dalam masyarakat Melayu bersama dengan perkembang- 
an Islam, Faktor yang menyebabkan perkembangan cerita jenis ini 
ialah kerana orang Melayu ingin mengetahui mengenai riwayat nabi 
yang membawa agama Islam. Maka dengan itu lahir berbagai-bagai 
hikayat mengenai Nabi Muhammad dalam kesusasteraan Melayu 
lama. 

Seiring dengan kelahiran cerita mengenai Nabi Muhammad se- 
perti di atas, turut juga berkembang cerita-cerita mengenai nabi-nabi 
Allah daripada Nabi Adam sampai kepada Nabi Isa. Keadaan ini 
berlaku kerana orang Melayu mengetahui segala nama nabi-nabi itu 
melalui pelajaran rukun Iman. Kemudian cerita nabi-nabi Allah itu 
disebutkan di sana sini di dalam al-Quran. Melalui dorongan atau 
naluri ingin mengetahui mengenai riwayat yang jelas mengenai nabi- 
nabi Allah itu maka timbullah kegiatan menyalin kitab Qisas al-An- 
biya dalam bahasa Melayu untuk dibacakan dalam pertemuan-per- 
temuan bagi mempelajari mengenai agama Islam. 

Sementara cerita-cerita mengenai Nabi Muhammad juga diba- 
cakan orang sempena peristiwa bersejarah dalam Islam seperti Maw- 
lidal-Nabi atau hari kelahiran Nabi Muhammad, awal tahun Hijrah, 

malam Mikraj al-Nabi dan lain-lain. Dengan itu muncullah berba- 
pai-bagai hikayat mengenai Nabi Mohammad dalam sastera Melayu 
lama sempena peristiwa yang penting dalam sejarah hidup nabi se- 
perti cerita Mikraj al-Nabi, cerita kelahiran Nabi Muhammad, cerita 
mengenai nabi berhijrah ke Madinah dan lain-lain. 

Dari faktor-faktor di atas maka terciptalah karya-karya prosa 
yang bercorak Islam dalam kesusasteraan Melayu. Dengan kemun- 
culan genre hikayat dalam sastera Melayu, maka prosa Melayu yang 
bercorak Islam telah berkembang dengan pesatnya sehingga lahirlah 
berbagai-bagai corak cerita lain di dalam sastera Melayu seperti hi- 
kayat mengenai sahabat nabi, pahlawan Islam, cerita mengenai 
orang-orang yang salih, cerita tentang raja-raja Islam dan cerita ber- 
bingkai. Walaupun dalam bentuk yang terakhir sekali unsur-unsur 
hiburan lebih banyak ditekankan, namun begitu karya-karya hika- 
yat yang tersebut masih tertakluk kepada nilai-nilai etika Islam yang 
menggambarkan bahawa kebaikan dapat mengalahkan kejahatan 
dalam semua konflik yang ditimbulkan dalam karya-karya tersebut. 

Sementara karya-karya sastera yang bercorak puisi juga turut 
tersebar dalam masyarakat Melayu misalnya qasidah, berzanji atau 
puisi untuk memuji nabi dan berdakwah, juga turut berkembang da- 
lam masyarakat Melayu pada zaman Islam. Puisi-puisi ini dinya- 
nyikan oleh tukang-tukang zikir pada upacara agama. Karya-karya 
puisi tersebut berasal daripada bahasa Arab, kemudian diterjemah- 
kan ke dalam bahasa Melayu demi untuk memberi kefahaman kepa- 
da para pendengar. 

Antara puisi Melayu yang terawal yang berbentuk syair mem- 
bawa perutusan mengenai ajaran agama Islam dan Nabi Muham- 
mad seperti al-Burdah karya Muhammad al-Busiri dan Aqidah al- 
Awwam hasil karangan Sayid Ahmad al-Marzuki, Sementara itu 
berbagai-bagai bidang ilmu Islam yang dipelajari di alam Melayu 

Inyak yang mengandungi ciri puisi. Misalnya teks-teks yang asal 
dituliskan oleh sarjana Islam dalam bahasa Arab dalam bentuk rang- 
puisi yang dipanggil matan. Teks-teks dalam berbagai-bagai 
lang ilmu dituliskan dalam bentuk rangkap puisi umpamanya 
lam bidang nahu seperti karya Syarah Ibn Aqil: dalam bidang 
Wuluddin Maran Jauharah dan lain. Pengaruh penulisan buku- 
buku ilmu pengetahuan Islam seperti yang tersebut mungkin telah 
Mendorong kelahiran puisi dalam sastera Melayu lama. 

Sesungguhnya puisi Islam berkembang dengan pesat melalui 

bidang ilmu tasawuf. Ahli-ahli Sufi menekankan persoalan kero- 

hanian. Oleh sebab ajaran Sufi banyak memperkatakan tentang 
berbagai-bagai unsur simbolik, maka ahli-ahli Sufi lebih gemar 
menyampaikan ajaran mereka dalam bentuk bahasa yang kabur 
yang hanya difahami oleh pengikut ajaran tasawuf sahaja. Untuk 
tujuan itu para Sufi memilih puisi untuk menyampaikan perutusan 
mereka. Akibatnya lahirlah puisi mistik dalam sastera Islam yang 
dituliskan oleh tokoh-tokoh Sufi seperti Rabiah al-Adawiyah, Dhu 
al-Nun al-Misri, Ibn Arabi, Bayazid, Umar ibn Farid, Abdul Kadir 
al-Jilani dan lain-lain. 

Apabila ajaran Sufi berkembang di alam Melayu khasnya pada 
abad ke-16 terutama di Aceh, maka tokoh Sufi di Aceh iaitu Ham- 
zah Fansuri telah dipengaruhi oleh bentuk puisi mistik dari Asia, 
lalu beliau turut mencipta dan menulis puisi mistik dalam bahasa 
Melayu yang dikenalinya sebagai rubaiah Hamzah Fansuri atau 
syair Melayu yang membawa persoalan ajaran Sufi. Karya puisi 
Hamzah Fansuri itu menurut Profesor Muhammad Naguib al-Attas 
telah menjadi perintis bagi kelahiran genre syair dalam sastera 
Melayu. Pada permulaannya puisi syair ini adalah bercorak sejenis 
sastera Islam yang membawa tema keislaman, tetapi bentuk puisi ini 
selanjutnya berkembang sehingga merangkumi bidang-bidang yang 
lain di luar daripada keagamaan seperti kisah-kisah percintaan dan 
asyik maksyuk dan sebagainya. 

Kelahiran bentuk sastera moden dalam kesusasteraan Melayu 
merupakan sebagai satu proses perubahan yang radikal daripada 
bentuk sastera Melayu lama. Proses perubahan ini berlaku bermula 
dengan kemunculan Abdullah Munsyi yang banyak menulis me- 
ngenai kritikan dan kecaman terhadap kemunduran masyarakat 
Melayu tradisional. Beliau membuat teguran yang tajam terhadap 
budaya Melayu yang konservatif dan menjadikan kebudayaan Barat 
sebagai model budaya yang tinggi. 

Sementara itu kelahiran Syed Syeikh al-Hadi sebagai seorang 
sasterawan Melayu telah membawa perutusan yang hampir sama 
setelah ia dipengaruhi oleh gerakan modenisme di Asia Barat. Syed 
Syeikh telah menghasilkan buat pertama kalinya novel-novel 

“Melayu yang membawa perjuangan pembebasan bagi kaum wanita, 
lalu dituliskan novel Faridah Hanum dan lain-lain. Walaupun Syed 
Syeikh mempunyai niat yang suci untuk memperjuangkan kebe- 
basan bagi kaum wanita, namun begitu novel-novel Syed Syeikh al- 
Hadi dianggapkan oleh pengkritik-pengkritik sastera Islam kini 
sebagai satu karya yang keterlaluan kerana ia menganjurkan per- 

gaulan bebas antara teruna dan dara. Oleh sebab itu karya-karya 
Syed Syeikh al-Hadi telah menimbulkan tentangan yang hebat dari- 
pada para ulama tanahair pada ketika itu. 

Gerakan pembaharuan dalam sastera Melayu dan kritikan tert 
hadap warisan lama telah menimbulkan satu pemberontakan ter- 
hadap budaya Melayu lama sehingga menyebabkan kaum saste- 
rawan Melayu tidak lagi mencari ilham penulisan dari sumber 
budaya Melayu yang berteraskan kepada Islam. Angkatan saste- 
rawan Melayu tahun 50-an dan tahun 60-an lebih banyak tertarik 
dengan aliran pemikiran sastera moden daripada Barat seperti aliran 
seni untuk masyarakat dan seni untuk seni. 

Walaupun nilai keislaman tetap wujud dalam berbagai-bagai 
karya kaum sasterawan Melayu, pada dekad-dekad tersebut, namun 
karya-karya yang bercorak sastera Islam tidak banyak muncul 
dalam sastera Melayu moden pada masa itu, kecuali dalam bentuk 
puisi seperti karya-karya yang dihasilkan oleh Zulkifli Muhammad, 
Adi Rumi, Badaruddin H.O, Marhan, Nahmar Jamil dan lain-| 

Kesedaran tentang pentingnya penulisan karya sastera Islam 
mulai dibangkitkan oleh penulis-penulis Islam seiring dengan ke- 
munculan gerakan dakwah Islamiah di Malaysia pada tahun 70-an. 
Konsep sastera Islam pada mulanya telah dituliskan oleh Badarud- 
din H.O. dalam Dewan Bahasa pada bulan Februari tahun 1966. 
Menyedari tentang perlunya satu bentuk karya sastera Islam yang 
mantap dalam kesusasteraan Melayu, pada tahun 1976 penulis telah 
menghasilkan sebuah makalah dalam Dewan Bahasa membincang- 
kan tentang pendekatan sastera Islam. 

Dalam makalah tersebut penulis telah membincangkan bentuk 
kesusasteraan Islam, iaitu sastera yang mengandungi nilai-nilai 
agama Islam. Bagi penulis sastera Islam tidak semesti hanya me- 
ngandungi tema dakwah agama sahaja tetapi sastera Islam itu boleh 
juga menekan aspek keindahan ataupun kemasyarakatan selagi 
karya sastera yang tersebut berdiri di atas asas nilai keislaman, maka 
ianya merupakan sebagai hasil kesusasteraan Islam. 




















Polemik Sastera Islam 
Perbincangan tentang konsep dan bentuk sastera Islam berkembang 
menjadi satu polemik yang berpunca daripada pendapat Shahnon 
Ahmad yang mengulas sastera Islam di ruangan Sudut Pandangan 
dalam Dewan Bahasa keluaran Julai 1977. Dalam makalah tersebut 
Shahnon mengutarakan pendapatnya bahawa “berbudaya, berseni 

atau bersastera bertunggakkan Islam, sama seperti beribadat atau 
berbakti kepada Allah”. Di akhir makalahnya Shahnon meng- 
ungkapkan bahawa sastera Islam itu “sebagai sastera kerana Allah 
berhikmah untuk manusia sejagat”. 

Shahnon Ahmad tokoh akademik dan seorang novelis 
Malaysia yang telah berjaya menghasilkan beberapa buah novel 
yang bermutu sehingga dianugerahkan Hadiah Sasterawan Negara. 
Pada tahun-tahun tujuh puluhan beliau mula memperlihatkan mi- 
natnya terhadap Islam sehingga membawanya menceburkan diri 
dalam sebuah pertubuhan dakwah Islamiah. Dengan kecenderung- 
an yang tersebut beliau mulai menulis rencana-rencana mengenai 
Islam, 

Sebagai seorang tokoh sasterawan negara beliau cuba mem- 
bawa unsur-unsur keislaman dalam sastera tanahair, lalu ditulis 
sebuah buku mengenai kesusasteraan dan Islam yang diterbitkan 
pada tahun 1981 berjudul Kesusasteraan dan Etika Islam. Dalam 
buku tersebut Shahnon telah membuat kritikan terhadap penulis- 
penulis ASAS 50 yang dianggap sebagai bertunjang kepada fahaman 
humanisme, sosialisme, idealisme, realisme dan sebagainya, bukan 
mengabdikan kepada Allah.! 

Kassim Ahmad seorang penulis yang terkenal dalam bidang 
kritikan dan ketokohannya dalam bidang politik beraliran sosialis- 
me di Malaysia. Pada akhir tahun-tahun tujuh puluhan Kassim 
mulai meminati persoalan Islam dalam masyarakat Melayu. Seba 
seorang tokoh kritikan sastera, maka pendapat-pendapat yang di- 
utarakan oleh Shahnon telah mendapat perhatiannya. 

Sebagai memulakan polemik sastera Islam Kassim telah menu- 
lis dalam Dewan Sastera November 1982 dengan membuat kritikan 
terhadap pandangan Shahnon yang dibicarakan dalam bukunya 
Kesusasteraan dan Etika Islam, Menurut Kassim bahawa tulisan 
Shahnon di dalam bukunya hanya membicarakan mengenai teologi 
dan sejarah Islam sahaja, Shahnon tidak memberi penyelesaian yang 
dipertukan Tentang-leon ra Islam. Menurut Kassim bahaw 
pandangan Shahnon te ideologi-ideologi seperti nasionali 
me, liberalisme dan sosialisme sebagai sempit. Bagi Kassim baha- 
wa semua falsafah yang terkandung di dalam ideologi yang ter- 
sebut juga terdapat di dalam Islam. Menurut Kassim “adalah tidak 














"Shahnon Ahmad, Kesusasteraan dan Etika Islam, Kuala Lumpur: Fajar Bakti, 

munasabah bagi orang-orang yang menamakan diri mereka Muslim 
menolak nilai-nilai ini semata-mata kerana ianya terdapat di dalam 
falsafah-falsafah dan ideologi-ideologi lain”.? . g 

Dalam jawapan terhadap kritikan Kassim itu, Shahnon merig- 
akui bahawa bukunya itu lebih merupakan huraian terhadap per- 
soalan teologi dan sejarah Islam, sementara persoalan teori dan kon- 
sep sastera Islam amat sedikit disentuhnya. Untuk mempertahankan 
huraian di dalam bukunya, Shahnon menegaskan bahawa pembi- 
caraan di dalam bukunya memang disengajakan kerana ianya me- 
ngikut pendekatan sastera Islam per se. Menurut Shahnon konsep 
sastera Islam itu mengarah kepada aspek-aspek peribadatan kepada 
Allah. Kegiatan sastera sebagai ibadah perlu ditekankan aspek iman 
dan iktikad melalui pengetahuan tentang ilmu usuluddin, tauhid. 
Manakala ilmu fiqah dan tasawuf bertujuan untuk memperbetulkan 
kaedah ibadat dan kebersihan hati. Selanjutnya Shahnon berpen- 
dapat jika persoalan teologi dan sejarah Islam tidak dipentingkan, 
maka keupayaan seseorang itu untuk melibatkan dalam kegiatan 
sastera sebagai suatu ibadah amat diragui.” 

Dalam makalah yang sama Shahnon telah menegaskan lagi ten- 
tang definisi sastera Islam itu, iaitu sebagai sastera 
hikmab-untuk manusia, Menurut Shahnon bahawa kegiatan sastera 
sebagai ibadah itu pula perlu memenuhi beberapa syarat yang diper- 
akui oleh Islam bagi mengikuti kaedah syariatnya seperti. 

i) Matlamatnya betul 

ii) Perkara wajib mesti diamalkan 

il) Yang haram ditinggalkan 

iv) Yang sunat elok diamalkan 

V) Yang makruh elok ditinggalkan.* 

Dalam ulasan Kassim terhadap definisi sastera Islam yang di- 
utarakan oleh Shahnon itu beliau berpendapat bahawa definisi 
Shahnon itu disifatkannya sebagai terlalu umum dan samar. Walau 
bagaimanapun, Kassim bersetuju bahawa konsep seni kerana Allah 
yang dianjurkan oleh Shahnon itu lebih tinggi martabatnya dan 

tinggi nilainya daripada konsep seni untuk seni dan seni untuk 
masyarakat. 

Dalam jawapan Shahnon terhadap ulasan Kassim mengenai de- 
finisi sastera yang dianjurkannya, Shahnon menyatakan perasaan 
senang hatinya kerana Kassim mengakui bahawa “sastera kerana 
Aka a menga Sada konsep seni untuk seni 
a nan an a da 
sasterawan Barat. Menurut Shahnon jika seseorang itu menerima 
Islam Itu sebagai satu si ng sempurna dan menyeluruh 
dalam kehidupan manusia, maka sudah sewajarnya konsep sastera 
Islam dapat diterima dan dipraktiskan.* ) 

Kemudian perdebatan antara Kassim dengan Shahnon ter- 
tumpu A ie Menu- 
rut Shahnon bahawa sastera Islam perlu mengikut esietika-Islam. 
Sementara Kassim pula berpendapat bahawa seni sastera Islam itu 
tiada semestinya diciptakan oleh seorang penulis Islam. Sastera 
Islam boleh diciptakan oleh manusia “dengan menggunakan ke- 
indahan, kebenaran dan kebaikan mengikut estetika Islam untuk 
manusia,” 

Dalam jawapan terhadap persoalan pencipta karya sastera 
Islam; Shahnon berhujah bahawa di samping unsur-unsur keindah- 
an, kebaikan dan kebenaran di dalam sesuatu karya sastera 
Islam itu, penulis perlu menekan konsep tauhid, tegasnya penulis 
karya itu sendiri perlu beriman kepada Allah. Menurut Shahnon 
memang banyak penulis-penulis bukan Islam yang telah mencip- 
takan karya-karya sastera yang mengandungi nilai-nilai universal 
yang bersesuaian dengan Islam seperti Dante, T.S. Eliot dan lain- 
lain, namun begitu karya mereka tidak boleh dikategorikan sebagai 
sastera Islam kerana keyakinan mereka tidak bertunjangkan kepada 
konsep tauhid. Tegasnya Shahnon berpendapat bahawa penentuan 
sifat suatu karya sastera Islam itu perlu, bukan sahaja dilihat dari 
luaran, tetapi juga unsur-unsur dalaman yang melahirkan karya 
yang tersebut iaitu keyakinan dan keimanan kepada Allah sebagai 

sumber kebenaran dan kebaikan sejagat.* 

Hujah Shahnon di atas cuba dipersoalkan lagi oleh Kassim de- 
ngan mengemukakan alasan lain yang mungkin boleh melemahkan 
definisi Shahnon yang tersebut, Menurut Kassim kalau penekanan 
bahawa pencipta karya sastera mesti seorang Muslim yang ber- 
keyakinan kepada konsep tauhid, mungkin banyak pula penulis- 
penulis Muslim yang bercorak Islam baka. Terdapat dalam kalang- 
an penulis-penulis Islam baka yang menghasilkan karya-karya 
yang mengandungi unsur-unsur estetika yang bertentangan dengan 
Islam. Karya yang tersebut sepatutnya diketepikan sebagai sebuah 
sastera Islam, Menurut Kassim sebaliknya terdapat pula karya yang 
bercorak sastera Islam yang dihasilkan oleh orang bukan Islam, 
Penentuan terhadap definisi sastera Islam menurutnya seharusnya 
menurut lojika dengan menggunakan akal.” 

Dalam perdebatan antara Shahnon dengan Kassim, saya 
melihat bahawa Shahnon cuba menekan tent “a isi 
sastera Islam dengan unsur- a 

g hawa bukan sahaja kepada fenomena yang 
jelas wujud pada sebuah karya sastera itu, tetapi juga beliau melihat 


lebih jauh kepada unsur-unsur dalaman yang mendorong kelahiran 


uah karya sa: u. Beliau mempersoalkan latar belakang, 


batiniah. Shahnon 


aspirasi dan niat yang melahirkan sesuatu karya sastera itu, Menu- 
rutnya, ianya harus bertunjang kepada konsep tauhid atau keiman- 
an kepada Allah yang mencetuskan unsur estetika keislaman di 


dalam jiwa pengarang yang tersebut. 

Hujah-hujah yang dikemukakan oleh Kassim lebih menckan- 
kan kepada unsur logika kerana agama Islam juga mementing- 
kan akal dan logika. Amanat yang dibawakan oleh Islam mengan- 
dungi nilai-nilai universal yang mungkin juga dapat dilahirkan atau 
dicetuskan oleh penulis-penulis bukan Islam. Dalam hujah- 
hujahnya Kassim lebih berminat untuk merealisasikan teori sastera 
Islam sebagai suatu teori sastera yang unggul dan sejagat yang boleh 
dianuti dan dikembangkan bukan sahaja oleh penulis-penulis Islam, 
Tetapi juga penulis-penulis bukan Islam dalam arena 
bangsa. Cita-cita Kassim supaya teori sastera Islam dapat mengatas 

berbagai-bagai aliran teori sastera Barat yang goyah. Dengan demi- 
kian hujah yang dikemukakan oleh Kassim cuba menekan dari segi 
praktikaliti teori sastera Islam dalam konteks masyarakat manusia 
antarabangsa. 


Kesimpulan 

Melalui polemik sastera Islam antara Shahnon dan Kassim yang 
merupakan tokoh-tokoh sasterawan di Malaysia maka minat kaum 
penulis mulai menjurus ke arah perbincangan mengenai sastera 
Islam. Ramai penulis-penulis tampil ke muka untuk menyertai 
polemik dan perbincangan mengenai sastera Islam seperti Nahmar 
Jamil, Ismail Ibrahim, Mana Sikana, Rahman Shaari, Yusuf Zaki 
Yaakub, Abdul Rahman Rukaini, Ismail Hamid, Ali Haji Ahmad, 
Muhammad Kamal Hassan, Shafie Abu Bakar, Hashim Musa, 
Bustaman Yahya dan lain-lain lagi. 

Pada peringkat permulaan terdapat ramai para penulis dan sas- 
terawan tanahair yang menolak kewujudan sastera Islam sebagai 
satu bentuk sastera tanahair, tetapi sedikit demi sedikit konsep sas- 
tera Islam mulai diterima oleh kaum sasterawan, khususnya apabila 
karya-karya yang bercorak sastera Islam mulai dihasilkan melalui 
sayembara penulisan sastera Islam yang dianjurkan oleh Bahagian 
Agama Jabatan Perdana Menteri dan juga kesedaran daripada 
kaum penulis sendiri untuk menghasilkan karya-karya yang ber- 
corak sastera Islam. 

Dengan dorongan kebangkitan Islam menambahkan keghai- 
rahan lagi di kalangan setengah kaum penulis Melayu untuk men- 
cipta karya-karya yang bercorak sastera Islam, Shahnon sebagai 
seorang pelopor sastera Islam mulai menerapkan unsur keislaman 
dalam novelnya yang berjudul Protes dan menghasilkan sebuah 
karya yang “bercorak sastera Islam dalam novelnya al-Syiqaq. 
Penulis-penulis lain yang turut menghasilkan karya-karya yang ber- 
corak sastera Islam seperti Mana Sikana, Nahmar Jamil, Norhisham 
Mustafa, S. Othman Kelantan, Suhor Antar Saudara dan lain-lain 
lagi. 

Untuk menghasilkan sebuah karya sastera Islam yang ideal se- 
perti yang diperkatakan oleh setengah penulis memang sukar sekali, 
tetapi usaha ke arah menciptakan karya-karya sastera Islam harus 
diperkembangkan bukan hanya berkarya demi untuk memenuhi 
minat dan kecenderungan atau untuk menjadikannya sebagai sum- 
ber rezeki semata-mata. Penghasilan sastera Islam harus dilihat 

sebagai media untuk berbakti kepada Allah melalui karya-karya 
yang bermutu yang mengandungi perutusan yang mulia dan suci, 
Sastera Islam seharusnya bermotif memperbaiki masyarakat manu- 
sia dalam rangka untuk melakukan amal salih atau amal kebajikan 
bagi menegakkan kebaikan dan menegakkan kejahatan seperti yang 
diperintah oleh Allah di dalam al-Quran. 

Untuk menepati objektif di atas penulis Muslim harus memper- 
lengkapkan dirinya bagi memenuhi kriteria sebagai seorang saste- 
rawan demi untuk membolehkannya menghasilkan karya-karya 
yang bermutu sehingga menjadikannya sebagai karya-karya sastera 
(per excellence. Dengan yang demikian karya-karya sastera Islam di 
tanahair kita dapat mencapai taraf yang bermutu bukan sahaja 
untuk dihayati persoalan keislaman yang dibawanya, tetapi juga 
Mengandungi ciri estetikanya yang mengagumkan, 

MENUJU SEBUAH TEORI 
SASTERA ISLAM 


Kassim Ahmad 


KITA berterima kasih kepada Shahnon Ahmad kerana setelah kita 
menunggu beberapa lama sejak tertubuhnya Gabungan Penulis-pe- 
nulis Islam Malaysia (GAPIM) dan sejak konsep sastera Islam di- 
tonjolkan di tanahair kita, beliau tampil ke muka untuk menghu- 
raikan konsep itu di dalam buku beliau yang baru, Kesusasteraan 
dan Etika Islam.' Ini tidak bermakna kita bersetuju dengan penda- 
pat-pendapat beliau. Tetapi dengan adanya buku ini, kita dapat 
membahas konsep tersebut dan mengkritik huraian beliau. Dengan 
demikian, kita akan dapat memahami masalah *sastera Islam' de- 
ngan lebih jelas. 

Penimbulan konsep sastera Islam di tanahair kita sekarang di- 
dorong oleh gerakan kebangkitan semula Islam bukan sahaja di 
tanahair kita tetapi di seluruh dunia. Proses kejatuhan tamadun dan 
kebudayaan Islam mulai abad ketiga belas dan kemudian proses ke- 
bangkitannya semula mulai abad kesembilan belas mempunyai se- 
bab-sebab objektif tertentu yang telah dan masih perlu terus dikaji 
oleh masyarakat Islam supaya dapat kita memahaminya secara sain- 
tifik dan, mempercepatkan kebangkitan semula masyarakat Islam. 
Shahnon memberi ruang yang banyak juga kepada masalah ini, te- 
tapi sayangnya kajian beliau, seperti banyak kajian lain tentang hal 
ini, terlalu umum dan abstrak. Saya tidak bercadang hendak mem- 
bincang perkara ini di sini, kerana terkeluar dari tajuk perbahasan 


"Shahnon Ahmad, Kesusasteraan dan Etika Islam, Kuala Lumpur: Fajar Bakti, 
1981. 


kita. Perbahasan kita ialah konsep sastera Islam. 

Sesiapa yang mengikuti karya-karya Shahnon akan mendapati 
satu perubahan besar telah berlaku dalam pemikiran Shahnon da- 
lam kira-kira tahun 1976-77. Sebelum tahun 1976 pandangan politik 
Shahnon boleh disifatkan sebagai nasionalisme Melayu. Ingatkan 
kembali konsep *Kekuasaan Melayu' (Malay Power) yang ditonjol- 
kan oleh GATRA pimpinan beliau dalam tahun 1969 dan novel 
Menteri (1967) yang menceritakan pemberontakan rakyat terhadap 
pimpinan negara yang telah mengkhianati konsep “Kekuasaan Me- 
layu'. Kira-kira selepas tahun 1977 pandangan hidup Shahnon ber- 
alih kepada Islam — atau satu aliran Islam. Kira-kira pada waktu ini- 
lah beliau mulai bergiat di dalam gerakan dakwah Arqam. Buku Ke- 
susasteraan dan Etika Islam ini nyatalah hasil pemikiran beliau yang 
terbaru mengenai sastera, 

Saya tidak menentang perkembangan dan perubahan di dalam 
pemikiran seseorang penulis. Perkembangan dan perubahan adalah 
satu proses semula jadi dan berlaku pada semua manusia. Malah 
saya rasa gembira Shahnon dalam masa sepuluh tahun telah ber- 
kembang dari satu pandangan hidup sempit kepada satu pandangan 
hidup universal Islam. Ini tidak syak lagi satu kebaikan besar. Na- 
mun demikian, satu segi perubahan ini tidak begitu menyenangkan: 
maksud saya, tanggapan Shahnon tentang Islam yang agak sempit. 
Shahnon tentu tidak bersetuju dengan pendapat ini. Malah beliau 
terlebih dahulu telah menyanggahnya di dalam buku ini sebagai pen- 
dapat modenisme, satu musuh ketat Islam.* Saya akan menghurai- 
kan maksud saya nanti. 

Risalah ini lebih merupakan satu huraian tentang teologi Islam 
daripada teori estetikanya. Tujuh puluh peratus daripada kandung- 
annya menumpu kepada soal-soal Islam sebagai ad-Din atau satu 
cara hidup dan kejatuhan Islam sebagai akibat penyelewengan umat 
Islam daripada konsep ini. Dengan demikian, aspek sastera, yang 
patut menjadi tumpuan masalah tenggelam di dalam timbunan teo— 
rah. Seorang pembaca harus dimaafkan kalau dia bera- 
sa Sham na telah berasa tersalah, ingin hendak menebus do- 
sanya kepada Islam! 

Memang huraian tentang teologi Islam perlu, tetapi tempatnya 
bukan di dalam sebuah risalah sastera. Di dalam risalah ini, Shah- 

non sepatutnya menerangkan kepada kita dengan sejelas-jelasnya 
konsep sastera Islam. Sayangnya, persis itulah yang tidak kita per- 
oleh. Hugaian beliau masih terlalu Lumum dan samar, dan bertentang- 
an pula engin Shahnon, sastera Islam ialah “sast 

lah berhi 

yang telah diterapkan Oleh Khaliq” Kar a 

ibadah.* Konsep-konsep ini, pada prinsipnya adalah baik. Diban- 
ding dengan konsep-konsep “seni untuk seni” dan “seni untuk mi 
syarakat”, “seni kerana Allah”, tidak syak lagi, adalah lebih tinggi 
“Seni untuk seni” tidak kurang dari satu perulangan kata-kata yan; 
tidak menjelaskan, satu tautologi. “Seni untuk masyarakat" lebih 
baik kerana ia menghubungkan seni kepada kehendak-kehendak 
masyarakat, tetapi kehendak-kehendak masyarakat adalah nisbi, s 
perti yang ditegaskan oleh Shahnon, dan bergantung kepada nilai- 
nilai yang dianuti oleh masyarakat itu pada sesuatu waktu, “Seni un- 
tuk Allah” merupakan satu konsep yang lebih kukuh dan utuh, Oleh 
itu dari segi teori, konsep ini lebih baik. Namun demikian, ia tidak 
cukup sebagai satu teori estetika atau teori sastera Islam. Satu teori 


sastera Islam memerlukan beberapa konsep dan struktur yang boleh 
lenerangkan tujuan-tujuan, sumber-sumber, proses-proses encip- pa? 
ra. Tentunya Shahnon tidak bersetuju untuk menghuraikan 

Onsep sastera Islam secara terperinci di dalam risalah ini, tetapi be- 
tidak boleh mengelak satu huraian yang lebih terang, 
Tiga konsep tambahan yang diutarakan oleh Shahnon adalah 
larik dan berguna: sastera berakhlak, sa; ibadah dan 
iera sebagai ka ing jelas. Konsep-konsep ini semua diambil 
'lsafah Islam dan berpunca dari konsep pokok “seni untuk 
ih”. Shahnon menerangkan bahawa “kesusasteraan yang hak 
lah kesusasteraan yang berakhlak, kesusasteraan yang bermoral, 
Ujuan meningkatkan kehidupan mereka terus-menerus ke arah 
'mpurnaan dan sedia dalam waktu yang sama, menentang kesu- 
aan yang batil; bukan kesusasteraan yang berakhlak, kesusas- 

in yang bermoral, bertujuan meningkatkan kehidupan manusia 
menerus ke arah kesempurnaan dan sedia dalam waktu yang 
, menentang kesusasteraan yang batil; bukan kesusasteraan 

istera kerana Al-- 
kmah untuk manusia,”? “kesusasteraan yang berakhlak (49 











yang merendah(kan) dan menghina(kan) kehidupan ini.”* Ketiga- 
liga konsep ini dengan sendirinya menolak banyak jenis karangan — 
karangan-karangan lucah atau berunsur seks; karangan-karangan 
kabur, kacau-bilau dan tidak munasabah (aliran absurdisme); dan 
karangan-karangan yang bertentangan dengan akidah ketuhanan. 
Konsep-konsep ini sebenarnya akan meletakkan kesusasteraan pada 
landasan moral dan estetika yang kukuh dan memberi asas penilaian 
yang kukuh pula, sekiranya dipraktikkan dengan wajar oleh penulis- 
penulis dan pengkritik-pengkritik. 

Seperti kata Shahnon, seorang penulis yang baik perlu seorang 
yang bermoral. Adakah etika dalam sastera soal bentuk atau isi? 
Mengikut Shahnon, “proses penerapan akhlak dalam karya sastera 
adalah soal teknik dan ia bergantung kepada keupayaan dan daya 
kreatif pengarang itu sendiri,” Betulkah moral dalam sastera soal 
teknik? Kita tafsirkan teknik sebagai berhubung dengan struktur, 
kaedah dan bahasa. Adakah kita mahu menggunakan kaedah nai 
lif, diskripsi atau dialog; bentuk-bentuk prosa, drama atau puisi; 
bentuk-bentuk puisi tradisional atau moden; kaedah-kaedah imbas- 
balik, monolog, stream-of-consciousness - ini semua dan lain-lain se- 
bagainya adalah teknik. Tetapi adakah teknik kalau kita katakan 
rakyat Palestin yang sekarang ini lemah diatasi oleh kaum Zionis 
Israel berada di pihak benar, Israel dan Amerika Syarikat yang 
menyokongnya di pihak salah? Adalah teknik kalau kita katakan ke- 
cantikan tidak terletak kepada rupa paras, tetapi kepada akhlak dan 
budi pekerti? Lahuma dan Jeha di dalam novel Shahnon Ranjau Se- 
panjang Jalan, kalah di dalam perjuangan hidup mereka — adakah ini 
soal teknik? Nyatalah soal moral yang pada akhirnya merupakan 
soal kebenaran dan kebatilan bukan soal bentuk, tetapi soal isi. Ia 
berhubung dengan akidah, falsafah atau pandangan hidup penulis. 
Teknik tidak ada kena-mengena dengan soal ini. Walau bagaimana- 
pun, kita harus perhatikan Shahnon sendiri telah menolak pesimis- 
me melulu di dalam Ranjau Sepanjang Jalan di dalam buku ini.* 

Di dalam bab kelima, Shahnon telah menggunakan konsep- 
konsep sastera Islamnya untuk membuat satu penilaian yang berani 
terhadap keseluruhan sastera Melayu. Mengikut beliau: “Kesusaste- 
raan Melayu dalam zaman sebelum kedatangan Islam adalah sastera 

tahayul, penuh dengan mitos-mitos dan dongeng-dongeng, meng- 
anjurkan dunia utopia dalam khayalan dengan segala ciri superna- 
tural dan keajaiban yang mendorong ke arah proses pemujaan ma- 
nusia. Berpunca dari itu terhasillah sastera rakyat, sastera epik dan 
campuran antara ciri-ciri sejarah dengan ciri-ciri tahayul-dongeng 
yang meninggalkan kesan-kesan corak hidup dahulukala. Ciri-ciri 
akhlak yang terterap di dalam karya-karya zaman itu adalah ter- 
apung-apung kedudukannya, menyorot keagungan-keagungan dan 
keajaiban-keajaiban berbagai-bagai objek selain al-Khaliq, meng- 
heret manusia ke lembah-lembah fantasi dan khayalan yang amat 
bercanggah dengan Islam.”* Keadaannya tidak banyak berubah se- 
telah kedatangan Islam ke Tanah Melayu, kerana pengarang-penga- 
rang tidak menonjolkan Islam.'* Dengan kedatangan tamadun 
Barat, perkembangan kesusasteraan Islam (yang mengikut Shahnon 
tadi belum begitu ketara) langsung terbantut dan aliran intelektual 
yang utama ialah pengubahsuaian Islam mengikut isme-isme moden, 
seperti modenisme, nasionalisme, humanisme dan sebagainya.!! 

Dengan demikian, Shahnon memilih Angkatan Sasterawan 50 
sebagai tidak berpegang kepada “cacamarba isme seperti realisme, 
sosialisme, humanisme, nasionalisme" dan sebagainya.!* 

Penilaian warisan sastera kita ini bukan sahaja terlalu meluas 
dan umum. tetapi tidak benar. Walaupun Hikayat Hang Tuah, Hika- 
yat Seri Rama, Hikayat Anggun Che Tunggal, Hikayat Faridah Ha- 
num, Anak Mat Lela Gila, Mekar dan Segar dan Salina tidak boleh 
dikatakan sastera Islam, tetapi tidak pula boleh dikatakan ant 
lam, kerana semua karya ini mendukung nilai-nilai moral yang dipe- 
lopori atau didukung oleh Islam. Memang ada unsur-unsur bukan 
Islam, malah anti-Islam, seperti syirik, tahayul, perzinaan dan seba- 
gainya, tetapi unsur-unsur ini dimasukkan sebagai kenyataan-ke- 


nyataan di dalam kehidupan dan bukan sebagai fal- 
sarat yang dian (anon sendiri, agaknya di dalam 
suasana pemikiran yang lebih siuman, menyedari hal ini. Kata beliau 


dalam bab kedua: “Pada dasarnya kesusasteraan Melayu sejak za- 
man silam hingga ke hari ini tidaklah terbabas dari landasan moral 
ini. Pengarang-pengarang kita sejak zaman keagungan tradisi lisan 
dengan cerita-cerita rakyat yang berbagai-bagai corak, membawa 























kepada cereka dan puisi di zaman baru sebelum dan sesudah perang 

sehingga membawa ke hari ini pada umumnya adalah pengarang- 

pengarang yang berakhlak. Baik dari generasi Pawang Ana dalam 
kekayaan cerita penglipur lara mahupun membawa kepada Tun Seri 

Lanang, Abdullah Abdul Kadir Munsyi dan seterusnya kepada 

Pungguk, Ahmad Rashid Talu, Ahmad Kotot, Keris Mas, Tongkat 
Warrant dan sebagainya, kesusasteraan Melayu kita pada umum 
dan dasarnya adalah bermoral.”!* 

Kontradiksi di dalam penilaian Shahnon ini menunjuk kepada 
satu kesilapan besar dalam kaedah kritikan Shahnon. Untuk berla- 
ku adil kepada Shahnon, harus dinyatakan kesilapan ini kerap di- 
buat oleh ramai penulis. Di dalam penilaian ini Shahnon mencam- 
puradukkan dua perkara yang perlu dibezakan untuk membuat ana- 
lisa yang saintifik, iaitu akidah falsafah atau pandangan hidup for- 
mal dengan bentuk-bentuk pengucapan yang konkrit. Di dalam Hi- 
kayat Hang Tuah memang terdapat banyak tahayul dan suasana ke- 
islaman, seperti takbir, sembahyang, berpuasa, membaca kitab dan 
sebagainya, langsung tidak ada —ini menggambarkan akidah formal 
pada masa itu tetapi apakah Hang Tuah, Hang Jebat dan sahabat- 
sahabat mereka, Bendahara Paduka Raja dan Tun Teja, watak-wa- 
tak utama di dalam karya ini, tidak menggambarkan nilai-nilai mo- 
ral luhur yang disanjung oleh Islam, seperti budi bahasa, sopan san- 
tun, keberanian mempertahankan diri, kebencian kepada kezalim- 
an, taat kepada raja yang adil, akhlak yang tinggi dan sebagainya? 
Demikian jugalah karya-karya sastera Melayu di zaman Islam, 
feudal, di Zaman penjajahan dan sekarang di zaman kemerdekaan 
dan kebangkitan semula Islam, karya-karya yang bermutu adalah 
karya-karya yang menggambarkan nilai-nilai luhur yang tidak ber- 
canggah, malah selaras dengan ajaran-ajaran Islam. 

... Memang Ishak Haji Muhammad dan kebanyakan penulis krea- 
tif kita tidak memulakan karya-karya mereka dengan bismillah, te- 
tapi adakah dengan ini dan kerana ini karya-karya mereka sudah 
tergelincir dari Islam? Tentu tidak. Islam sebagai satu agama formal 
(yang dipamerkan) harus dibezakan dengan bentuk-bentuk keislam- 
an tulen (walaupun tidak dipamerkan). Maka itu juga ASAS 50 
mengisytiharkan slogan “seni untuk masyarakat” dan konsep per- 
juangan “memajukan fikiran rakyat sesuai dengan cita-cita keadilan 
masyarakat, kemakmuran, keamanan dan perdamaian hidup”, ada- 

kah ini salah dan bertentangan dengan Islam? Tentu tidak. Sebab de- 
mikian adalah kerana pengarang-pengarang baik (bermoral dan ber- 
bakat) sama ada secara formal beragama Islam atau tidak, sama ada 
beraliran sastera apa pun, tidak dapat tidak akan menggambarkan 
kehidupan dengan benar, benar dalam erti kata falsafah. Sebaliknya, 
kita telah lihat pengarang-pengarang kita sendiri yang secara for- 
malnya beragama Islam, tetapi telah menghasilkan karya-karya 
yang rendah mutunya malah yang bertentangan dengan etika Islam. 
Ini tidak bermakna agama atau pandangan hidup dan aliran sastera 
£ dianuti oleh seorang penulis tidak penting, Keyakinan dan teo- 
ri seorang penulis penting, tetapi keyakinan dan teorinya mestilah 
dipraktikkan dan diucapkan di dalam karya-karyanya. 

Satu kritikan Islam atau keislaman terhadap sastera kita me- 
mang perlu untuk membuat penilaian yang wajar, tetapi kritikan Is- 
lam tentunya berlandaskan konsep yang luas, yang tidak meluahkan 
kritikan-kritikan melulu terhadap modenisme, nasionalisme, libera- 
lisme, sosialisme, marxisme dan eksistensialisme, yang boleh mem- 
buat kritikan-kritikan saintifik, dan yang mampu menciptakan sin- 
tesis bagi pelbagai aliran kritikan sastera yang telah diwujudkan oleh 
manusia. Satu konsep kritikan sastera yang sempit tidak akan me- 
ngembangkan “sastera untuk Allah” tetapi malah akan membunuh 
sastera sama sekali. 

Tadi telah kita sebutkan konsep menggambarkan kehidupan 
dengan benar, benar dalam erti kata falsafah. Nampaknya, kita te- 
lah sampai kepada masalah yang paling besar dalam sastera. Apa- 
kah kebenaran? Di dalam kehidupan hari-hari kita melihat, mende- 
ngar dan mengalami banyak sekali benda dan kejadian. Kita melihat 
pokok-pokok, binatang-binatang dan manusia di sekeliling kita dan 
mendengar bunyi-bunyi binatang-binatang dan suara-suara manu- 
sia. Kita bercakap dan berhubung saban hari dengan isteri-isteri, 
anak-anak, kawan-kawan dan orang-orang lain. Kita hidup, berka- 
sih sayang, berasa gembira dan sedih, makan minum, bekerja, ber- 
main, mengembara, berehat, tidur, bergaduh dan berperang, jatuh 
kit dan mati. Bagaimanakah seorang pengarang menggambarkan 
seribu satu macam benda dan kejadian di dalam kehidupan supaya 
gambarannya benar? Jawapannya jelas ia tidak boleh dan tidak per- 
lu menggambarkan *semua' benda dan kejadian. Ia harus memilih 
apa yang penting untuk menggambarkan kebenaran. Ambil contoh 
peristiwa Nabi Yusuf dengan Zulaikha di dalam Quran. Siapa hen- 
dak berjahat dengan siapa? Jawabnya, Zulaikha hendak menodai 

Nabi Yusuf. Buktinya, baju Nabi Yusuf terkoyak di belakang. Di... 
dalam peristiwa ini fakta yang terpenting ialah Nabi Yusuf dikejar 
oleh Zulaikha di dalam rumah hingga ke pintu dengan tujuan hen- 
dak menodainya, menyebabkan baju Nabi Yusuf terkoyak di bela- 
kang. Kejadian-kejadian lain, seperti pemergian tuan rumah dari ru- 
mahnya meninggalkan isterinya dengan Nabi Yusuf di rumah, cara 
Zulaikha mendatangi Nabi Yusuf di biliknya, pakaian Zulaikha 
pada waktu itu dan dialog di antara mereka tidak penting. Oleh se- 
bab itu, di dalam Quran, butir-butir ini ditinggalkan. Sekiranya, pe- 
ristiwa ini diceritakan dengan demikian rupa hingga fakta Nabi Yu- 
suf diburu oleh Zulaikha tenggelam di dalam butir-butir lain, maka 
kita dapat mengatakan bahawa penggambaran peristiwa ini telah di- 
palsukan dan tidak benar. Seperti kisah Nabi Yusuf dan Zulaikha, 
demikianlah semua kisah: penggambarannya mesti benar; karya- 
karya sastera mestilah menggambarkan kebenaran, Konsep dan teo- 
ri sastera Islam mestilah menunjuk kepada jalan i 

Kita telah melihat sungguhpun Shahnon sejak kira-kira 1976- 
78 menganut faham “seni untuk Allah” dan sekarang mengutarakan 
beberapa prinsip penilaian sastera yang berfaedah, penilaian beliau 
sendiri terhadap kesusasteraan Melayu bertentangan. Apa yang da- 
pat dianggap penilaian beliau sebenar terhadap kesusasteraan Mela- 
yu pula tidak meyakinkan. Di dalam keadaan demikian, kita hanya 
dapat membuat kesimpulan bahawa buku Kesusasteraan dan Etika 
Islam gagal memberi satu huraian memuaskan mengenai teori saste- 
ra Islam, Ia banyak menghuraikan teologi Islam dan sejarah, tetapi 
mengenai teori sastera dan teori kritikan Islam tidak banyak yang 
dapat kita pelajari darinya. 

















(Dewan Sastera, November 1982) 


MASALAH KEGIATAN KESUSASTERAAN 
SEBAGAI SATU IBADAH 
Shahnon Ahmad 


SAYA ingin mengambil kesempatan ini mengucapkan terima kasih 
kepada Kassim Ahmad kerana ulasannya yang membina dan amat 
bermanfaat terhadap buku saya Kesusasteraan dan Etika Islam. 

Hasrat saya menyambut ulasan Kassim ini sama sekali bukan 
untuk mempertahankan buku saya yang serba kekurangan itu, teta- 
pi lebih bertujuan mencari kesefahaman tentang konsep sastera Is- 
lam agar sastera Islam dapat diletakkan pada tempatnya yang wajar. 

Saya amatlah bersetuju dengan Kassim bahawa buku saya itu 
lebih merupakan satu huraian tentang teologi dan sejarah Islam. 
Saya banyak menyentuh soal-soal Islam sebagai ad-Din atau satu 
sistem hidup yang menyeluruh dan sempurna. Teori dan konsep sas- 
tera Islam itu sendiri amat sedikit saya bicarakan. 

Tetapi format seumpama ini memang disengajakan kerana saya 
cuba untuk mengikuti kewajaran dan keunikan teori dan konsep sas- 
tera Islam itu sendiri. Seperti yang diterima oleh Kassim, bahawa 
sastera Islam adalah sastera kerana Allah, sastera yang berakhlak 
mengikut nilai-nilai mutlak dan sastera yang bersifat ibadah. Pokok 
kepada konsep ini dengan sendirinya bermaksud bahawa keutama- 
an diberi kepada aspek-aspek ibadah kepada Allah. Sebagai satu ke- 
giatan ibadah kepada Allah, soal-soal teologi dan sejarah perlulah 
ditonjolkan seberapa yang boleh, menyentuh sedikit sebanyak ilmu- 
ilmu usuluddin atau tauhid supaya soal iman dan iktikad diperte- 

guhkan, menyentuh aspek-aspek fiqah dan tasawuf supaya betul dan. 
sah kaedah ibadah itu dan bersih hati dan sifat-sifat mazmumah. Se- 
kiranya soal-soal teologi dan sejarah tidak diutamakan dalam pem- 
bicaraan sastera Islam, maka ragu-ragulah seseorang itu dalam tin- 
dakannya melibatkan diri dalam kegiatan sastera Islam sebagai satu 
ibadah. 

Banyak kegiatan dalam hidup kita ini boleh dijadikan satu ta- 
hap ibadah kepada Allah. Ini bukan sahaja meliputi kegiatan sastera 
tetapi juga kegiatan-kegiatan yang lain seperti ekonomi, sosial, poli- 
tik, pendidikan dan sebagainya. Untuk setiap kegiatan itu diperhi- 
tungkan sebagai satu ibadah, perlulah memenuhi syarat-syaratnya 
pula. Antara lain syarat-syarat itu yang difahami oleh saya ialah 
niatnya mestilah betul, kegiatan itu sendiri mestilah sah mengikut ni- 
lai Islam, kaedah kegiatan itu sendiri pun mestilah mengikut syariat 
Islam, matlamatnya juga mestilah betul dan perkara-perkara yang 
wajib mestilah diamalkan, yang haram mestilah ditinggalkan, yang 
sunat eloklah diamalkan dan yang makruf eloklah ditinggalkan. 

Syarat-syarat seumpama ini perlulah dihuraikan melalui aspek- 
aspek teologi dan sejarah supaya difahami betul-betul sebelum ber- 
giat dalam sastera Islam, Pendekatan ini adalah pendekatan Islam 
dalam perjuangan. Kita tidak mahu setiap pengarang hanya ghairah 
membicarakan sastera Islam tanpa mendalami teologi dan sejarah 
Islam. Umpamanya kita tidak mahu melihat seseorang itu terjebak 
dalam sebuah parti politik yang niatnya entah ke mana, entah sah 
atau tidak ideologinya, entah betul atau tidak pelaksanaannya 
mengikut syariat Islam dan bagaimana matlamatnya yang sebenar. 
Kita tidak mahu matlamatnya cuma kesejahteraan duniawi semata 
dan anggota-anggota partinya tidak pula mengamalkan yang diwa- 
jibkan oleh Allah, tidak meninggalkan yang diharamkan oleh Allah. 

Format mengutamakan teologi dan sejarah ini dibuat kerana 
saya cuba mengikuti susunan kitab suci al-Quran. Kalau kita kem- 
bali merujuk kepada al-Quran kita akan dapati setiap surahnya 
mempunyai tajuk yang khusus tetapi kandungannya banyak tertum- 
pu kepada soal-soal akidah dan sejarah. Ada surah bertajuk al-Ba- 
qarah (Lembu), ada bertajuk 'Abasa (Ia muka masam) dan ada yang 
bertajuk al-Maaidah (hidangan) tetapi kandungannya banyak 
mengutamakan teologi dan sejarah kerana dengan cara itu sahaja 
pengibadatan seseorang itu kepada Allah boleh dianggap sah meng- 
ikut perspektif Islam. 

Malah kalau kita perhatikan sebuah surah yang bertajuk Asy- 

syw'araa (para penyair) yang mengandungi 227 ayat itu, hanya em- 
pat ayat yang pendek-pendek sahaja membicarakan tentang para pe- 
nyair dengan sajak-sajaknya. Ayat-ayat yang lain banyak menyen- 
tuh soal-soal keimanan, hukum-hakam, kisah-kisah nabi dan seba- 
gaipya. 
Walau bagaimanapun ternyata bahawa dengan izin Allah, hati 
Kasim terbuka untuk menerima beberapa konsep sastera Islam 
yang saya kemukakan secara teorinya. Ia adalah satu rahmat dari 
Allah sendiri. Konsep-konsep seperti sastera Islam adalah “sastera 
kerana Allah berhikmah untuk manusia”, “kesusasteraan yang ber- 
akhlak yang telah ditetapkan oleh al-Khaliq”, “karya yang jelas”, 

“sastera sebagai satu ibadah” diterima dik len Kassim Ahmad; 
malah dianggap lebih tinggi martabatnya dari konsep “seni untuk 
seni” dan “seni untuk masyarakat”. Alhamdulillah. 

Kita sedar bahawa Kassim dengan teori dan konsep sastera pro- 
resifnya selama ini bertonggakkan pada konsep seni untuk masya- 
rakat. Tetapi kini ternyata pula Kassim menerima teori dan konsep 
sastera Islam itu lebih mulia dan tinggi dari seni untuk masyarakat. 
Tegas Kassim: konsep-konsep ini (konsep sastera Islam) sebenarnya 
akan meletakkan kesusasteraan pada landasan moral dan estetika 
yang kukuh dan memberi asas penilaian yang kukuh pula, sekiranya 
dipraktikkan dengan wajar oleh penulis-penulis dan pengkritik- 
pengkritik. 

Kalau kita menerima Islam sebagai ad-Din, sebagai satu sistem 
hidup yang sempurna dan menyeluruh dalam semua bidang kegiatan 
manusia dalam hubungannya dengan Allah dan manusia, maka 
pasti sahaja teori dan konsep sastera Islam boleh dipraktikkan sewa- 
jarnya. 

Saya akui kelemahan saya dalam buku kecil itu bahawa saya ti- 
dak berkesempatan menerangkan aspek-aspek konsep sastera Islam 
ini secara terperinci. Tetapi dalam banyak makalah-makalah terke- 
mudian, banyak juga saya sentuh secara terperinci tentang nilai, 
bentuk dan sumbernya. Insya-Allah pandangan-pandangan itu akan 
diterbitkan dalam bentuk buku tidak berapa lama lagi. 

Di samping itu kita tidak dapat menafikan pandangan-pan- 
dangan lain tentang sastera Islam ini amat berguna seperti kara- 
ngan-karangan Syed Naguib al-Attas, Muhammad Kamal Hassan, 
Abdul Rahman Rukaini, Norhisham Mustaffa, Nahmar Jamil, Ke- 
mala, Shafie Abu Bakar, Syed Hussein al-Attas, Hamdan Hassan, 
Hashim Muda dan sebagainya. Saya berharap kekurangan yang ada 











pada buku itu dapat ditambah lagi oleh golongan-golongan intelek, 
ulama-ulama, pengarang-pengarang dan pengkritik-pengkritik yang 
sudah mulai terbuka hati mereka menerima teori dan konsep sastera 
Islam. 

Menyentuh kembali soal akhlak dalam sastera, Kassim lantas 
menyoal: adakah etika dalam sastera soal teknik atau isi? Kassim 
berdasarkan kenyataan saya yang berbunyi, “proses penerapan akh- 
lak dalam karya sastera adalah soal teknik dan ia bergantung pada 
keupayaan dan daya kreatif pengarang itu sendiri. 

Tafsiran Kassim, berdasarkan kenyataan saya ini, ialah soal 
akhlak bukan soal teknik tetapi soal isi. Saya memang bersetuju 
dengan Kassim dalam soal ini. Kalau kita renungi kembali ayat saya 
itu, ternyata bahawa saya maksudkan dengan teknik itu bukan soal 
*akhlak” dan soal *proses penerapan' akhlak. Proses penerapan di 
sini saya maksudkan cara atau kaedah menerapkan ciri-ciri akhlak 
secara sastera dalam bentuk-bentuk sastera yang tertentu. Tentu sa- 
haja cara atau kaedah di sini adalah soal teknik. Isi tidak ada kena- 
mengena dalam soal ini. Ia melibatkan soal struktur, kaedah dan 
juga bahasa, Kalau umpamanya kita ingin menerapkan sifat riak 
dan takbur dalam sesebuah novel, maka salah satu caranya ialah me- 
lalui perwatakan; sama ada melalui dialog, monolog dan sebagai- 
nya. Sifat riak atau takbur itu adalah aspek akhlak dan pasti sahaja 
soal isi, Tetapi kaedah atau cara yang diamalkan oleh pengarang un- 
tuk menerapkan sifat itu adalah soal teknik. 

Teknik amat penting kerana di samping terus mempertahankan 
susasteranya, ia juga memberi kesan kepada matlamatnya. Kalau 
teknik menerapkan sifat riak dan takbur itu diolah dengan cara pen- 
dedahan sehingga yang mungkar menenggelami yang makruf atau 
yang hina tertonjol lebih dari yang mulia, maka kaedahnya bukan- 
lah kaedah Islam. Ia lebih merupakan kaedah sastera profane. Tetapi 
kalau yang benar dimenangi dan yang makruf ditonjoli dan yang 
mulia lebih didramakan dalam struktur novel dari yang hina, maka 
kaedah itu adalah kaedah Islam. Sehubungan dengan ini juga Kas- 
sim mempersoalkan konsep nilai; satu aspek yang penting dalam kri- 
tikan sastera. Kassim menyebut bahawa banyak karya kita mendu- 
kung nilai-nilai moral yang dipelopori atau didukung oleh Islam. 
Apakah konsep perjuangan Asas 50 untuk “memajukan fikiran rak- 
yat sesuai dengan cita-cita keadilan masyarakat, kemakmuran, ke- 
amanan dan perdamaian hidup" bertentangan dengan Islam? Me- 
ngikut fahaman Kassim, konsep ini akur dengan nilai Islam. 

Kalau kita membicarakan soal nilai dalam Islam dan kita terus 
padankan nilai-nilai profane kepada konsep Islam, memang banyak 
persamaannya. Nilai-nilai yang tidak bertentangan dengan nil 
lai Islam itu bukan sahaja terdapat dalam karya-karya sastera kita, 
malah dalam karya-karya liberalis, sosialis, marxis dan eksistensialis 
pun banyak terdapat. 

Sebenarnya perkara pokok yang perlu dipersoalkan bukan as- 
pek persamaan tetapi aspek apakah nilai-nilai itu diterapkan meng- 
ikut syarat-syarat untuk memenuhi keperluan sebagai ibadah seperti 
yang telah dihuraikan awal tadi? Kita membicarakan satu kegiatan 
manusia sebagai satu ibadah kepada Allah; bukan satu kegiatan un- 
tuk keperluan dan tujuan lain. Umpamanya soal memajukan fikiran. 
rakyat. Memang Islam menggalakkan usaha memajukan fikiran 
rakyat, tetapi apakah jenis fikiran rakyat yang hendak dimajukan 
itu? Keadilan masyarakat, kemakmuran, keamanan dan perdamai- 
an memang diperjuangkan oleh Islam; malah Islam itu sendiri pun 
membawa makna perdamaian. Tetapi apakah jenis kemakmuran, 
keamanan dan perdamaian itu? Keadilan, kemakmuran, perdamai. 
an itu mestilah sah dari perspektif Islam, mestilah mengikut syariat 
Islam dan mestilah matlamatnya benar-benar diredai oleh Allah. 

Kemakmuran yang difahami oleh Islam lain benar dengan ke- 
makmuran yang difahami oleh fahaman-fahaman nasionalisme, so- 
sialisme, marxisme, liberalisme dan sebagainya. Bagaimanakah hen- 
dak kita golongkan kesemuanya itu sama? Kemakmuran dan keka- 
yaan dalam Islam lebih luas lagi. Pada tahap-tahap yang tertentu, 
kemiskinan harta benda dan hidup dalam keadaan kezuhudan pun 
dianggap sebagai kemakmuran dan kekayaan dalam Islam. Ke- 
merdekaan yang difahami oleh Islam berlainan dengan kemerdeka- 
an yang difahami oleh yang bukan Islam. Budi bahasa, sopan san- 
tun, keberanian mempertahankan diri, kebencian kepada kezalim- 
an, taat kepada raja yang adil, akhlak yang tinggi - semuanya perlu 
disahkan oleh Islam, perlu mengikut syariat Islam dalam pelaksana- 
annya dan perlu bermatlamat Islam: bukan disahkan oleh sesuatu 
ideologi, bukan mengikut sistem bikinan manusia tanpa bertong- 
gakkan Islam dan bukan bermatlamat yang lain selain memperolehi 
keredaan Allah. 

Islam tidak sempit, kritikan Islam juga tidak sempit tetapi perlu 
mengikut nilai-nilai yang telah ditetapkan. Memang saya akur de- 
ngan Kassim bahawa tidak semestinya setiap karya Islam itu mesti 
mencatat bismillah pada permulaannya atau tamat dengan wassa- 

lam. Tidak ada ayat-ayat al-Quran dalam karya sastera pun tidak 
mengapa asalkan ia memenuhi keperluan sebagai satu ibadah kera- 
na di sini kita bicarakan satu aspek kegiatan manusia sebagai satu 
ibadah: bukan sembarangan kegiatan. 

Sehubungan dengan ini jugalah Kassim menyentuh soal kebe- 
naran. Mengikut Kassim selagi pengarang menggambarkan kehi- 
dupan yang benar, yang mengandungi nilai-nilai luhur yang tidak 
bercanggah dengan Islam, maka ia tidaklah bertentangan dengan Is- 
lam. 

Ada dua perkara dalam hujah Kassim di sini. Pertama soal ke- 
hidupan yang benar, Kedua soal kebenaran itu sendiri. Bagi yang 
pertama memang dalam karya Islam boleh diterima tetapi penerima- 
an itu tidak terhenti di situ sahaja. Di samping kehidupan yang be- 
nar, Islam juga memerlukan pengesahan mengikut syariat. Kebenar- 
an dan pengesahan ini penting kerana usahanya adalah satu ibadah; 
bukan sembarangan usaha. Kebenaran adalah faktor penting dalam 
karya sastera Islam tetapi kebenaran itu hendaklah dikerjakan me- 
ngikut syarat-syarat yang telah dihuraikan terlebih dahulu. Dimisal- 
kan kita ambil bidang perniagaan. Kehidupan berniaga adalah satu 
realiti dalam masyarakat kita, Islam sendiri menggalakkan pernia- 
aan. Ini terbukti dari kegiatan Rasulullah s.a.w. dan para sahabat 
yang banyak melibatkan diri dalam perniagaan. Ini bererti pada 
prinsipnya perniagaan itu benar dan juga sah. Dan pada tahap prin- 
sip, perniagaan juga adalah satu ibadah. Tetapi apakah jenis pernia- 
gaan itu sah dari sudut Islam? Apakah kaedah atau cara melaksa- 
nakan perniagaan itu sah dari sudut Islam? Apakah pula matlamat 
perniagaan itu sah? 

Kalau kita berniaga sayur-sayuran, maka sahlah perniagaan 
itu, tetapi bagaimana kalau kita berniaga daging babi atau arak? 
Tentulah tidak sah dari segi jenisnya. Kalau sudah sah dalam jenis, 
soal kaedah pelaksanaan pun hendaklah sah juga. Ertinya dalam 
perniagaan, tidak ada kekecohan, penipuan dan sebagainya. Dan 
kalau dari segi jenis, pelaksanaan dan matlamat itu sah, apakah 
orang yang berniaga itu menunaikan kehendak-kehbendak asas da- 
lam Islam seperti sembahyang, zakat fitrah dan sebagainya. Sekira- 
nya salah satu daripada syarat-syarat ini tidak dipenuhi, maka tidak- 
lah dapat kita katakan kegiatan itu sebagai satu ibadah. 

Kita ambil bidang puisi pula. Kegiatan bersajak dalam masya- 
rakat kita adalah benar, bukan dongeng. Kita mempunyai ramai pe- 
nyair. Islam sendiri tidak menentang kegiatan bersajak. Ini kita san- 

darkan pada ayat 224 hingga 227 dalam surah Asy-Syw'araa dan ha- 
dis yang diriwayatkan oleh Bukhari dari Ubay bin Ka'ab yang ber- 
maksud: Sebahagian syair ada mengandungi hikmah dan kebijaksa- 
naan. 

Jadi dari segi prinsipnya bersajak adalah benar. Tetapi dari segi 
sahnya tidak pula kerana kita perlu sandarkan pada ayat 227 dari 
surah Asy-Syw'araaitu yang bermaksud antara lain: kecuali penyair- 
penyair yang beriman dan beramal salih dan banyak menyebut Al- 
lah... 

Kemudian dari segi kaedah atau tekniknya. Kalau puisi itu su- 
kardifahami, penuh dengan kata-kata yang tidak keruan dan kabur, 
simbol-simbol yang janggal-janggal dan sebagainya, tentulah ber- 
tentangan dengan Islam kerana Islam mementingkan kata-kata 
yang indah, jelas dan bermanfaat. Ini sesuai dengan ayat enam da- 
lam surah Luqman yang bermaksud: 

Dan di antara manusia ada orang yang mempergunakan perkata- 

Kn Ki ea a a aa a. 

Ama) dari jalan Allah tanpa pengetahuan dan menjadikan jalan 

P a oiekan, Mereka itu akan memperoleh azab dan 
Ini juga sesuai dengan hadis yang diri ari dari 
a yang diriwayatkan oleh Bukhari dari 

“Berbicaralah kepada orang banyak dengan bah 

Sa mereka, dan tinggalkanlah PAHA YAN. dak boleh 

naa Inginkah engkau Allah dan Rasul-Nya didustakan 
Begitu juga dengan matlamat atau tujuan puisi itu sendiri. Kebenar- 
an yang diterapkan itu perlulah juga mempunyai yang dikehendaki 
Allah iaitu dicipta *kerana* Allah (bukan *untuk' Allah seperti bebe- 
rapa kali ditegaskan oleh Kassim dalam ulasannya kerana Allah 
dak perlu diperuntukkan apa-apa kepada-Nya. Sama ada kita ber- 
ibadat atau tidak kepada Allah, Allah tidak rugi dan tidak untung 
Allah sudah sempurna). 

Puisi yang boleh menyesatkan pembaca, yang hanya dipenuhi 
dengan keghairahan nafsu semata, tentu tidak memenuhi syarat-sya- 
rat sebuah puisi Islam. Ayat enam dalam surah Luqman sudah men- 
jelaskan perkara ini. Pendek kata di samping kebenaran, syarat-sya- 
Tat Iain perlu juga dipenuhi kalau hendak diperhitungkannya seba- 
gai satu ibadah. Ukuran berasaskan kebenaran mengikut falsafah 
sahaja tidaklah mencukupi. 

Menyentuh tentang kebenaran itu, Kassim lantas menyoal: 

Apakah kebenaran? Persoalan ini mempunyai sejarah yang amat 
panjang dalam budaya manusia. Apa yang dapat difahami di sini 
Kassim bermaksud *kebenaran' dalam erti kata falsafah sahaja: 
kan kebenaran mutlak yang didukung oleh Islam. Kassim pasti saha- 
ja mempercayai kebenaran mutlak tetapi dalam soal penerapan ke- 
benaran dalam karya sastera, kebenaran mutlak hendaklah dipisah- 
kan dari kebenaran fakta yang hanya boleh dikesani oleh deria ma- 
nusia melalui daya melihat, mendengar, merasa dan sebagainya, Kata 
assim: Di dalam kehidupan hari-hari kita melihat, mendengar dan 
mengalami banyak sekali benda dan kejadian. Kita melihat pokok- 
pokok, binatang-binatang dan manusia di sekeliling kita dan mende- 
ngar bunyi-bunyi binatang dan juga suara manusia. Kita bercakap 
dan berhubung saban hari dengan isteri-isteri, anak-anak, kawan- 
kawan dan orang-orang lain. Kita hidup, berkasih sayang, berasa 
gembira dan sedih, makan minum, bekerja, bermain, mengembara, 
berehat, tidur, bergaduh dan berperang, jatuh sakit dan mati. 

Jelas di sini bahawa kebenaran bagi Kassim hanya berputar di 
sekitar pengalaman hidup yang berdaya diterima oleh deria manusia 
sahaja dalam jangka waktu antara kelahiran ke dunia manusia dan 
berakhir dengan kematian. Kebenaran di luar waktu itu mungkin 
ada bagi Kassim tetapi tidak boleh diperhitungkan bila bergiat da- 
lam penciptaan dan kritikan sastera. 

Saya tidak bermaksud hendak memanjangkan huraian kebe- 
naran ini kerana secara kebetulan dalam Dewan Sastera, keluaran 
yang sama dengan ulasan Kassim (November 1982) Dr. Mohammad 
Kamal Hassan telah memperincikan pengertian kebenaran it 
utama perbezaan antara realiti yang dapat dilihat dengan real 
cara hakiki.* 

















(Dewan Sastera, Januari 1983) 


#Lihat Mohd. Kamal Hassan, “Beberapa Catatan Mengenal Keiteria-kriteria 
Estetika dalam Seni dan Sastera”. Dewan Sastera, November 1942, hlm, 19-24. 

MENUJU SEBUAH TEORI SASTERA 
ISLAM: JAWAPAN KEPADA 
SHAHNON AHMAD 
Kassim Ahmad 


SAYA gembira membaca jawapan Saudara Shahnon Ahmad kepa- 
da ulasan saya terhadap buku beliau, Kesusasteraan dan Etika Islam, 
di dalam majalah Dewan Sastera, Januari 1983. Saya tentu tidak 
akan mengulas buku beliau sekiranya saya tidak memikirkan ia pen- 
ting. Memang telah ada perbincangan-perbincangan oleh penulis- 
penulis kita mengenai konsep sastera Islam sebelum ini, tetapi, se- 
panjang pengetahuan saya, buku Saudara Shahnon ini merupakan 
buku pertama yang membincang masalah ini. Tujuan saya ialah 
mendapat pengertian yang lebih jelas tentang konsep sastera Islam. 
Di dalam ulasan itu saya telah menyuarakan kekecewaan saya dan 
telah menimbulkan beberapa kemusykilan saya. Malangnya, jawap- 
an beliau juga tidak menghapuskan kemusykilan-kemusykilan itu. 


I 
Saya membahagikan rencana ini kepada tiga bahagian. Baha 
pertama akan menerangkan sedikit pendirian saya tentang perbin- 
cangan teori sastera Islam. Bahagian kedua akan menjawab bantah- 
an-bantahan Saudara Shahnon. Bahagian ketiga dan akhir akan 
menghuraikan pendapat-pendapat saya mengenai beberapa perkara 
di dalam teori sastera Islam. 

Saya menganggap polemik mengenai sebuah teori sastera Islam 
sekarang adalah penting, kerana kesedaran baru yang nyata di ka- 
langan umat Islam tentang tamadun Islam dan peranannya di dalam 
tamadun baru yang sedang diciptakan. Pada pendapat saya, tiap- 
tiap penulis yang berminat kepada estetika Islam (yang beragama Is- 

lam mahupun tidak) berhak menyertai dan menyumbangi perbin- 
cangan ini. Bagi diri saya sendiri, saya sentiasa berminat untuk meli- 
hat wujudnya sebuah teori sastera yang benar, sebuah teori sastera 
yang boleh menghuraikan apa itu Kesusasteraan, dari mana dan ba- 
gaimana timbulnya kesusasteraan, struktur, bentuk-bentuk dan tek- 
nik-teknik kesusasteraan, fungsi dan nilai kesusasteraan, dan bagai- 
mana menilaikan kesusasteraan. Di masa yang lalu saya menganut 
faham seni untuk masyarakat; ini sekali-kali ti lak bermakna saya 
tidak nampak dimensi lain bagi kesusasteraan misalnya dimensi 
keindahan yang tidak mempunyai fungsi sosial secara langsung. 
Dengan demikian, saya tidak menolak faham-faham lain sekiranya 
faham-faham ini tidak menafikan tujuan kemasyarakatan sastera 
dan seni. Di masa-masa yang lalu, di negara kita slogan-slogan 'seni 
untuk seni' dan 'seni untuk manusia" digunakan untuk mengasing- 
kan seni dari pergolakan masyarakat dan menghalalkan penindasan 
penjajah dan penindasan kelas, Maka itu satu golongan penulis kita, 
termasuk saya, menolak faham-faham 'seni untuk seni" dan *seni un- 
tuk manusia" dan menganjurkan faham "seni untuk masyarakat”. 
Pada hari ini, hampir tiga dekad kemudian, masalah penjajahan su. 
dah tidak ada, walaupun masalah penindasan kelas tetap wujud. 
Seni, seperti falsafah dan agama, tetap harus menyerukan kebaikan 
dan melarang kejahatan, tetapi, pada pendapat saya, di tahun-tahun 
lapan puluhan ini penglihatan manusia kian terang dan kita dapat 
meningkatkan cogan kata seni kita ke tingkat yang lebih universal 
dan mutlak. 

Saya berharap polemik ini akan disertai oleh penulis-penulis 
dan pengkritik-pengkritik kita bukan sahaja dari aliran Islam. 
dari semua aliran - dengan semangat kebebasan perbincangan inte- 
lektual yang sebenar. Jika tujuan kita hendak mencapai kebenaran 
dan tujuan kita mestilah untuk mencapai kebenaran — kita mestilah 











sanggup menguji pendapat-pendapat kita dengan kritikan-kritikan - 


yang saintifik. Hanya pendapat-pendapat yang tahan ujian ini pen- 
dapat-pendapat yang benar. 


" 


Saya terperanjat membaca pendapat Saudara Shahnon yang menga- 
takan format teologi di dalam buku beliau itu disengajakan oleh be- 
liau kerana beliau mencontohi al-Quran. Pendapat ini tidak munasa- 
bah dan saya tolak, Pertama sekali, al-Quran ialah sebuah kitab aga- 
ma dan tujuannya ialah mengajar agama kepada manusia, sedang- 

kan buku Shahnon memperkatakan kesusasteraan di dalam hubu- 
ngannya dengan etika Islam. Tajuk kedua-duanya tidak sama dan 

tekniknya tidak boleh sama. Kedua, memang jelas, mengikut ka-* 
edah penulisan, bahawa sebuah buku mengenai sesuatu perkara mes- 
tilah menumpu kepada perkara itu. Kita boleh melihat contoh-con- 
toh karya besar penulis Islam zaman dahulu atau zaman moden — 

adakah buku-buku mereka, kecuali yang memperkatakan teologi, 

semuanya penuh dengan teologi? Jawabnya, tidak. 

Saya fikir Shahnon bertolak dari beberapa prasangka dan salah 
faham. Umpamanya, beliau menulis: “Kita tidak mahu setiap pe- 
ngarang hanya ghairah membicarakan sastera Islam tanpa menda- 
lami teologi dan sejarah Islam,” Siapakah pengarang yang ghairah 
membicarakan sastera Islam, tetapi jahil tentang Islam? Di manakah 
letaknya kejahilan pengarang itu? Bagaimana Shahnon tahu tentang 
kejahilan pengarang itu mengenai teologi, sejarah atau falsafah Is- 
lam? Shahnon tidak memberikan kita bukti-bukti tentang kejahilan 
pengarang-pengarang yang telah berani memperkatakan sastera Is- 
lam tanpa pengetahuan yang cukup. Kalau Shahnon berfikir penga- 
rang-pengarang Islam kita perlukan pelajaran-pelajaran teologi dan 
sejarah Islam daripada beliau tentulah lebih baik beliau menulis bu- 
ku-buku teologi dan sejarah Islam untuk mereka. 

Tafsiran Islam Shahnon yang sempit nyata bila beliau mene- 
rangkan pendirian beliau terhadap falsafah-falsafah dan ideologi- 
ideologi lain. Kepada beliau, nampaknya, nasionalisme, liberalisme 
dan sosialisme tidak berfaedah, kerana merupakan nilai-nilai profa- 
ne.? Inilah asas penolakan beliau terhadap konsep nasionalis-pro- 
resif Asas 50. Tetapi beliau lupa bahawa semua falsafah dan ideo- 
logi ini adalah sebahagian daripada Islam. Nilai nasionalisme cinta 
kepada tanahair adalah nilai Islam) Sanana lai Kberalisme kebebasan 
didividu adalah nilai Islam juga. Nil 'ralisme keadilan sosial 
adalah nilai Islam juga. Nilai-nilai universal Ini terkandung di dalam 
Islami dan wujud di dalam semua agama dan masyaraka aka 

dup Adalah tidak munasabatr bagi Orang-orang yang menamakan 
mereka Muslim menolak nilai-nilai ini semata-mata kerana me- 
reka terdapat di dalam falsafah-falsafah dan ideologi-ideologi lain. 
Pendirian demikian hanya memperolok-olokkan Islam dan menja- 
























“Masalah Kegiatan Kesusasteraan Sebagai Satu Ibadah", 





"Shahnon Ahmat 
Dewan Sastera, Januari 1983, hlm. 48. 
*Ibid., hlm. 49. 

tuhkannya kepada martabat satu agama perkauman. 

Kita tahu Islam sebagai satu agama wahyu berbeza dengan fal- 
safah-falsafah dan ideologi-ideologi sekular. Saya tidak menyata- 
kan Islam sama dengan falsafah-falsafah dan ideologi-ideologi 
Saya juga tidak menyatakan konsep-konsep seperti kebebasan, ke- 
adilan, kemajuan, pembangunan, kebaikan dan kejahatan mempunyai 
makna yang seratus-peratus sama di dalam pelbagai pandangan 
dup yang wujud di dunia hari ini. Tetapi titik-titik pertemuan wujud 
di kalangan mereka. Inilah asas kemanusiaan — satu nilai pokok 
yang dibela oleh Islam - dan asas kerjasama antarabangsa. Saya fi- 
kir Shahnon sebagai seorang penulis dan pejuang Islam haruslah 
memperjuangkan kemanusiaan dan kerjasama antarabangsa. Di 
atas asas ini beliau harus menghargai dan membela aspek-aspek po- 
Sitif dari semua falsafah dan ideologi (dan tentunya mengkritik aspek- 
aspek negatif) tanpa meluahkan kritikan-kritikan yang melulu dan 
menolak semua yang tidak berasal dari Islam. Pendirian Islam yang 
sebenar adalah humanistik dan universalis dan menerima kebaikan 
dari semua tamadun.” 

Di dalam ulasan saya, saya telah menyebut dua perkara yang ti- 
dak harus dikelirukan: anutan formal kepada sesuatu kepercayaan 
atau falsafah dan amalan konkrit ke itu. Pada akhirnya, 
amalan konkrit itulah yang membuktikan kepercayaan atau falsa- 
fah. Malangnya, di dalam jawapannya Shahnon tidak memberi per- 
hatian kepada hal ini. Beliau menulis: "Kalau kita menerima Islam 
, sebagai satu sistem hidup yang sempurna..., maka 
teori dan konsep sastera Islam boleh dipraktikkan 
sewajurnya.”* Pada pendapat saya, ia tidak semestinya dan secara 
automatis berlaku. Contohnya terlalwt banyak orang-orang Islam 
yang mempercayai Islam tetapi di dalam hidupnya tidak dapat me- 
ngamalkan Islam sepenuhnya atau separuh pun. Al-Quran telah 
memberi amaran tentang perkara ini: Berkata orang-orang Arab 
Kami beriman." Katakanlah: “Kamu belum beriman.” Te- 
tapi berkatalah kamu: “Kami tunduk. Kerana keimanan belum ma- 
suk ke dalam hatimu,” (49:14). 

Masalah perbezaan di antara pengakuan formal dengan amalan 





























'Hari ini dihalalkan bagimu segala yang bail 
“Dalam Islam kebaikan-kebaikan dari zaman Jal 
Wayat Ibn Hanbal). 

*Shahnon Ahmad, op. cif.. hlm. 48. 


dalam kehidupan,” (Quran $:5). 
ah akan dilakukan,” (Hadis, ri- 

konkrit (yang terbit dari keyakinan teguh) menyebabkan saya me- 
nimbulkan soal kebenaran di dalam ulasan saya. Saya telah menulis: 
pengarang-pengarang baik (bermoral dan berbakat) ...tidak da- 
pat tidak akan menggambarkan kehidupan dengan benar, benar da: 
lam erti kata falsafah,”* Maksud saya dengan “kebenaran di dalam 
erti kata falsafah” ialah kebenaran hakikat, bukan kebenaran fakta 
semata-mata. Tiap-tiap penulis menggambarkan kehidupan meng- 
ikut pandangan hidupnya, Dia *memilih' dari pelbagai fenomena dan 
*pemilihan' ini menggambarkan aliran sasteranya, dan tidak semesti- 
nya menggambarkan kebenaran. Itulah sebabnya saya berkata mas- 
'alah kebenaran mungkin masalah terbesar dalam kesusasteraan. 
Tetapi contoh yang saya bawa mengenai fenomena-fenomena yang 
ditemui di dalam kehidupan harian tidak sekali-kali harus difahami 
sebagai mengandungi segala-galanya yang wujud. Saya hanya ingin 
menunjukkan keperluan seseorang penulis membuat pilihan dan pi- 
lihannya akan menunjukkan falsafahnya tentang kewujudan. 

Kebenaran satu nilai yang utama dalam kesusasteraan, di sam- 
ping kebaikan dan keindahan. Ketiga-tiga nilai mempunyai kedu- 
dukan yang utama di dalam sesuatu teori kesusasteraan atau, lebih 
luas, kesenian. Perkara ini diperkatakan oleh Mohd. Kamal Hassan 
dalam rencananya, “Beberapa Catatan Mengenai Kriteria-kriteria 
Estetika dalam Seni dan Sastera”? dan kita telah dirujukkan oleh 
Shahnon kepadanya berhubung dengan pengertian masalah kebe- 
naran. Memang saya tidak bermaksud membataskan kebenaran ke- 
pada “dunia material semata-mata, seperti yang disangka oleh Shah- 
non. Tetapi saya mengemukakan masalah pilihan bahan-bahan 
yang harus dilakukan oleh semua penulis, dan pilihan ini menunjuk- 
kan pentafsiran dan penilaian penulis itu kepada bahan-bahannya 
dan kepada dunia. 

Di dalam ulasan saya, saya menunjuk kepada satu kontradiksi 
yang menonjol di dalam penilaian Shahnon terhadap kesusasteraan 
Melayu. Saya menjangka dan berharap Shahnon akan menghurai- 
kan kontradiksi ini, Malangnya, beliau tidak berbuat demikian. Ada- 
kah kontradiksi ini memperlihatkan kontradiksi di dalam pemikiran 
Shahnon sendiri: di satu pihak pengertian dogmatik beliau yang 














*Kassim Ahmad, “Menuju Sebuah Teori Sastera Islam”, Dewan Sastera, No- 
vember 1982, hlm. 25. 
“Dewan Sastera, November 1982, hlm. 19:24. 

N 


sempit, dan di pihak lain pengertian luas yang lebih cocok dengan 
kenyataan? 


II 


Berbicara tentang estetika Islam, pada pendapat saya, Shahnon di 
dalam buku tersebut dan di dalam jawapannya harus menerangkan 
soalan-soalan berikut: Apakah kesusasteraan Islam? Apakah sum- 
ber-sumbernya? Bagaimana hubungan kesusasteraan Islam dengan 
keindahan, kebenaran dan kebaikan? Bagaimanakah kesusasteraan 
Islam diciptakan? Apakah fungsi kesusasteraan Islam? Apakah 
struktur-struktur, bentuk-bentuk dan teknik-tekniknya? Bagai- 
manakah kita menilai kesusasteraan Islam? Inilah perkara-perkara 
yang perlu dijelaskan di dalam sesuatu teori sastera Islam. Shahnon 
mengemukakan idea-idea “sastera kerana Allah berhikmah untuk 
manusia”, “kesusasteraan yang berakhlak yang telah ditetapkan 
oleh Khaliq”, “sastera sebagai ibadah” dan “karya yang jelas”. Sete- 
ngah daripada idea ini tidak jelas dan menimbulkan kesulitan-kesu- 
litan. Apakah yang dimaksudkan dengan “kesusasteraan yang ber- 
akhlak yang telah ditetapkan oleh Khaliq”? Adakah kesusasteraan 
atau akhlak yang telah ditetapkan oleh Tuhan? Kalau semuanya su- 
dah ditetapkan oleh Tuhan, apakah peranan kreatif manusia? Idea 
“karya yang jelas” juga tidak begitu terang. Perkataan *jelas' boleh 
diertikan di dalam dua makna: (i) mudah difaham (ii) tidak boleh di- 
ragukan, dan kedua-dua makna ini tidak selalunya dan semestinya 
lengkap-melengkapi. Ada karya yang mudah difaham tetapi boleh 
diragukan. Sebaliknya, ada pula karya yang tidak boleh diragukan, 
tetapi tidak mudah difaham. Setengah karangan sukar difaham se- 
mata-mata kerana karangannya tidak baik. Setengah karya-karya 
absurd mudah difaham, tetapi tidak boleh diterima sebagai karya- 
karya yang baik. Ranjau Sepanjang Jalan adalah sebuah novel yang 
Helas' di dalam erti kata pertama, tetapi adakah ia jelas di dalam erti 
kata kedua? 

Kita boleh mentafsirkan kesusasteraan Islam dengan tiga cara: 

(i) kesusasteraan yang dihasilkan oleh orang-orang Islam untuk ma- 
nusia (ii) kesusasteraan yang dihasilkan oleh orang-orang Islam me- 
ngikut estetika Islam untuk manusia, dan (iii) kesusasteraan yang di- 
hasilkan oleh manusia dan yang selaras dengan estetika Islam untuk 
manusia. Nyatalah definisi pertama tidak boleh dipakai tanpa sya- 
rat, kerana karangan-karangan sastera yang dihasilkan oleh orang- 

orang yang beragama Islam boleh bertentangan dengan prinsip- 

prinsip estetika Islam. Definisi kedua boleh diterima dengan sepe- 
nuhnya. Definisi ketiga juga boleh diterima dengan sepenuhnya. De- 
finisi ketiga menimbulkan soalan: Apakah seorang yang lahirnya ti. 
dak Islam (yakni tidak masuk Islam secara formal) tetapi yang per: 
buatan dan fikirannya cocok dengan ajaran-ajaran Islam boleh di- 
anggap sebagai Muslim? Jawabnya, walaupun akan memeranjatkan 
setengah kalangan, adalah jelas: Boleh, Bukti-buktinya banyak di 
dalam sejarah dan di dalam Quran. Di antaranya ialah Raja Negus 
Abyssinia, seorang Kristian, yang telah melindungi pelarian-pelari- 
an Islam; isteri Firaun yang disebutkan di dalam Quran dan golong- 
an Hanif yang wujud di tanah Arab sebelum Muhammad menerima 
Wahyu. Berdasarkan kategori ketiga, kita boleh menyatakan sebagai 
satu hipotesis bahawa tidak sedikit penulis-penulis Barat yang bu- 
kan Islam bersemangat dan berjiwa Islam.” 

Jika definisi ini diterima dan tidak ada sebab ia tidak boleh dite- 
rima, kita boleh meringkaskannya menjadi: kesusasteraan Islam ia- 
lah Kesusasteraan yang dihasilkan oleh manusia mengikut estetika 
Islam untuk manusia. Tetapi apakah estetika Islam? Tiga prinsip po- 
kok estetika Islam ialah keindahan, kebenaran dan kebaikan. (Saya 
akan menghuraikan sumber-sumber estetika. Islam kemudian). 
Dengan demikian, kita boleh merumuskan definisi kita seperti ber- 
ikut: “Seni sastera Islam ialah seni sastera yang diciptakan oleh ma- 
nusia dengan menggunakan bahasa dan mengandungi keindahan, 
kebenaran dan kebaikan mengikut estetika Islam untuk manusia.” 
Dari segi semangatnya definisi ini tidak jauh bezanya dari definisi 
yang diberi oleh Muhammad Qutb: “Seni sastera Islam ialah seni 
yang menggambarkan kewujudan mengikut pandangan dunia Is- 
lam. Ia merupakan ungkapan-ungkapan yang indah tentang alam, 
kehidupan dan insan mengikut pandangan dunia Islam... Seni saste- 
ra Islam ialah seni yang menggambarkan pertemuan yang sempurna 

















*Filsuf Mesir Hassan Hanafi di dalam bukunya Religious Dialogue and Revolution 
(Kaherah, 1977) menulis: “In modern times, Islamic culture continwed t0 be one of the 
source of change, one of the models of thought and life, Some philosophers, poets, writers 
'and social critics were consciously aware of this model which Islamic culture presenis. 
Spinoza wanted to restructure religious authority in Judaism and in Christianity accord- 
'ing to the Islamic model, that is without wthority, Kant praised Averroes for making the 
history of mankinda history of reason. Hegel admired Islamic Monotheism and found his 
'inspiration in the Islamic mystic poets, Saidia and Hafez. Richard Simon, Welhausen, 
Renan andmost of the biblical critics wonder how Muslim seholars couldkeep their serip- 
ture historically authentic and adopt methods of oral transmission which crities of Hadith 
conceived to preserve the oral tradition from deviations, mistakes or addition. R. Simon 
Iearned Arabic for that purpose. Renan became an Orientalist and confesses in his preface 

di antara keindahan dan kebenaran. 
— Definisi yang saya cadangkan di atas cukup luas dan, di sam- 
ping itu, cukup jelas. Tiap definisi mestilah luas untuk mengandung 
semua kes dan mestilah jelas untuk menghindarkan kekeliruan. Di 
dalam buku beliau, Shahnon tidak mengemukakan satu definisi sas- 
tera Islam. Beliau mengemukakan beberapa idea (“sastera kerana 
Allah berhikmah untuk manusia”, “kesusasteraan yang berakhlak 
yang telah ditetapkan oleh Khaliq”, “sastera sebagai ibadah” dan 
“karya yang jelas”) yang tidak disatukan dan dirumuskan menjadi 
satu definisi. Kalau kita hendak menyatukan dan merumuskan idea- 
idea itu menjadi satu definisi, bolehlah kita berbuat begini: “Sastera. 
Islam ialah karya-karya yang jelas yang dihasilkan sebagai ibadah 
kepada Allah dan bertujuan untuk manusia,” Pada pendapat saya, 
definisi ini tidak begitu memuaskan kerana ia tidak menyatakan 
dengan terang ciri keindahan di dalam seni sastera dan tidak mene- 
rangkan oleh siapa seni itu diciptakan. Memang tiap-tiap kegiatan 
Orang-orang Islam seharusnya merupakan ibadah kepada Tuhan 
dan kegiatan seni ialah satu daripada kegiatan-kegiatan manusia, te- 
tapi kegiatan seni ditujukan khasnya untuk menimbulkan keindah- 
an, Tanpa membezakan kegiatan-kegiatan seni dari kegiatan-kegiat- 
an lain, definisi kita akan merangkumi bidang-bidang lain yang se- 
benarnya terkeluar dari seni sastera, Tanpa menjelaskan oleh siapa 
seni ini dihasilkan, definisi ini boleh diberi tafsiran yang sempit 
dengan membataskannya kepada orang-orang Islam sahaja. 
Shahnon mungkin akan berhujah bahawa definisi yang saya ca- 
dangkan di atas juga umum dan kabur. Beliau telah menyatakan di 
dalam jawapannya bahawa konsep-konsep seperti kemakmuran, ke- 
adilan sosial dan keamanan mempunyai pengertian-pengertian yang 




















10 the Life of Jesus that will apply in his history of Christianity the same methods 0 
Ihe Muslim bingraphers used In writing biographies of their Prophet, In more rerent ri. 
mes, Bergson heard Iqbal on time and eternity and jumped from his chair, hallowing that 
he (Bergson) was hearing himself speak! Thomas Arnold, Bernard Shaw. Leopald We- 
dss, Pickthall, etc, everyone, when he is touched by an aspect in Islamic culture, whispers. 
"Uf this is Islam, we are all Muslim!” (hlm. 64). Kemungkinan perkara ini berlaku telah 

diramalkan di dalam Quran di dalam beberapa ayat mengenai orang-orang Kristian. 
setelah wafat Nabi Isa: “Jika Kau menyeksa mereka, mereka adalah hamba-hamba- 
Mu, Jika Kau mengampuni mereka, sesungguhnya, Kaulah Maha Perkasa, Maha 
Bijaksana.” Allah berfirman; “Inilah harinya bila kebenaran mereka akan meng- 
untungkan orang-orang yang benar,” (S1:118-19), 

*Manhaju'I-Islamiyy (Beirut, L..), hlm. 6-7. Disebut di dalam Shafie Abu Bakar 
“Sastera Melayu dan Islam”, Kertas kerja Hari Sastera 78, Terengganu 24-27 Julai, 

il. 3. 

berlainan di dalam ideologi-ideologi sekular dari di dalam Islam. Be- 
gitu juga tentunya dengan konsep-konsep keindahan, kebenaran 
dan kebaikan yang digunakan di dalam definisi itu. Untuk menja- 
Wab masalah ini, dua perkara harus diperhitungkan. Pertama, tiap- 
tiap individu adalah unik dan mempunyai pengertian yang berbeza 
terhadap semua perkara. Kedua, semua insan memiliki satu fitrah 
kemanusiaan universal yang sama. Di atas asas kedua, manusia 
membina segala sesuatu yang universal, seperti agama, falsafah dan 
seni. Di atas asas universalisme ini manusia saling mengerti dan be- 
kerjasama. Di atas asas universalisme ini sebuah teori sastera Islam 
atau estetika Islam boleh merangkum dan menyempurnakan semua 
kesusasteraan dan kesenian. Dengan ini saya sama sekali tidak ber- 
maksud menyamakan Islam dengan agama-agama dan falsafah-fal- 
safah Iain, kerana Islam tidak sama dengan agama-agama dan falsa- 
fah-falsafah lain, tetapi dengan ini, saya ingin meletakkan Islam 
pada martabatnya yang tinggi sebagai agama universal kemanusia- 
an dan menyelamatkannya dari dogmatisme dan sektarianisme sete- 
ngah orang Islam sendiri, Di atas segala itu semua, definisi tersebut 
menguncikan sifat dan nilai keislaman konsep-konsep itu dengan 
ungkapan estetika Islam", Saya tidak menggunakan "pandangan du- 
nia Islam' atau "falsafah Islam' kerana konsep-konsep ini merang- 
kumi bidang-bidang yang lebih luas dari teori sastera atau teori seni. 
Di atas tadi kita telah menyebut kebenaran sebagai satu konsep 
penting di dalam estetika, hatta estetika Islam. Tetapi konsep yang 
utama di dalam estetika ialah keindahan. Kekaguman dan keinginan 
manusia kepada keindahanlah yang menjadi sumber, ilham dan asas 
kegiatan-kegiatan seni manusia. Dari mana pula datangnya kein- 
dahan? Keindahan tidak lain ialah salah satu daripada sifat-sifat 
Tuhan? dan fitrah manusia.'? Dengan demikian, kegiatan seni bukan 
sahaja merupakan satu kegiatan semula jadi bagi manusia, seperti 
kegiatan-kegiatan agama dan falsafah, tetapi juga satu pemujaan 
Tuhan - satu ibadah, di dalam istilah Shahnon. 
Tetapi keindahan, dipandang dari sudut-sudut lain, adalah ke- 
benaran dan kebaikan, juga di antara sifat-sifat Tuhan, Umpama- 

















*“Allah, tiada Tuhan selain Dia. Milik-Nya nama-nama yang paling indah, 
(Quran, 20:8). “Sesungguhnya, Tuhan indah dan menggemari keindahan,” (Hadis, 
wayat Muslim) 

10“ Sesungguhnya. telah Kami jadikan manusia dalam sebaik-baik acuan,” (Qur- 
an, 95:4), “Yang telah menciptakan segala sesuatu dengan sebaik-baik ciptaan,” 
(bid, 32). 

nya, surah Fatihah menyatakan kebenaran tentang Tuhan dan ten- 
tang hubungan manusia dengan Tuhan, tetapi, di samping itu, ia 
juga mengandung keindahan dan kebaikan. Begitulah juga dengan 
beberapa surah pendek, seperti al-Ikhlas dan al-Kafirun, dan bebe- 
rapa ayat, seperti ayat Kursi (2:255) dan ayat Nur (24:35) yang men- 
capai kecemerlangan puisi yang tertinggi. Begitu juga dengan karya- 
karya agung dalam kesusasteraan dunia, seperti tragedi-tragedi Sha- 
kespeare, epik-epik Homer /liad dan Odyssey, epik-epik India Maha- 
bharata dan Ramayana dan syair-syair Firdausi, Rumi, Sadi dan Ha- 
fiz. Demikianlah dengan semua karya sastera yang baik. “Karya 
yang jelas” itu adalah karya yang mengandungi kebenaran. “Sastera 
kerana Allah” dan “sastera berakhlak” itu adalah sastera yang men- 
ciptakan kebenaran, kebaikan dan keindahan. Susunan kata-kata 
ini perlu diubah menjadi keindahan, kebenaran dan kebaikan, kera- 
na barang yang tidak dipertikaikan bahawa apa yang menarik ma- 
nusia kepada kesusasteraan ialah keindahan: keindahan bentuk, 
struktur, pengucapan, bahasa, sentimen, emosi dan idea. Asas dan 
sumber tarikan keindahan ini ialah Tuhan sendiri dan fitrah manu- 
sia, seperti telah dikatakan. Tarikan manusia kepada keindahan, ke- 
benaran dan kebaikan adalah semula jadi. Inilah asas kewujudan 
dan kegiatan seni di kalangan manusia dan sahnya kegiatan ini dari 
segi Islam, bukan kerana ayat Quran (26: 224-26) yang dirujuki 
Shahnon; ayat ini sebenarnya mengecam penyair-penyair Arab Jahi- 
liah yang menyeleweng. 

Oleh kerana kesusasteraan satu kegiatan manusia yang univer- 
sal dan nilai-nilai utamanya (keindahan, kebenaran dan kebaikan) 
juga nilai-nilai universal, maka perlulah estetika dan teori sastera Is- 
lam bersifat universal dan cukup luas, tetapi cukup jelas, untuk me- 
rangkumi semua kesusasteraan dan, di samping itu, mampu pula 
membuat penilaian. Kecenderungan Shahnon untuk mentafsirkan 
sastera yang baik dari satu sudut pandangan Islam beliau yang sem- 
pit dengan syarat-syarat yang mengongkong tidak dapat diterim: 
Shahnon berkata: “...semuanya (nilai-nilai dan sifat-sifat) perlu 
sahkan oleh Islam, perlu mengikut syariat Islam dalam pelaksanaan- 
nya dan perlu bermatlamat Islam; bukan disahkan oleh sesuatu 
ideologi, bukan mengikut sistem bikinan manusia tanpa bertong- 
gakkan Islam dan bukan bermatlamat yang lain selain memperolehi 
keredaan Allah.”!! Kenyataan ini menimbulkan banyak pertanya- 








**Shahnon Ahmad, op cit., hlm. 49. 

an. Kita boleh bertanya: Siapakah yang akan mengesahkan dan me- 
nentukan kegiatan sastera itu mengikut syariat Islam? Mengapakah 
fikiran manusia ('sistem bikinan manusia”) perlu ditolak oleh Islam? 
Apakah ukuran-ukuran untuk menentukan sesuatu karya sastera di- 
redai oleh Tuhan? Nyatalah, syarat-syarat yang tersebut di dalam ke- 
nyataan itu agak kabur dan denga boleh ditafsirkan secara se- 
wenang-wenang dan secara sempit. Keadaan ini tidak akan mengga- 
lakkan perkembangan kesusasteraan dan syarat-syarat itu tidak me- 
rupakan falsafah seni Islam. Estetika Islam hanya menghendaki ter- 
capai keindahan, kebenaran dan kebaikan di dalam karya-karya 
seni. Karya-karya demikian adalah karya-karya yang baik dan ber- 
mutu. Sebaliknya, karya-karya seni yang melahirkan keburukan, ke- 
palsuan dan kejahatan adalah karya-karya yang tidak baik dan ti- 
dak bermutu. gi 
Di dalam artikel ini, saya telah menjelaskan pendirian saya ten- 
tang perbincangan ini, menjawab bantahan-bantahan Shahnon ter- 
hadap ulasan saya dan menghuraikan definisi saya bagi kesusastera- 
aan Islam. Saya ingin juga membahas konsep Shahnon “sastera kera- 
na Allah berhikmah untuk manusia” — apakah makna konsep “kera- 
na Allah" dari segi estetika dan apakah hubungannya dengan kon- 
sep “berhikmah untuk manusia” — tetapi artikel ini sudah pun pan- 


jang. 





(Dewan Sastera, Februari 1983) 

SASTERA ISLAM BERTERASKAN 
PANDANGAN HIDUP ISLAM 
Shahnon Ahmad 


“Ibadah kepada Allah adalah meliputi hidup seluruhnya dan 
merangkumi segala urusannya termasuklah adab susila dan keso- 
panan mulai dari makan minum dan masuk jamban hinggalah 
kepada urusan pembentukan negara, politik pemerintahan, 
urusan kewangan dan ketenteraan, hal-ehwal perhubungan 
antara manusia dan tindakan-tindakan ke atas mereka yang ber- 
salah bahkan ibadat meliputi segala asas bagi perhubungan ai 
rabangsa sama ada dalam masa perang atau dalam masa dam: 








Yusof Al-Qardhawi, Ibadah 
Dalam Islam, Yayasan Dakwah 
Islamiah Malaysia, 1978, hlm. 40. 


SAYA menyambut baik pandangan Kassim tentang sastera Islam 
dan amat bersetuju dengan beliau bahawa perbincangan ini dibuka 
seluas-luasnya asalkan masing-masing sentiasa bersikap tasamuh 
dan mawaddah serta selalu berada dalam semangat muzakarah yang 
dianjurkan oleh Islam kerana tujuan perbincangan seumpama ini 
dalam Islam lebih untuk ingat-mengingati, betul-membetuli, bukan 
tegak-menegaki secara melulu. Dengan sikap demikian, insya-Allah, 
diharapkan memperolehi petunjuk yang benar untuk memahami 
dan menghayati keindahan, kebaikan dan kebenaran mengikuti 
syariat Islam dalam erti kata yang sebenar-benarnya. 

Apabila pertama kali saya cuba mengemukakan konsep sastera 
Islam kerana Allah berhikmah untuk manusia dalam tahun 1977' 


"Shahnon Ahmad, “Sastera Islam”, Dewan Bahasa, jil. 21, bil. 7, Julai 1977 

niat saya seni sastera hendaklah membawa kemanfaatan dan 
kebaikan kepada manusia di dunia dan juga di akhirat. Bersastera 
merupakan salah satu amalan manusia supaya manusia sentiasa 
merealisasikan dirinya sebagai hamba dan khalifah Allah. Kesusas- 
teraan boleh membantu manusia untuk menemui peribadinya agar 
mencintai kebenaran hakiki. 

Islam menjamin kesejahteraan manusia di dunia dan di akhirat 
kalau manusia itu melakukan amalan yang baik mengikut 
peraturan-peraturan yang disahkan oleh Islam. Untuk ia diterima 
sebagai satu pengabdian (ubudiyah) kepada Allah, sebagai satu 
amalan hidup menjadi ibadah, maka setiap usaha manusia (ter- 
masuk kegiatan bersastera) perlulah memenuhi beberapa syarat 
yang khusus. Antara lain syarat-syarat itu ialah setiap amalan yang 
dikerjakan itu disahkan oleh Islam, niatnya mestilah betul selaras 
dengan amalannya sebagai ibadah, pelaksanaannya hendaklah tidak 
menyimpang dari lunas-lunas keislaman, soal natijah yang seharus- 
nya betul dan menjaminkan kemanfaatan kepada manusia, dan di 
samping semua itu tidaklah pula melupakan amalan-amalan pokok 
dalam Islam seperti sembahyang, puasa dan sebagainya sewaktu 
mengerjakan amalan-amalan lain." 

Dasar ini sesungguhnya amatlah umum dan mungkin ketat 
tetapi tidaklah sempit seperti yang dianggapkan oleh Kassim. Ini 
diperlukan untuk membezakan dengan sastera bukan Islam dan 
untuk dijadikannya satu usaha memperolehi keredaan Allah di 
dunia dan di akhirat. 

Fahaman Kassim yang muktamad tentang sastera Islam ialah: 
Seni sastera Islam ialah seni sastera yang diciptakan oleh manusia 
dengan menggunakan bahasa dan mengandungi keindahan, kebe- 
naran dan kebaikan mengikut estetika Islam untuk manusia. Me- 
ngikut Kassim lagi, definisi itu dari segi semangatnya sama dengan, 
definisi Muhammad Qutb yang berbunyi: Seni sastera Islam ialah 
seni yang menggambarkan kewujudan mengikut pandangan dunia 
Islam, Ia merupakan ungkapan-ungkapan yang indah tentang alam, 
kehidupan dan insan mengikut pandangan dunia Islam... Seni sas- 
tera Islam ialah seni yang menggambarkan pertemuan yang sem- 
purna di antara keindahan dan kebenaran. 





#Untuk penjelasan lebih lanjut, lihat Yusoff al-Qardhawi, Ibadah Dalam Islam, 
Kuala Lumpur: Yayasan Dakwah Islamiah Malaysia, 1978 dan Matlamat dan Tujuan. 
Ibadah Dalam Islam, Kuala Lumpur: Yayasan Dakwah Islamiah Malaysia, 1980. 

Definisi Kassim amatlah jelas — jelas dalam erti kata mudah 
difahami — tetapi menimbulkan keraguan di dalam kebenarannya. 
Definisi saya mungkin sukar difahami kerana tidak dijelaskan secara 
terperinci dalam konteks itu tetapi, pada hemat saya, ia tidak mera- 
gukan, Kunci definisi saya sebenarnya tersimpul dalam ungkapan 
“kerana Allah”. Dalam huraian-huraian saya dalam makalah- 
makalah selanjutnya* soal kebenaran, kebaikan dan keindahan ini 
menjadi dasar dalam sastera Islam, meskipun ada perbezaan- 
perbezaannya dengan fahaman Kassim, Keindahan dalam hubung- 
an ini dengan sendirinya menjadi ukuran pertama kerana kita di 
sini membicarakan satu aspek seni yang tidak dapat tidak mesti 
indah. Seni bukan seni lagi kalau pupus keindahannya. Hanya kini 
keindahan itu diperluaskan ruang lingkupnya meliputi bukan sahaja 
aspek estetikanya tetapi juga hakikatnya; sesuai dengan pandangan 
Ibn Khaldun yang berkata: Keindahan itu kebenaran (Mukadimah). 
Dan sebagai Satu kesenian yang mentauhidkan Allah, kebenaran ini 
selalu mengatasi keindahan. Muhammad *Uthman El-Muhammady, 
antara lain pernah menegaskan: Dalam tradisi Islam sebagaimana 
yang dimanifestasikan dalam kesusasteraannya, kebenaran diletak- 
kan di atas keindahan. Ini bermakna bahawa metafizika meng- 
atasi dan mengontrol seni.* Pandangan ini sama dari segi semangat- 
nya dengan pandangan Abdul Qahir al-Jurjani.* 

Yang meragukan saya dalam pandangan Kassim ialah pencipta 
sastera Islam itu adalah sesiapa sahaja. Memang dalam huraian 
saya, tidak saya timbulkan kerana bagi saya penciptanya mestilah 
orang Islam kerana telah tersimpul dalam ungkapan “kerana 
Allah". Definisi Kassim juga tidaklah sama dengan pandangan 
Muhammad Qutb, Kelainan itu terletak pada konsep “mengikut 
pandangan dunia Islam” yang disalahfahami oleh Kassim, saya 
rasa, Kassim lebih suka dengan ungkapan estetika Islam dari ung- 























*Shahnon Ahmad, “Nilai Imaginasi Menurut Islam”. Dakwah, bil. 23, Januari 
1979, “Penerapan Islam Menerusi Penulisan Kreatif”. Hikmah, bil. 17, 1979, “Kon- 
jep Cereka Islam", Simposium Novel Islamiah, anjuran Pelita dan Gapena, $ Disem- 
ber 198 

*Muhammad 'Uthman El-Muhammady. “Sastera dan Agama”, Kertas Kerja 
Simposium Novel Islamiah, anjuran Pelita dan Gapena, & Disember 1981. 

Abdul Qahir al-Jurjani; The words are servanis to the ideas, and these should have 
Jree hand in deciding over them. Ideas are the thingx which should exert authority and 
demand obedience. Whoeser lets the wordx win over the ideas, he causes things to deviate 
from their normal way and to change their nature - dipetik dari Kitab Asrar al-Balagha 
oleh Vivente Cantarino, Arabic Poetics in the Golden Age, Leiden, E.J. Brili. 1975. 

kapan pandangan hidup Islam. Estetika dalam erti kata sifat rasa 
seni yang berdasarkan persepsi pancaindera dan hasrat jiwa hanya 
satu aspek daripada konsep sastera Islam sahaja kerana seperti yang 
saya katakan kegiatan ini adalah satu usaha ibadah yang mestilah 
bertolak daripada aspek pandangan hidup Islam yang lebih luas ber- 
Igraskan tauhid. 

Pandangan hidup Islam adalah satu pandangan hidup yang ber- 
teraskan tauhid atau keyakinan mentauhidkan Allah, Konsep 
tauhid ini pula bukan sekadar meliputi tauhid uluhiah tetapi juga 
merangkumi tauhid rubbaniah,. gt 

Premis Muhammad Qutb aYalah tauhid sedangkan premis Kas- 
sim adalah estetika universal. Benar bahawa nilai-nilai Islam adalah 
universal tetapi keuniversalan itu bukan mutlak kerana kemutlakan 
nilai dalam Islam bergantung kepada syariat yang diberi garis pan- 
duan oleh Islam. Keindahan, kebaikan dan kebenaran memang uni- 
versal sifatnya tetapi nilai Islam terhadap ciri-ciri universal itu tidak 
berhenti di tahap itu sahaja. 

Dimisalkan seekor ayam. Dari sudut bahan makanan, ayam ini 
nilainya universal. Semua manusia suka makan daging ayam kerana 
sedap. Islam juga menghalalkan ayam ini tetapi nilai Islam terhadap 
ayam tidak terhenti di situ sahaja. Ayam hanya halal dimakan kalau 
disembelih mengikut syariat. Kalau ayam itu diperlakukan dengan 
cara lain, ayam itu haram nilainya. 

4 Demikian juga nilai universal yang memang diperjuangkan oleh 
Islam. Nilai-nilai itu perlu berlandaskan tauhid; meliputi tauhid ulu- 
hiah dan juga tauhid rubbaniah. Pengarang-pengarang yang mene- 
rapkan keindahan, kebaikan dan kebenaran dalam karya-karya me- 
reka tanpa mentauhidkan Allah, karya-karya mereka bukan boleh 
digolongkan dalam kategori sastera Islam. Saya akui bahawa me- 
mang banyak karya-karya dari buah tangan orang-orang bukan Is- 
lam mengandungi nilai-nilai universal yang akur dengan nilai-nilai 
Islam, Dante, Milton, Geothe dan T.S. Eliot adalah di antara penga- 
rang-pengarang yang banyak menerapkan nilai-nilai yang sama 
dengan nilai-nilai Islam seperti yang terdapat dalam karya-karya Di- 
vine Comedy, Paradise Lost dan sebagainya" tetapi karya-karya itu 
tidaklah boleh digolongkan sebagai sastera Islam dan pengarang-pe- 
ngarang itu tidaklah boleh dikategorikan sebagai Muslim. 











Hossein Nasr, “The Western World and Its Challenges to Islam", The 
Muslim, Sept-Oct., 1972, him. 7. 

Mengikut pandangan Kassim, seorang yang lahirnya tidak Is- 
lam, tetapi yang perbuatan dan fikirannya cocok dengan ajaran- 
ajaran Islam, boleh dianggap Muslim. Dan pengertian “perbuatan 
dan fikiran” di sini dimaksudkan oleh Kassim hanya cukup dengan 
perbuatan yang baik, indah dan benar untuk manusia sahaja tanpa 
memperhitungkan soal pokok dalam Islam iaitu akidahnya. 

Dalam soal ini Muhammad Kamal Hassan pernah memberi 
pandangannya: “Sebarang commitment sasterawan kepada ideologi 
dan falsafah hidup yang lain dari Islam seperti humanisme, (sekular, 
Kristian, atau sosialis), materialisme, sosialisme, eksistentialisme, ni- 
hilisme atau saintisme dengan sendirinya tidak melayakkan karya 
sastera itu digolong sebagai sastera yang setia kepada nilai-nilai Is- 
lam. Kalau aliran humanisme mahu dimasukkan juga di dalam go- 
longan sastera itu maka terlebih dahulu ia harus menjadi humanisme 
ketauhidan”.” 

Sehubungan dengan ini juga saya teringat pada satu dialog an- 
lara seorang Atheis dengan seorang Muslim. Si Atheis itu berkata 
bahawa kalaulah syurga itu tempat untuk orang-orang yang mem- 
buat kebaikan kepada manusia, maka dialah yang berhak untuk di- 
tempatkan dalam syurga itu kerana dia tidak pernah mencuri atau 
korupsi. Tidak pernah mendengki mahupun dendam hati. Iktikad- 
nya selalu baik sahaja. Niat pun untuk kepentingan umum. Tidur 
dan bangun dengan hati tenteram. Dan semboyannya semata-mata 
pembaikan sekuat mungkin. Si Atheis bertanya lagi: bukankah ini 
yang dinamakan agama? Apakah kamu orang Islam tidak menga- 
takan bahawa agama itu adalah muamalat? 

Si Muslim lalu menjawab, “Ini, lain namanya. Namanya budi 
pekerti. Budi pekerti ini adalah di antara kelaziman-kelaziman aga- 
ma. Agama hanya mempunyai satu makna sedangkan anda men- 
campuradukkan antara agama dengan budi pekerti. Agama adalah 
“Mengenal Tuhan sebagaimana semestinya, mengenal sifat-sifat dan 
kedudukan-Nya". Di manakah terjalan hubungan muamalat antara 
anda dengan Dia? Mengenal Dia sebagai Yang Maha Agung dan 
Mulia dan dekat dengan anda. Dia mendengar dan melihat serta me- 
nyambut seruan anda dalam rukuk dan sujud dengan penuh kekhu- 
syukan hati sebagai hamba sahaya menghadap pemiliknya. “Sikap 
dan muamalat anda yang khusus dengan Tuhan inilah yang dinama- 














"Muhammad Kamal Hassan, “Sastera Islam,” Sekitar Pemikiran Kesusasteraan 
Islam, Gabungan Penulis Islam Malaysia, (GAPIM), Kuala Lumpur, 1980. 

kan agama”. Adapun keluhuran budi anda terhadap teman-teman 
hanyalah sebagai kelaziman agama yang pada hakikatnya adalah 
muamalat anda dengan Tuhan juga menurut sabda Nabi s.a.w.: *Se- 
sungguhnya sedekah itu jatuh ke tangan Tuhan sebelum jatuh ke ta- 
ngan peminta.” 

Maka barang siapa mencintai Tuhan tentu mencintai makhluk- 
makhluk-Nya. Dan barang siapa mencintai makhluk-makhluk-Nya, 
tentu menghulurkan tangan dan meluhurkan budi terhadap mereka. 
Tetapi, jika muamalat dan peningkatan budi pekerti anda hanya ter- 
batas kepada orang-orang, tidak mengakui dan melihat atau me- 
mandang selain mereka dan serba duniawiah, maka anda adalah 
orang kafir yang absolute (mutlak) meskipun anda berbaik budi ter- 
hadap segenap makhluk. Dalam pada itu, kebaikan dan keluhuran 
budi anda “hanyalah sebagai tanda kecerdasan dan sikap mental 
anda semata; bukan sebagai tanda keagamaan”. Anda hanya ingin 
dukungan masa demi mencapai tujuan dan cita-cita anda yang serba 
duniawiah, ingin kedudukan dan kekuasaan, ingin kekayaan dan ke- 
mewahan. Demikian ini adalah sifat kebanyakan orang kafir." 

Dengan semangat muzakarah, saya terpaksa mengatakan ba- 
hawa premis Kassim tentang perkara pokok ini bertolak dari premis 
yang tidak ada titik-titik persamaan dengan premis saya terutama 
konsep pandangan hidup Islam. Saya memahami Islam sebagai satu 
cara hidup yang syumul berteraskan tauhid; bukan serpihan-serpih- 
an berlandaskan nilai-nilai universal semata. Kerana kesempurnaan 
dan kesyumulan ini dengan sendirinya Islam menolak falsafah dan 
ideologi-ideologi lain. Kalau kita sudah sepakat menerima Islam se- 
bagai satu cara hidup yang sempurna yang menjamin kesejahteraan 
dan kebahagiaan kita di dunia dan juga di akhirat, maka buat apa 
lagi kita menerima falsafah dan ideologi lain? 

Saya akui bahawa memang ada titik-titik persamaan antara Is- 
Im dengan ideologi-ideologi lain tetapi Kassim sendiri akui bahawa 
persamaan itu lebih merupakan sebahagian dari Islam, Ertinya 
ideologi-ideologi Iain seperti liberalisme, sosialisme dan sebagainya 
persamaan dengan sebahagian (bukan semua) dari Islam. 
Ertinya juga sebahagian yang lain dari ideologi-ideologi itu tidak 
ada persamaan dengan Islam. Kalau tidak ada persamaan dengan 
Islam, maka ertinya ialah bercanggah dengan Islam, Kalau ia ber- 

canggah dengan Islam, buat apa kita menerima ideologi-ideologi 
lain itu kalau kita mengaku diri kita sebagai seorang Muslim dalam 
erti kata yang sebenarnya. Saya minta maaf kerana saya tidak nam- 
pak lojiknya pandangan hidup Kassim dalam soal pokok ini. 

Pandangan ini tidak pula bererti kita tidak sedar tentang kewu- 
judan falsafah ideologi lain selain Islam, Kita menerima baik ci 
yang tidak bertentangan dengan Islam kerana kita tahu ciri-ciri itu 
sebahagian dari Islam seperti yang diakui oleh Kassim, Kita sedar 
tentang kewujudan karya-karya seperti Divine Comedy, Paradise 
Lost dan sebagainya itu yang banyak mengandungi kebaikan dan 
kebenaran serta keindahan yang akur dengan nilai-nilai Islam tetapi 
kita tidak menerima karya-karya itu sebagai karya sastera Islam da- 
lam erti kata yang setulennya dan Dante, Milton atau Goethe atau 
T.S. Eliot bukanlah Muslim. 

Barangkali kekeliruan kita berpunca dari pengertian antara 
pandangan hidup Islam, pandangan hidup orang Islam dan pan- 
dangan hidup bukan Islam, Kita di sini sedang membicarakan saste- 
ra Islam mengikut pandangan hidup Islam, Kita bukan membica- 
rakan sastera orang Islam. Saya sedar bahawa nilai-nilai Islam, ilmu- 
ilmu Islam banyak dimanfaatkan oleh orang-orang bukan Islam, 
Saya faham tentang perbezaan antara anutan formal kepada sesuatu 
kepercayaan dengan amalan konkrit kepercayaan itu. Memang 
amalan konkritlah yang membuktikan kepercayaan itu. Tetapi pe- 
ngertian amalan konkrit di sini perlu dilihat dari sudut pandangan 
hidup Islam. Amalan itu perlu dilaksanakan mengikut syariatnya. 
Dia bukan sebarang amalan yang bernilai universal sahaja. Kalau- 
lah begitu sekali kita bermurah hati dalam soal pokok ini, maka su- 
litlah untuk kita membezakan antara al-Muslimin dengan al-Kafi- 
run; malah mengikut hadis, di kalangan al-Muslimin itu sendiri pun 
akan berpecah kepada 73 golongan pada akhir-akhir zaman ini. Dan 
dari 73 golongan itu hanya satu golongan sahaja diterima oleh 





lah? 
AM Dari pandangan hidup Islam yang mentauhidkan Allah inilah 
lahirnya sistem nilai Islam untuk menentukan berbagai-bagai nilai 
dalam hidup. Nilai-nilai Islam ini adalah tetap dan mutlak. Ini ber- 
beza dengan nilai-nilai yang relatif atau nisbi yang ditetapkan oleh 
manusia berdasarkan berbagai-bagai faktor. Dan apabila nilai-nilai 


*Umar Hasyim, Apakah Anda Termasuk Golongan Ahlus Sunnah Wal Jama'ak?, 
Jakarta: PT Bina Ilmu, 1978, hlm. 205. 


34 





yang ditetapkan oleh manusia ini bercanggah dengan nilai-nilai Is- 
lam maka ia akan membawa nilai-nilai sebaliknya. Hadis ada me- 
nyebut yang bererti: Yang benar itu nyata, yang palsu itu nyata dan 
ia yang ada antara kedua-duanya adalah perkara-perkara yang sa- 
mar-samar dan syak wasangka.!* 

Memang benar bahawa tiap-tiap individu itu adalah unik, se- 
perti yang disebut oleh Kassim, tetapi mengapa pula mereka mem- 
punyai pengertian yang berbeza terhadap 'semua' perkara sekiranya 
mereka benar-benar mentauhidkan Allah. Mereka mungkin mem- 
punyai daya intelek yang berbeza atau tahap keupayaan yang ber- 
lainan, tetapi penerimaan mereka terhadap nilai-nilai pokok adalah 
sama kalau mereka betul dalam akidahnya. Keadaan kacau-bilau se- 
karang ini sebenarnya berpunca dari manusia cuba mencipta nilai- 
nilai yang dikatakan baik dan buruk, nilai-nilai yang dikatakan be- 
nar dan palsu sehingga setiap individu mempunyai nilai-nilai yang 
tersendiri. Mereka bertolak dari premis yang salah iaitu terus cuba 
menciptakan nilai-nilai sendiri mengikut faktor-faktor keadaan dan 
sebagainya. Mereka seharusnya bertolak dari premis yang betul iaitu 
menentukan terlebih dahulu akidah yang berteraskan tauhid kemu- 
dian barulah boleh menentukan (bukan mencipta) nilai yang baik 
dan nilai yang buruk.!! 

Benar bahawa semua insan memiliki satu fitrah kemanusiaan 
yang sama dan di atas asas universalisme inilah manusia membina 
sesuatu yang universal asal sahaja akidahnya betul. Tetapi ternyata 
asas universalisme yang murni itu tidak murni lagi kerana manusia 
tidak lagi mentauhidkan Allah, Asas universalisme itu menular da- 
lam berbagai-bagai bentuk dan memberi kesan yang berbagai-bagai 
rupa dengan nilai-nilai yang tersendiri kerana manusia tidak lagi me- 
ngenal dirinya, Tuhannya; malah banyak yang mensyirikkan Allah 
dan banyak pula yang hidup dalam kemulhidan. 

Allah adalah sumber nilai dan norma yang tertinggi dalam se- 
mua aspek kehidupan insan. Semuanya terikat dan tunduk kepada 
penilaian yang satu iaitu Ridwan (keredaan) Allah. Oleh sebab Allah 
adalah sumber nilai dan norma yang tertinggi, maka penilai yang 
tertinggi untuk semua aspek kehidupan insan adalah Allah. Soal siapa- 
kah yang akan mengesahkan kegiatan itu, apakah kegiatan itu 








“Hadis Riwayat al-Bukhari, Muslim dan Tarmizi 
!!Sayyed Abul A'la Maududi, Erhical View Point of Islam, Lahore: Islamic Publi- 
cation, 1974, hlm. 24. 





35 





mengikut syariat, apakah akan diredai oleh Allah tidaklah timbul 
dan ianya tidak perlu ditimbulkan. Telah saya tegaskan bahawa ke- 
giatan ini adalah satu ibadah dan sebagai satu ibadah, penilainya 
yang tertinggi tentulah Allah. Nilai sembahyang atau puasa kita se- 
bagai dua jenis ibadah yang khusus dalam Islam ditentukan secara 
mutlak oleh Allah. 

Ini tidak pula bererti kita menyekat manusia lain menilai kegiat- 
an kita itu. Manusia boleh menilai, boleh mengkritik mengikut pen- 
dekatan-pendekatan yang difahaminya, boleh mengulas serba bebas 
yang dia mahu. Manusia lain berhak menentukan sama ada kegiatan 
itu baik atau tidak baik, mengikut kaedah atau tidak mengikut ka- 
edah. Tetapi seseorang yang beribadah kepada Allah hanya mengha- 
rapkan penilaian Allah sebagai penilaian yang tertinggi dan mukta- 
mad. 

Dalam bidang sastera pun tidak ada bezanya. Sesiapa sahaja 
boleh berusaha dalam kegiatan bersastera; sama ada bidang kritik- 
an, penulisan karya kreatif dan sebagainya, tidak kira sama ada 
orang itu Muslim atau bukan Muslim, Kebebasan itu sentiasa ada; 
malah Islam memberi kebebasan sepenuhnya untuk memilih nilai- 
nilai yang baik dan yang buruk. Dan sebagai satu usaha dia boleh 
menerapkan nilai-nilai universal seperti keindahan, kebaikan dan 
kebenaran. Tetapi apabila usaha itu dijadikan satu ibadah — satu 
ubudiah kepada Allah — maka tentulah perlu mengikut kaedah- 
kaedahnya kerana setiap ibadah itu ada peraturan-peraturannya. 
Dengan peraturan itulah kita berusaha dan berusaha, Dan tugas kita 
hanya berusaha mengikut kaedahnya sahaja. Sama ada usaha itu 
boleh berjaya atau tidak, diterima atau tidak, disahkan atau tidak, 
bukan soal kita. Allah yang menentukan. Dan Allah Amat Pemurah 
lagi Amat Penyayang. Firman Allah yang bermaksud: 

“Sesungguhnya orang-orang Mukmin, orang-orang Yahudi, orang- 

orang Nasrani dan orang-orang Syabiin (Syabiin ialah orang- 

orang yang mengikut syariat nabi-nabi zaman dahulu atau orang- 
orang yang menyembah bintang atau menyembah dewa-dewa). 
siapa sahaja di antara mereka yang benar-benar beriman kepada 

Allah, Hari Kemudian dan beramal salih (meliputi perbuatan 

yang baik yang diperintahkan oleh agama Islam, baik yang ber- 

hubungan dengan agama atau tidak) mereka akan menerima pa- 

hala dari Tuhan, tidak ada kekhuatiran terhadap mereka dan ti- 

dak pula mereka bersedih hati.” (2:62) 








(Dewan Sastera, Mac 1983) 

SOAL DEFINISI DAN PENILAIAN 
Kassim Ahmad 


POLEMIK bukanlah sebuah jamuan teh; jadi, kalau terdengar 
bunyi dentam-dentum dan terlihat asap keluar berkepul-kepul se- 
dangkan senapang dan meriam tidak ada, kita tidak perlu terkejut! 
Nampaknya, Saudara Nahmar Jamil sedikit gugup (lihat Nadaming- 
gu keluaran 6 Mac, 1983). Polemik ialah pertukaran pendapat yang 
kadang-kadang boleh menimbulkan ketegangan, tetapi selagi dila- 
kukan secara saintifik dan serius, akan menghasilkan banyak faedah 
kepada perkembangan ilmu. Saya harus menyatakan di sini bahawa 
saya tidak ada apa-apa pergaduhan peribadi dengan Saudara Shah- 
non Ahmad yang saya kenal dari sejak kami di sekolah menengah di 
Alor Setar dulu. Saya hormati beliau sebagai seorang penulis kita 
yang tekun dan berkebolehan dan saya tumpang bergembira dengan 
kejayaan-kejayaan beliau. Ini tidak bermakna saya bersetuju dengan 
pendapat-pendapat beliau. Kritikan saya terhadap buku beliau, Ke- 
susasteraan dan Etika Islam, semata-mata berdasarkan minat saya 
terhadap estetika Islam. 

Saya berterima kasih kepada Saudara Nahmar kerana di dalam 
artikel itu beliau telah menarik perhatian saya kepada satu seminar 
sastera Islam sedunia di Lucknow dalam tahun 1981. Tetapi, ma- 
langnya, kita di sini belum melihat dan membaca kertas-kertas kerja 
seminar itu. Saya juga belum melihat rumusan-rumusan atau kertas- 
kertas kerja itu disiarkan di dalam mana-mana buku atau majalah 
antarabangsa. Buku Saudara Shahnon juga tidak menyebutnya. 
Walau bagaimanapun, melihat kepada beberapa buah karangan me- 
ngenai perkara ini, termasuk oleh Najib al-Kilani dan Muhammad 
Qutb yang disebut oleh Saudara Nahmar, dan di negara kita, Shah- 
non Ahmad, perbincangan mengenai estetika atau teori sastera Is- 

lam masih di peringkat awal. Jadi, mungkin saya tidak begitu keting- 
galan zaman! 

Walaupun jawapan Saudara Shahnon, “Sastera Islam Berteras- 
kan Pandangan Hidup Islam”! panjang, saya akan mengulas dua 
perkara sahaja yang saya anggap ada hubungan dengan tajuk perba- 
hasan ini. 

Pertama, masalah definisi. Inilah masalah pertama dan yang 
paling penting. Shahnon, nampaknya sengaja tidak mahu mema- 
hami definisi yang saya kemukakan, iaitu: “Kesusasteraan Islam ia- 
lah kesusasteraan yang dihasilkan oleh manusia mengikut estetika 
Islam untuk manusia.”* Beliau mendakwa ungkapan saya “estetika 
Islam' tidak tepat atau mencukupi seperti ungkapan "pandangan hi- 
dup Islam'. Tetapi bukankah pandangan hidup Islam mengenai seni 
persis adalah estetika Islam? Saya telah menerangkan mengapa saya 
tidak menggunakan ungkapan "pandangan hidup Islam' di dalam 
artikel itu dan saya kurang faham mengapa beliau ingin mengungkit 
tentang penggunaan perkataan. Namun demikian, saya tidak kebe- 
ratan kalau beliau berkeras hendak menggunakan istilah *pandang- 
an hidup Islam', Saya memang bersetuju bahawa estetika Islam 
mesti berdasarkan falsafah Islam dan hubungan di antara falsafah 
dan estetika ialah falsafah, sebagai pandangan hidup menyeluruh, 

Memala dan memimpin estetika, sebagai falsafah mengenai kein- 
lahan. 

Beliau juga mendakwa bahawa bagi saya kesusasteraan Islam 
boleh dihasilkan oleh sesiapa sahaja, sedangkan apa yang sebenar 
saya katakan ialah “...oleh manusia mengikut estetika Islam.” Saya 
juga tidak memakai istilah “estetika universal", seperti yang didakwa 
oleh Shahnon. Ini adalah perkara-perkara fakta yang tidak harus di- 
kelirukan oleh seorang intelektual seperti Shahnon! 

Perbezaan besar di antara definisi Shahnon dan definisi saya, 
nampaknya, ialah perbezaan di antara nama atau benda dan per- 
buatan, Shahnon mementingkan 'nama'; saya mementingkan *per- 
buatan', Apakah bezanya di antara seorang seniman Islam dengan 
seorang seniman yang bekerja mengikut estetika Islam? Pastikah su- 
dah seorang Islam akan bekerja mengikut estetika Islam? Jawabnya: 
Belum tentu. Kalau dia hanya seorang Islam baka, estetikanya 

mungkin bertentangan dengan estetika Islam. Sebaliknya, seorang 
seniman yang bekerja mengikut estetika Islam, walaupun agamanya 

tidak formal Islam, sudah pasti karya-karyanya bercorak Islam. 

Saya fikir, logika ini dapat difaham dan diterima oleh orang-orang 
yang menggunakan akal. 

'Anggapan bahawa seorang seniman Islam dengan sendirinya 
akan bekerja mengikut estetika Islam tidak dapat diterima, seperti 
telah saya katakan. Tetapi jika kita perketatkan definisi kita dengan 
rumusan “seniman Islam yang bekerja mengikut estetika Islam”, se- 
perti yang dikehendaki oleh Shahnon, kita akan menyempitkan defi- 
misi itu hingga kategori yang dapat dimasukkan dengan sah dan hak 
tidak dapat dimasukkan. (Saya telah menghuraikan perkara ini dan 
huraian itu tidak perlu saya ulangi). Definisi sempit tidak bersifat 
universal dan tidak boleh diterima sebagai definisi dari segi sains. Su- 
dah tentu kita boleh menggunakan konsep 'kesusasteraan Islam' se- 
pertimana kita menggunakan konsep-konsep 'kesusasteraan Mela- 
yu', "kesusasteraan Tionghua', *kesusasteraan India', "kesusasteraan 
Arab', kesusasteraan Inggeris' dan sebagainya dengan memberi 
makna wilayah atau kebangsaan, tetapi Islam satu konsep ideologi, 
bukan kebangsaan. 

Kalau kita menggunakan istilah *kesusasteraan Islam* dalam 
erti kata kedua ini, yakni *kesusasteraan orang-orang Islam', maka 
masalah pentafsiran tidak timbul. Tetapi, di dalam keadaan itu, kita 
tidak lagi boleh meminta tempat yang tinggi bagi kesusasteraan Is- 
lam. Kesusasteraaan Islam sama tinggi dan sama rendah dengan ke- 
susasteraan-kesusasteraan bangsa-bangsa lain dan mengandungi 
karya-karya yang bermutu dan juga yang tidak bermutu. Namun de- 
mikian, konsep estetika atau falsafah seni Islam tetap wujud dan 
apabila prinsip-prinsipnya sudah terang, boleh digunakan untuk 
menilai karya-karya sastera. Saya fikir, inilah perkara yang lebih 
penting daripada menentukan kategori *kesusasteraan Islam'. Soal- 
an-soalan yang perlu dijawab ialah; Apakah estetika atau teori sas- 
tera Islam? Apakah kesusasteraan dan bagaimana ia timbul? Apa- 
kah tujuan dan peranan kesusasteraan? Apakah jenis-jenis, bentuk- 
bentuk dan teknik-teknik kesusasteraan? Bagaimanakah menilai k 
susasteraan? Sebuah estetika atau teori sastera Islam harus menja- 
wab soalai nini dengan memuaskan. Di dalam buku Shahnon, 
jawapan beliau terhadap setengah soalan ini, khasnya penilaian be- 
liau terhadap karya-karya Asas 50, sangat tidak memuaskan. 

Kedua, hubungan di antara teori Islam dan teori-teori lain. 

Sungguhpun, di dalam makalah saya yang lalu, saya telah menjelas- 
kan hal ini, Shahnon masih tidak yakin. Beliau membantah: “Kalau 
kita sudah sepakat menerima Islam sebagai satu cara hidup yang 
sempurna yang menjamin kesejahteraan dan kebahagiaan kita di du- 
nia dan juga akhirat, maka buat apa lagi kita menerima falsafah dan 
ideologi lain?”* Soalan asal yang saya ajukan kepada beliau ialah: 
Mengapakah beliau menolak karya-karya Asas 50 sebagai “caca- 
marba isme seperti realisme-idealisme, realisme-sosialisme, huma- 
nisme, nasionalisme dan sebagainya?” * Jika estetika Islam lengkap 
dan sempurna, seperti yang dinyatakan oleh Shahnon dan yang saya 
setujui mengapakah aliran nasionalis progresif Asas 50, tidak ada 
tempat di dalamnya? Hujah Shahnon negatif dan bertentangan. 
Bunyinya seperti berikut: “Oleh kerana Islam lengkap dan mengan- 
dungi (bagian-bagian benar) falsafah-falsafah lain, maka Islam me- 
nolak falsafah-falsafah lain.” Hujah ini patut ditulis begini: “Oleh 
kerana Islam lengkap dan mengandungi (bagian-bagian benar) fal- 
safah-falsafah lain, maka Islam mengiktiraf (bagian-bagian benar) 
falsafah-falsafah lain.” Dengan demikian, sikap Islam yang lojik 
terhadap falsafah-falsafah dan ideologi-ideologi lain adalah kritis, 
bukan negatif. Ia mengiktiraf dan menerima yang benar dan meng- 
kritik dan menolak yang batil, seperti yang diajar di dalam al-Quran 
dan hadis." 

Inilah dua perkara yang ada hubungan langsung dengan tajuk 
perbahasan di dalam jawapan Shahnon. Saya harap kedua-dua per- 
kara ini sudah jelas. Sekarang saya ingin membincang estetika Islam. 
Apakah estetika Islam? 

Di dalam bukunya, Shahnon tidak membincang soal estetika, 
tetapi beliau membuat penilaian yang berdasarkan moral. Kata belia 
“Pada dasarnya kesusasteraan Melayu sejak zaman silam hingga 
ke hari ini tidaklah terbabas dari landasan moral ini. Pengarang-pe- 
ngarang kita sejak zaman keagungan tradisi lisan ... membawa ke- 
pada cereka dan puisi di zaman baru ... pada umumnya adalah penga- 














lahnon Ahmad, “Sastera Islam Berteraskan Pandangan Hidup Islam”. Dewan 
Mac 1983, hlm. 50. 





Kesusasteraan dan Etika Islam, Petaling Jaya: Fajar Bakti, 1981, 
hlm. 70. 

“Hari ini dihalalkan bagimu segala yang baik dalam kehidupan”, (Quran, 5:5). 
“Dalam Islam kebaikan-kebaikan dari zaman Jahiliah akan dilakukan”, (Hadis, ri- 
wayat Ibn Hanbal). Salah satu nama al-Quran ialah al-Furgan, pembeza di antara 
yang benar dan yang salah, (Quran, 25: 

rang-pengarang yang berakhlak.”* Ukuran moral ini beliau dapat 
dari satu definisi yang beliau rumuskan: “Kesusasteraan yang hak 
adalah kesusasteraan yang berakhlak ... bertujuan meningkatkan ke- 
hidupan manusia terus-menerus ke arah kesempurnaan dan sedia ... 
menentang kesusasteraan yang batil.” Ini bermakna, bagi Shah- 
non, kebaikan adalah nilai utama dalam kesusasteraan. Namun de- 
mikian, di dalam artikelnya yang baru ini, beliau juga merujuk ke- 
pada nilai-nilai keindahan dan kebenaran. Jadi, di sini, agaknya, beliau 
dengan saya bersetuju, iaitu mutu sesebuah karya sastera (dari sudut 
pandangan kritikan Islam) terletak pada keindahannya, kebenaran- 
nya dan kebaikannya. Marilah kita ambil satu contoh daripada ka 
ya seorang penyair Asas 50, sajak terkenal Masuri S.N. “Seribu Ha- 
Tapan”, yang ditulis dalam tahun 1951. Sajak ini menggambarkan 
semangat patriotisme dan gerakan raksasa rakyat menentang penja- 
Jahan untuk mencapai kemerdekaan nasional. Perpaduan idea de- 
ngan bahasa dan teknik di dalam sajak ini sungguh rapat dan indah. 
Sajak ini juga benar bukan sahaja kerana ia menggambarkan sesua- 
tu yang sedang berlaku, tetapi mengisytiharkan kebenaran perjuang- 
an kemerdekaan ban 
isytiharkan kebaikan, kerana kebangkitan rakyat menentang pen- 
Jajahan untuk mencapai kemerdekaan nasional adalah baik. Dengan 
demikian, kita boleh membuat kesimpulan bahawa sajak ini indah, 
benar dan baik, memenuhi syarat-syarat estetika Islam; pendek kata, 
sebuah sajak yang bermutu tinggi 
Di dalam membuat penilaian ini, kita tidak perlu bertanya apa- 
kah penyairnya seorang Islam atau tidak, dan, kalau beliau Islam, 
kah beliau mengerjakan rukun-rukun Islam atau tidak. Perkara- 
kara ini tidak semestinya menentukan ketinggian mutu karya se- 
ing pengarang. Pandangan hidup beliau, bakat beliau, akhlak 
'u, pengalaman-pengalaman beliau dan pengertian beliau terha- 
hidupan adalah faktor-faktor yang menentukan ketinggian 
tu, dari segi estetika Islam, Lebih daripada ini tidak dapat kita 
In dan sesiapa yang mengatakan lebih daripada ini melebi 
masabah. 
Adakah Shahnon menerima penilaian ini? Dengarlah kata-kata 
beliau sendiri; “Tindak-tanduk watak-watak dalam karya-karya 
mereka (Asas 50) rata-rata adalah tindakan mengikut panggilan ke- 


*Shahnon Ahmad. Kesusasteraan dan Erika Islam, blm. 7. 
"ibid, hlm. 6. 

bendaan semata-mata, meskipun kerap menggunakan istilah kelas- 
mengelas dalam masyarakat, humanisme, sosialisme, idealisme, rea- 
lisme dan sebagainya; bukan tindakan pengabdian kepada Allah da- 
lam pengertian Islam yang sebenar.”* Di dalam ayat ini Shahnon 
menggunakan dua konsep yang sama ('kebendaan' dan "pengabdian 
kepada Allah') untuk membuat satu kesimpulan umum yang negatif 
terhadap karya-karya Asas 50. Tetapi Shahnon tentu tahu, konsep 
kebendaan tidak ditolak di dalam falsafah Islam, dan perjuangan 
untuk mencapai kemerdekaan dan keadilan sosial, kandungan 
umum karya-karya pengarang-pengarang Asas 50, adalah satu iba- 
dah kepada Tuhan. Shahnon menekankan soal akidah seseorang pe- 
ngarang. Saya akui akidah penting dan termasuk di dalam kategori 
pandangan hidup, tetapi akidah tidak boleh dipisahkan dari per- 
buatan baik di dalam konsep Islam.?” Walau bagaimanapun, dari 
segi akidah, Masuri S.N. dan pengarang-pengarang Asas 50 yang 
lain, saya percaya, adalah orang-orang Islam. Dengan demikian, 
saya tidak nampak bagaimana penilaian yang dibuat oleh Shahnon 
terhadap karya-karya mereka munasabah dan boleh diterima di da- 
lam sains kritikan Islam. 

Apa yang dikatakan oleh Shahnon terhadap karya-karya Asas 
50 juga ditujukan kepada karya-karya pengarang-pengarang Indo- 
nesia Angkatan 45, termasuk Chairil Anwar, Idrus, Asrul Sani, Pra- 
moedya dan Achdiat K. Mihardja. Kata beliau: “Angkatan 45 dengan 
sumber-sumber pegangan bukan dari wahyu dan kekuasaan mut- 
lak tetapi dari cacamarba isme seperti realisme-idealisme, realisme- 
sosialisme, humanisme, nasionalisme dan sebagainya. Tempat ka- 
pukan mereka adalah kepada benda, kepada keadilan, kemakmur- 
an, keamanan dan kesejahteraan mengikut cacamarba isme manu- 
sia, bukan kesejahteraan hidup di dunia dan akhirat yang ditentukan 
oleh Allah,”!? Sekali lagi, ini adalah satu kesimpulan yang terlalu 
umum yang mungkin sekali tidak tepat. Kita tidak harus membuat 












"Ibid., hlm. 70. 

*Tiap-tiap kali Quran menyebutkan keimanan kepada Tuhan, ia menghubung- 
kannya dengan perbuatan baik. Umpamanya: “Siapa sahaja yang beriman kepada 
Allah dan Hari Kemudian serta melakukan kebaikan...” (2:62); “Sampaikan berita 
gembira kepada mereka yang beriman dan berbuat kebaikan...” rangsiapa 
menyerahkan seluruh dirinya kepada Allah dan ia berbuat kebaikan...” (2:12) “Me- 
reka beriman kepada Allah dan Hari Kemudian dan menyuruhkan kebaikan dan me- 
larang kejahatan...” (3:14) Pendek kata iman kepada Tuhan dan perbuatan baik 
adalah satu dan sama. 

!Shahnon Ahmad, Kesusasteraan dan Etika Islam, hlm. 70. 

kesimpulan yang demikian kecuali kita telah membuat kajian-kajian 
yang terperinci mengenai karya-karya mereka yang penting, zaman 
mereka, sumber-sumber mereka, pandangan-pandangan hidup me- 
reka dan riwayat-riwayat mereka. Sebagai contoh, marilah kita am- * 
bil sajak Chairil Anwar yang terkenal, “Aku”. Dari segi isinya, sajak 
ini memperlihatkan semangat pemberontakan dan penentangan 
yang meluap-luap (“/Biar peluru menembus kulitku/Aku tetap me- 
radang menerjang/”) dan juga rasa keterpencilan yang menyedihkan 
(Aku ini binatang jalang/Dari kumpulannya terbuang”). Dari segi 
bahasa dan tekniknya, sajak ini mencapai keindahan yang jarang-ja- 
rang dicapai oleh penyair-penyair Melayu-Indonesia. Adakah sajak 
Ini bermutu atau tidak dari segi estetika Islam? Adakah semangat 
pemberontakan dan rasa keterpencilan ini bertentangan dengan 
iman kepada Tuhan? Pemberontakan terhadap sistem yang zalim 
dan rasa keterpencilan dari sistem demikian, pada pendapat saya, 
adalah satu sikap dan perasaan yang lojik dan munasabah dan di- 
iktiraf oleh Islam. 

Di dalam penilaian dua buah sajak ini, kita sama sekali tidak 
membuat perhitungan tentang akidah penyajak-penyajaknya, M 
suri S.N. dan Chairil Anwar. Kita tidak mampu membuat perli 
tungan itu, Mungkin kita dapat mengatakan ada unsur-unsur na 
nulisme, humanisme, idealisme dan sosialisme di dalam sajak- 

itu, Tetapi, seperti telah saya terangkan, unsur-unsur ini tidak seka! 
kali menyalahi ajaran-ajaran Islam. Oleh yang demikian, penilaian 








Shahnon yang negatif melulu terhadap karya-karya Angkatan 45 


dan Asas 50 dengan alasan mereka berdasarkan “pegangan bukan 
(fi wahyu dan kekuasaan mutlak”, tetapi “cacamarba isme manu- 
tidaklah saintifik dan tidak boleh diterima di dalam estetika Is- 
bagai kesimpulan, saya ingin menegaskan bahawa pendapat- 

ipat yang saya kemukakan mengenai estetika Islam hanyalah 
idapat (walaupun berbukti) yang mungkin benar sepenuh- 

(u sebahagian sahaja. Begitu juga dengan pendapat-pendapat 


Ion, Hanya satu perdebatan yang bebas dan saintifik akan da- 
pat menentukan hal ini. Semua penulis kita yang cintakan ilmu dan 
kebenaran mestilah tunduk kepada kehakiman sains. 


(Dewan Sastera, April 1983) 





SASTERA ISLAM: 
ANTARA DALAM - DIRI 
DENGAN LUAR - DIRI 
Shahnon Ahmad 


BUKAN tidak seronok berpolemik. Sebelah pihak cuba sedaya upa- 
ya menghuraikan sesuatu dan padanya huraian itu sudah cukup jelas 
untuk difahami oleh sebelah pihak lain. Dan dari situ diharapkan 
akan berkembanglah perbincangan ke arah kesuburan ilmu. Tetapi 
biasanya sebelah pihak masih juga mengatakan dia tidak dapat me- 
mahami huraian sebelah pihak yang Iain; malah dikatakan sebelah 
pihak yang lain itu cuba mengelirukan hujah-hujahnya pula. Demi- 
kianlah barangkali fil berpolemik. Akibatnya kadang-kadang pole- 
mik entah ke mana, pokok perbincangan entah kemana. Yang terbit 
hanya gelombang-gelombang perasaan radang, marah-marah dan 
kalau tidak betul-betul bersabar akan terlontarlah hujah-hujah di 
Iuar kawalan sehingga mencuit ruang-ruang peribadi yang tidak se- 
harusnya tereuit. 

Alhamdulillah, dalam polemik saya dengan Saudara Kassim ini 
meskipun deras bunyi letupan bomnya dan ganas asap yang berke- 
pulan, rakyat Malaysia tidak perlu kecut hati. Ternyata setakat 
tidak terhimbau perasaan tanpa kawalan. Saya amat menghorm: 
Kassim sebagai seorang tokoh yang disegani. 

Dalam jawapan Kassim bulan April lalu ternyata masih ada 
perkara yang mengkabutkan suasana. Pertama soal definisi. Kassim 
mengatakan saya mementingkan 'nama' dan beliau pula memen- 
tingkan 'perbuatan'. Lantas beliau menyoal: apakah bezanya di an- 
tara seorang seniman Islam dengan seorang seniman yang bekerja 
mengikut estetika Islam? 

Kalau tidak silap, dalam tulisan-tulisan saya dalam polemik ini, 
saya sering berlandaskan pendapat Yusoff al-Qardhawi yang bukan 
sahaja mementingkan nama tetapi juga hasrat (niat), jenis, perbuat-, 
an dan natijah. Ertinya di sini bahawa seorang penulis sastera Islam 
mesti mengikut kaedah-kaedah yang telah diberikan oleh Islam. 
Tanpa amalan-amalan kaedah-kaedah ini, penulis itu bukan penulis 
Islam dalam erti kata yang sebenar-benarnya. 

Kassim mengakui dirinya mementingkan 'perbuatan' dalam 
perkara ini. Saya rasa Kassim sendiri kurang hati-hati dalam peng- 
akuannya. Dia sebenarnya bukan mementingkan perbuatan tetapi 
mementingkan hasil perbuatan atau natijah semata-mata. Saya ti- 
dak dapat bersetuju dengan pandangan ini kerana natijah yang tidak 
mengikut lunas-lunas dan kaedah-kaedah Islam adalah di luar Ian-. 
dasan Islam. 

Kassim pasti sahaja menyoal: Siapakah yang menentukan kae- 
dah-kaedah itu diamalkan atau tidak? Siapakah yang boleh menilai 
niat pengarang? Siapakah boleh menilai sama ada pelaksanaannya 
sab atau tidak? Siapakah boleh mengetahui sama ada pengarang itu 
sembahyang atau tidak, berpuasa atau tidak, berzakat atau tidak? 
Dan seterusnyalah akan tiba kemusykilan-kemusykilan, Insya- 
Allah, perkara ini akan dihuraikan kemudian supaya tidak me- 
nyulitkan lagi masalah. 

Perkara kedua adalah soal estetika Islam dengan pandangan hi- 
dup Islam. Kassim bersetuju menggunakan pandangan hidup Islam. 
Terima kasih. Tetapi setakat bersetuju pada nama sahaja tidak me- 
madai. Kassim perlu juga bersetuju pada rohnya, jiwanya /Pan- 
dangan hidup Islam adalah pandangan hidup yang berteraskan 
*Tauhid atau keyaki aa mentauhidkan Allah meliputi Tauhid Rub- 
bantah (Rububiyany dan Tauhid Ulahiah. Pandangan hidup Islam 
bukan hanya Bekenu dan BEMUT AI tahap kebenaran, Kemdahan 
dan kebaikan sahaja. Ta perlu bertolak dari ketauhidan kepada Al- 
lah, Sesuatu yang benar, cantik Jan baik belum tentu bernama Islam 
selagi tidak bersumi uhid dan memenuhi kaedah-kaedah 
yang beberapa kalanya Kemukakan, Saya telah memberi contoh se- 
kol ayanaaTai Kujah saya yang lalu — satu contoh yang cukup mu- 
dah difahami. Tanpa kaedah-kaedahnya, maka sesuatu yang benar, 
cantik dan baik itu masih bukan Islam in foto. Ia mungkin berunsur 
Islam seperti beberapa ideologi yang meminjam nilai-nilai Islam, 


mungkin iras-irasan dengan norma-norma Islam, mungkin berbau 
Islam pada kulitnya sahaja, mungkin ada cebisan-cebisan persama- 

an dengan Islam atau mungkin pada namanya sahaja Islam seperti 
umpamanya parti politik Islam tetapi tidak menjalankan organisasi 
nya mengikut kaedah-kaedah Islam. Semuanya bukan Islam dalam 
erti kata yang sebenar-benarnya. 

Meskipun dalam soal istilah Kassim menggunakan estetika Is- 
lam tetapi saya memahaminya sebagai mendukung estetika univ 
sal kerana Kassim tidak menekankan konsep utama dalam Islam ia- 
itu tauhid. Kassim hanya memberi penekanan kepada soal-soal kebe- 
haran, keindahan dan kebaikan yang cocok dengan nilai-nilai Islam 
sahaja. Lagi sekali pandangan hidup Kassim dalam soal itu, tidak 
dapat saya setujui. 

Demikian beberapa kekeliruan yang ingin saya perjelaskan. 
Namun begitu apabila saya cuba lagi mencari titik-titik perbezaan 
antara pandangan saya dengan pandangan Kassim, ternyata perbe- 
Zaan itu berpunca dari titik tolak premis yang amat jauh berlainan. 

Kassim selama ini melihat persoalan sastera Islam ini dari *Luar-Di 
ri' sedangkan saya melihat persoalan yang sama dari *Dalam-Diri'. 
Saya bertolak dari hati pengarang, menentukan dahulu kesucian ik- 
tikadnya dalam hubungannya dengan Allah. Dan apabila seketul 
daging yang bergelar hati yang menjadi markas yang mengontrolkan 
Berak-tindak manusia telah sah mengikut kaedah-kaedah Islam. 
Maka dengan sendirinya diharapkan natijah atau hasil perbuatan (di 
Sini dimaksudkan karya pengarang) akan sah dan terteraplah nilai- 
hilai kebaikan, keindahan, kebenaran - tiga ciri utama dalam sastera 
Islam yang telah dipersetujui bersama. 

Ini jauh berbeza dengan Kassim dari segi premisnya. Kassim 
bertolak dari hasil atau karya. Kassim tidak memperhitungkan hati 
pengarangnya kerana beliau melihat dari Luar-Diri pengarang. Se- 
bagai Luar-Diri modalnya cuma karya. Lain tidak ada. Penentuan 
sama ada karya itu berunsur Islam atau tidak dibuat dari Luar-Diri 
berasaskan karya itu semata-mata. Oleh itu soalan-soalan yang di- 
timbulkan oleh Kassim memang kena pada tempatnya dipandang 
dari kaca mata Luar-Diri. Kaca mata Luar-Diri sememangnyalah ti- 
dak mampu menilai kaedah-kaedah Islam yang telah saya nyatakan. 
Kaca mata Luar-Diri tidak berdaya mengesahkan niat seorang pe- 
ngarang dalam hubungannya dengan Allah. Kaca mata Luar-Diri 
memang tidak dapat menentukan sama ada si pengarang mengamal- 
kan amalan makruf atau amalan mungkar. Sesungguhnya kita seba- 
gai hamba-hamba yang lemah ini memang tidak dapat menentukan 
Sesuatu yang ada berhubungan dengan hati dan Allah. Gagasan ini 

Badaklah ju emang dengan sapaan pagasan sastera yang tin ke. 
dam pen rang cuba menyalutkan nilai-nilai 
dan dalam kritikan pengkritik cuba mencari nilai-nilai na 
rana DEN Yang cuba saya ketengahkan adalah jauh berlainan ke- 
rlainan dengan sastera lain dari segi kon- 
Sepa. Komepnya bertolak dari Dalam-Diri kerana P. 
n antara pengarang dengan Allah; berbeza dei 
ralain yang komunikasi asasnya antara Pena 
Tahap pengesahan, penentuan sama ada syariat diikuti atau tidak, 
pengakuan sama ada amalaw-amalan asas dibuat atau tidak pem. 
buktian sama ada niat baik atau niat buruk adalah tahap komuni- 
kasi antara pengarang dengan Allah sahaja bukan tahap antara pe 
ra gan pembaca. Si pengarang yang jujur ikhl: ; 
guh imannya dan yang memenuhi syarat-syarat sebagai amalan ba 
uh imannya dan yang memenuhi syarat-syarat sebagai amalan ba. 
lah lah Yang Maha Mengetahui pasti me- 
tilainya, Seorang pengarang yang erat komunikasinya BER Alan 
, rangannya kerana Allah. Dan oleh sebi 
itu adalah benar, indah dan baik a 
;) . maka apabila komunikasi si 
garang dengan Allah itu sendiri benar, ind Pa 
BAHAN hasil yang berlandaskan Kebenaran, Kearah da aral 
: n kebenaran, keindahan dan kebai 
an. Hasil yang bertentangan den N a aan k 
. Hasil gan kebenaran, keindah d 
baikan tidak akan terbuah dari seorang pengarang kha Ia 
i sentiasa mengontrolkan komunikasi 
ya engont ikasinya dengan Allah. 
Kalaupun ada, maka ia lebih merupakan hasil-hasil aaa 
cuitkan oleh iblis dan syaitan yang memang sentiasa mengusik hati 
manusia. Apabila hati pengarang telah terbukti kesuciannya, maka 
tidak akan ada lagi karya-karya yang lucah yang sengaja hendak 
' asyarakat, tidak akan ada lagi sajak-sajak 
rasa yang tidak membawa apa- it aa 
fasa yang tidak membawa apaapa fungsi sosial seperti yang dike- 
Komunikasi asas antara 
as antara pengarang dengan Allah ini tidak 
datang dengan sendiri Perkara ini perlu dibangunkan dan Mada 
kan. gara kita asyik membangunkan negara, mak: 
juga berkewajipan membangunkan hati alpaya tal Sg 
: ber a iati rakyat supaya hati 
menjadi markas itu dapat menj Paan 
di gontrol dan mengawasi t 
sukan iblis dan syaitan yang kini menj aaa 
is da yang kini menjelma dalam berbagai-bagai 
aneka wajah itu. Saya tidak bermaksud hendak mengiakan ba 
iranya hei ii 
SN lak membangunkan hati itu dalam 
Di sinilah letaknya perbezaan antara konsep sastera Islam 

m. Di sinilah letaknya keunikan 


dengan konsep sastera bukan Isla pe 


dan kecantikan sastera Islam. Saya ulangi: Di sinilal 


Inikan dan kecantikan sastera Islam. Dua rajah di bawah akan 
memperjelaskan lagi huraian saya: 
Pengarang* Pengarang 
Allah* Karya 
baca 
Karya Pemi 
Pembaca 


(Sastera Islam) (Sastera bukan Islam) 


Konsep ini mungkin menimbulkan dua persoalan lagi yang La 
Leh mengelirukan. Pertama persoalan "untuk manusia". Kedua per- 
an ran Peran P dan disetujui oleh saya serta amat 
ititikberatkan oleh Kassit i 
Pe ana Ialers terutama dari segi keadilannya. Sastera yang 
tidak berlungsi sosial yang akur Pa a Talam adalah sate 
ra awang-awangan, sastera keasyikan rasa kendiri, Tetapi se. 
| yang telah saya katakan, fungsi sosial yang catkan itu 
Pendoklah mengikut lunas-lunas Islam yang sebenar. Dan ini terma 
suk setiap aspek perhubungan antara manusia mel Ia 3; kana 
sial, pendidikan, politik dan sebagainya. Dan perhubungan antara 
Usia-manusia mengikuti lunas-lunas Islam ini mesti bercorak ke- 
Dalan: baik dalam kefahaman mahupun tindakan alam keti 
Dan seharian. Bukan kepingan-kepingan yang ditampal-ampat- 
kan di sana sini sahaja, Dalam Islam apabila tindakan-tindakan atas 
sebarang kegiatan, termasuk berseni, yang berlandaskan kaedah-ka- 
dah Islam seperti yang berkali-kali telah dihuraikan akan memba- 
Me kemanfaatan kepada manusia dan sentiasa mendapat ra 
a Ala ialah penilaian, Dalam Islam, penilai yang ur: 
unggul ialah Allah. Tetapi manusia diberi kebebasan membuat peni- 
laian mengikut kemampuan-kemampuan yang ada ut 




















Perhu- 
*Harap ambil perhatian perhubungan antara pengarang dengan Allah. 


bungannya bukan sehala tetapi dua hala. 

an. Tegur-meneguri, nasihat-menasihati, ingat-mengingati, kritik- 
mengkritik digalakkan oleh Islam selagi tujuannya untuk sama- 
sama berusaha membetulkan diri menuju kesempurnaan, selagi ti- 
dak terbatas dari kaedah-kaedahnya, Dalam persoalan penilaian ini 
pun si penilai perlu meneguhkan dahulu komunikasinya dengan Al- 
lah sebelum menggunakan karya untuk membuat penilaiannya, Ka- 
lau kaedah-kacdahnya tidak diamalkan, malah lebih cantik lagi ka- 
lau dia tidak usah menjadi penilai. Cukup sekadar menjadi pembaca 
untuk dirinya sendiri sahaja. Mengikut Islam, kalau kita tidak teguh 
komunikasi kita dengan Allah, lebih baik kita jangan berbicara. Le- 
bih baik kita membisu kerana kalau kita cuba menilai juga, akan 
timbullah berbagai-bagai masalah dan dari berbagai-bagai masalah 
itu akan timbul lagi masalah-masalah baru. Contohnya amat ba- 
nyak di sekeliling kita untuk ditatapi dan renungi. Demikian huraian 
kaliini. Semoga Saudara Kassim tidak pula menganggapnya sebagai 
tidak saintifik pula. 

Di samping itu saya juga ingin menyambut baik pandangan 
Saudara Rahman Shaari berhubung dengan persoalan sastera Islam 
ini." Reaksi dari Rahman dan juga sahabat-sahabat yang lain, ter- 
masuk Saudara Kassim, ternyata bahawa ada dua tahap pokok yang 
dipersetujui bersama. Pertama bahawa sastera Islam itu memang 
Wujud. Kedua sastera Islam itu amat baik dan memberi manfaat ke- 
pada manusia. Yang berbeza hanya permasalahan-permasalahan 
konsep, pelaksanaan dan penilaian sahaja, Dan punca utama perbe- 
zaan-perbezaan itu hanya disebabkan pendekatan-pendekatan yang 
berlainan. Ada pendekatan yang cuba melihat sastera Islam dari per- 
spektif sekularisme, Ada pendekatan yang terus cuba mendefinisikan 
sastera Islam tanpa terlebih dahulu mendefinisikan Islam dan erti 
kata yang sebenar. Ada yang teguh menggunakan pendekatan tradi- 
sSional dalam erti kata yang semurni-murninya. Ada yang tidak ada 
sebarang pendekatan pun; malah lebih enak berdiam diri dan meli- 
hat kerana kiranya kebenaran, keindahan dan kebaikan benar-benar 
difahami dan diambil tindakan oleh pengarang-pengarang Muslim 
yang sebenar, akan banyaklah 'Celebrity-celebrity' tumbang men- 
cium bumi. 

Oleh itu sambutan yang diberikan oleh Rahman amat baik se- 
kali, tetapi definisinya, pada tahap ini, tidak diperkembangkan se. 








"Lihat Rahman Shaari, “Kesusasteraan dan Etika Islam”, Dewan Sastera. Mac 
1983, hlm. 52-54. 

pertimana yang sewajarnya. Sebahagian besar tulisannya itu disum- 
bati dengan kritikan-kritikan yang hanya melihat kelemahan-kele- 
mahan saya yang sememangnya amat lemah. 

Kata Rahman: sastera Islam ialah sastera yang mengambil atau 
memilih Islam sebagai jalan penyelesaian segala persoalan. Sebelum 
huraian yang lebih luas diberi, definisi setakat ini banyak menimbul- 
kan kekeliruan. Antaranya apakah yang dimaksudkan dengan per- 
soalan. Masalah hidup? Masalah yang timbul dari perhubungan ma- 
nusia dengan manusia, Atau bagaimana? Bagaimana masalah hu- 
bungan manusia dengan dirinya? Alamnya? Tuhannya? Ini semua- 
nya meminta penjelasan. 

Kalau persoalan diertikan permasalahan, bagaimana kalau per- 
soalan itu sudah diselesaikan oleh Islam? Apakah ini bererti kesusas- 
teraan tidak ada lagi kerana persoalan sudah tidak ada? Atau Rah- 
man yakin bahawa persoalan akan tetap ada selagi adanya manusia? 

Ambil contoh sebuah cerpen tentang seorang peminum arak. 
Persoalan ini merupakan masalah dari sudut Islam kerana Islam 
mengharamkan arak. Islam cuba menyelesaikan masalah ini dengan 
jalan taubat. Taubat ertinya membersihkan dosa; baik dosa dengan 
Allah atau dosa dengan manusia, Dalam Islam taubat amat penting 
dan perlu memenuhi tiga syarat. Pertama menyesal. Kedua mening- 
galkan perbuatan yang jahat. Ketiga melaksanakan segala *hutang- 
hutang' kepada Allah. 

Dilema definisi Rahman ialah: kalau penyelesaian itu cara tau- 
bat dengan syarat-syarat yang diletakkan oleh Islam, bererti persoal- 
an akan terhapus dan tidak ada lagi. Kalau ada lagi persoalan ten- 
tangarak, maka itu bukan taubat, Kalau persoalan tidak ada, bagai- 
mana dengan sastera kerana adanya sastera, mengikut Rahman, di- 
sebabkan adanya persoalan atau masalah. Apakah waktu itu kesu- 
sasteraan tidak ada lagi? /./ 

'Apa yang cuba sayi jelaskan melalui contoh ini ialah Islam bu- 
kan hanya sekadar penyelesai masalah. Pengertian Islam jauh lebih 
Iuas dari itu. Islam adalah satu sistem hidup serba sempurna mulai 
dari awal kehidupan hingga ke akhirnya di akhirat. Kalau diibarat- 
kan perkahwinan, Islam bukan hanya menjadi penyelesai masalah 
apabila timbul masalah dalam rumahtangga, tetapi Islam memberi 
asas-asas yang sempurna bagaimana perkahwinan itu perlu dijalan- 
kan; malah sebelum perkahwinan berlangsung pun Islam telah mem- 
beri petua-petuanya bagaimana hendak memilih jodoh. Islam mele- 
takkan asas-asas pembangunan manusia, membangunkan dan me- 

















s0 


nyuburkannya. Dan kalau dalam proses perletakan asa: , 
ngunan dan penyuburan itu ada aaa a 
nyelesaikannya. 

Dalam hubungan dengan sastera Islam ini pert i pe 
garang terlebih dahulu menentukan statusnya dalam hubungannya 
dengan Allah supaya tidak ada persoalan, Dan dalam proses pencip- 
taannya dia cuba membangunkan manusia, menyuburkannya de- 
ngan 'baja-baja' Islam. Dan kalau dalam proses itu ada persoalan 
(masalah), (dan masalah pasti ada kerana manusia lemah) barulah 
Islam tiba untuk menyelesaikannya. 

Diibaratkan dalam satu keluarga, kita tidak boleh 
sampai si anak betul-betul menjadi penagih dadah, baru hendak ss. 
nyelesaikan persoalan. Diibaratkan pokok, kita tidak boleh me. 
nunggu sehingga buahnya dimakan ulat baru hendak diubatinya 
Kita perlu berusaha dari awal sebelum ada masalah. Dan kalau ada 
masalah, baru ia menjadi penyelesai. Jadi, pada hemat saya, definisi 
Rahman hanya sebahagian sahaja benarnya. Walau bagaimanapun 
seperti yang saya jelaskan, definisi Rahman perlu diperkembangkan 
lagi supaya lebih jelas dan tidak timbul banyak tanda tanya.” 

Lain dari itu, saya dapati tidak ada perkara penting yang ditim- 
bulkan oleh Rahman dalam tulisannya itu. Beliau banyak juga me. 
nukilkan pandangan orang-orang lain tetapi saya kurang pasti ke 
mana beliau memihak dalam pandangan-pandangan itu, Beliau ha- 
nya menurunkan sahaja pendapat-pendapat. Pendapat-pendapat 
memang banyak, tetapi dalam mencari kebenaran, keindahan dan 
kebaikan dalam Islam, bukan faktor majoriti diperhitungkan. 

Saudara Rahman cuba menonjolkan beberapa kelemahan saya 
dalam soal sastera Islam ini terutama aspek percanggahan antara 
teori dengan praktik. Saya sentiasa akui kelemahan saya sebagai 
manusia; malah saya sendiri pun tidak boleh memberi jaminan sama 
ada saya mampu menghasilkan karya sastera Islam atau tidak. 

Mungkin saya tidak bertenaga lagi melahirkan sebarang karya. 

Kita manusia hanya berhak berusaha sahaja. Allah akan me- 
nentukan kegagalan dan kejayaannya. Hendaklah kita selalu faham 
bahawa nilai-nilai kebenaran, keindahan dan kebaikan itu bukan 
kepunyaan kita, tetapi kepunyaan Allah, Kita hanya diberi amanah 
untuk berusaha menerapkan sahaja dalam kehidupan kita sehari- 
hari. Kalau seorang pengarang, maka berkewajipanlah baginya ber- 

Usaha (saya ulangi; berusaha) menerapkan ciri-ciri itu dalam karya- 
ya. 












si 





Oleh itu kiranya dalam proses usaha penerapan itu, banyak rin- 
tangan atau halangan atau selalu menempuh kegagalan (pasti sahaja 
banyak rintangan dan halangan) maka sewajarnyalah kita tidak 
usah bersedih hati atau berduka lara. Sebaliknya kalau kita berjaya 
dan akhirnya mencapai matlamat, pun kita tidak usah mendabik 
dada dan bermegah-megah memberitahu orang ramai kerana sega- 
la-galanya bukan hak kita tetapi hak kepunyaan Allah. 

Tugas kita hanya berusaha sekadar yang berdaya di samping se- 
lalu memohon rahmat Allah. 


(Dewan Sastera, Mei 1983) 

MENUJU SEBUAH TEORI SASTERA 
ISLAM: PANDANGAN HIDUP TAUHID 
DAN ESTETIKA ISLAM 
Kassim Ahmad 


POLEMIK seperti forum, seminar, simposium, mesyuarat dan per- 
sidangan, adalah satu bentuk perbincangan dan perdebatan untuk 
mencapai kesimpulan dan kata sepakat di dalam sesuatu masalah. 
Bentuk-bentuk ini mempunyai kelebihan-kelebihan dan kelemahan- 
kelemahan masing-masing, tetapi perlu sebagai kaedah-kaedah ma- 
nusia menyelesaikan pertelingkahan pendapat-pendapat mereka. 
Kita harap polemik kita sekarang mengenai konsep sastera Islam 
akan mendatangkan banyak faedah kepada kaum penulis dan ma- 
syarakat kita. Tidaklah benar seperti tuduhan Rastom Diturki baha- 
wa polemik ini adalah “berhujah dan mengelirukan orang" (Lihat 
Nadaminggu, 10 April 1983). Di samping menulis, kaum penulis per- 
Iu sentiasa mengetahui apa dan bagaimana harus mereka tulis, Me- 
reka perlu berbincang tentang teori, kerana teorilah membimbing 
praktik. Kita tidak mengabaikan warisan-warisan karangan cerdik 
pandai kita dahulu, tetapi kadang-kadang kita tidak dapat mencon- 
tohi mereka lagi dan perlu mengorak langkah baru. Ini satu kemung- 
kinan yang harus kita hadapi dan satu cabaran yang tidak dapat kita 
elak. 

Seperti telah saya katakan di dalam ulasan saya kepada buku 
Shahnon, Kesusasteraan dan Etika Islam," minat yang baru terhadap 
teori sastera Islam atau estetika Islam di tanahair kita harus dilihat 

sebagai sebahagian dari gerakan kebangkitan semula Islam di tanah- 
air kita dan di seluruh dunia. Sebuah teori sastera Islam penting, 
sepertimana sebuah teori umum Islam tentang kehidupan penting, 
untuk mengganti teori-teori sekular Barat yang nyata telah gagal. 

Di kalangan umat Islam hari ini wujud satu aliran fikiran yang 
berpengaruh tetapi tidak betul dan merbahaya kepada umat Islam 
sendiri: bahawa Islam sudah lengkap di dalam Quran dan sunnah 
nabi dan kita tidak perlu belajar dari mana-mana tamadun lain. 
Aliran fikiran ini timbul dari salah faham tentang konsep kesempur- 
naan Islam sebagai satu agama yang diajar oleh Quran. Kesempur- 
naan di sini tidak bermakna lengkap serba-serbinya hingga ke perin- 
ciannya dan hingga manusia tidak mempunyai apa-apa peranan krea- 
tif lagi. Tidak harus dilupakan bahawa manusia sebagai khalifah 
Tuhan di dunia dan mempunyai peranan kreatif membentuk kehi- 
dupannya terdapat juga dalam ajaran al-Quran, Kesempurnaan 
yang dimaksudkan oleh Quran ialah kesempurnaan idea, konsep atau 
prinsip, bukan kesempurnaan bentuk. Manusialah yang harus men- 
ciptakan bentuk-bentuk yang sesuai, mengikut zaman dan tempat, 
bagi pelbagai idea dan prinsip yang terdapat di dalam Quran. Umpa- 
manya, di dalam pemerintahan, Quran menganjurkan prinsip-prin- 
sip pemerintahan yang demokratik, layak dan adil, tetapi bagaimana- 
kah bentuk-bentuk pemerintahan seperti itu tidak dinyatakan oleh 
Quran dan manusia sendiri bebas menciptakan bentuk-bentuk yang 
dikehendakinya. Begitu juga konsep evolusi di dalam kehidupan di- 
sebut di dalam Quran,? tetapi bagaimana evolusi ini telah dan se- 
dang berlaku terpulanglah kepada manusia menyiasatnya mengikut 
kaedah-kaedah penyiasatan sesuatu perkara. Begitu juga idea kein- 
dahan yang kita jadikan idea pokok dalam estetika: bentuk-bentuk 
keindahan itu tidak ditetapkan terlebih dahulu; manusia senimanlah 
yang menciptakannya. 

Nyatalah Shahnon termasuk di dalam golongan cendekiawan 
Islam yang menafikan peranan kreatif manusia, (walaupun pada 
teorinya beliau tidak dapat menafikan perkara ini). Sebab itulah 
bagi beliau seorang penulis Islam yang berpandangan hidup tauhid 
yang “mengikut lunas-lunas dan kaedah-kaedah Islam” akan secara 
automatik menghasilkan karya-karya Islam. Bagi saya, pandangan 














“Allah menumbuhkan kamu sebagai tumbuhan dari tanah, kemudian dikemba- 
likan-Nya kamu ke dalamnya, lalu dikeluarkan-Nya lagi satu keluaran (yang baru)”. 
(71:17-18), Lihat juga 71:14, 56:61; 84:19, 14:48 dan 56:35. 

hidup tauhid adalah satu perkara; melaksanakan pandangan hidup 
tauhid di dalam bidang sastera adalah satu perkara lain. Menjalan- 
kan rukun-rukun Islam (inilah agaknya yang dimaksudkan oleh 
Shahnon dengan ungkapan “mengikut lunas-lunas dan kaedah-ka- 
edah Islam”) adalah satu perkara; menjadi seorang penulis Islam 
yang baik adalah satu perkara lain, Ini tidak bermakna saya tidak 
mementingkan pandangan hidup tauhid dan ibadah-ibadah wajib 
bagi seorang penulis Islam; tetapi saya melihat kedua-dua sebagai 
mempunyai hubungan organis timbal balik. Seorang penulis yang 
agung - bolehkah dia menghasilkan karya-karya yang agung tanpa 
mempunyai satu pandangan hidup yang benar, yakni pandangan hi- 
dup tauhid? Dengan lain perkataan, karya. 
sahaja membuktikan bakat menulis, tetapi juga pandangan hidup 
sebenar. Sebaliknya, seorang penulis Islam yang warak tidak se- 
mestinya menghasilkan karya-karya besar, kerana mungkin beliau 
belum menguasai dan menghayati pandangan hidup Islam, 

Sayangnya, Shahnon menimbulkan soal pandangan hidup tau- 
hid, soal “kaedah-kaedah Islam” yang perlu diikuti dan soal pan- 
dangan sastera “Luar-Diri” dan “Dalam-Diri" secara abstrak tanpa 
memberi contoh-contoh yang konkrit. Seperti telah saya nyatakan, 
saya juga mementingkan pandangan hidup tauhid, tetapi apakah 
makna dan implikasinya di dalam bidang sastera? Konsep tauhid, 
bagi saya, membawa beberapa pengertian pokok: Keesaan Tuhan, 
kesatuan alam, kesatuan manusia, kesatuan kehidupan, kesatuan 
pengetahuan dan kesatuan perbuatan. Saya fikir Shahnon bersetuju 
dengan saya tentang pengertian-pengertian pokok ini, Namun demi- 
kian, di dalam polemik ini, saya melihat beberapa idea Shahnon ti- 
dak cocok dengan pandangan hidup tauhid. Umpamanya, beliau 
menekankan idea kesempurnaan Islam, tetapi melupakan idea pe- 
ranan kreatif manusia; beliau menekankan nama, tetapi mengabai 
kan perbuatan; beliau menekankan bentuk, tetapi mengabaikan i: 
dan sekarang beliau menekankan “Dalam-Diri” dan mengabaikan 
“Luar-Diri”! Satu pandangan hidup tauhid harus melihat idea-idea 
yang seolah-olah bertentangan ini di dalam kesatuannya. Bahawa 
Shahnon tidak melihat idea-idea ini demikian menunjukkan keca- 
catan konsep tauhid beliau sendiri. 

Kata Shahnon: “Kaca mata Luar-Diri memangnyalah tidak 
mampu menilai kaedah-kaedah Islam .... Kaca mata Luar-Diri tidak 
berdaya mengesahkan niat seorang pengarang dalam hubungannya 
dengan Allah. Kaca mata Luar-Diri memang tidak dapat menentu- 

kan sama ada si pengarang mengamalkan amalan makruf atau amal- 
an mungkar.” Kenyataan ini tidak benar dan saya hairan bagaimana 
Shahnon boleh membuatnya. Pertama sekali, perbuatan manusialah 
yang menggambarkan fikirannya (termasuk niatnya). Kedua, kita 
hanya boleh menilai manusia dari perbuatan-perbuatannya. Ketiga, 
di antara (fikiran dan perbuatan ada hubungan kesatuan: tidak ada 
*dalam' kalau tidak ada "luar", dan sebaliknya. Di dalam artikel-arti- 
kel saya, saya tidak pernah mengabaikan kepentingan akidah, pe- 
pangan atau pandangan hidup seseorang pengarang: saya hanya me- 
negaskan bahawa akidah, pegangan dan pandangan hidup ini cuma 
dapat dibuktikan di dalam perbuatan, yakni karya-karyanya. Dari 
segi ini, kajian-kajian tentang zaman dan riwayat seorang penga- 
rang, dan tidak karya-karyanya sahaja, juga perlu untuk membuat 
penilaian. 

Di dalam hal ini, Shahnon telah memberikan kita satu rajah 
yang menunjukkan pelbagai hubungan seorang pengarang. Rajah 
ini tidak tepat, kerana ia menganggap pengarang-pengarang bukan 
Islam tidak mempunyai hubungan dengan Tuhan atau alam ghaib. 
Kita semua maklum pengarang-pengarang agama-agama lain juga 
beriman kepada Tuhan dan mempunyai hubungan dengan Tuhan. 
'Sesuatu yang benar, cantik dan baik be- 
lum tentu bernama Islam selagi tidak bersumberkan tauhid dan me- 
menuhi kaedah-kaedah (Islam). Saya jangka maksud beliau lebih 
kurang begini: “Sajak penyair ASAS 50 Masuri S.N., “Seribu Harap- 
an” tidak bermutu dari segi kritikan Islam, kerana tidak bersum- 
berkan tauhid dan tidak ditulis mengikut kaedah-kaedah Islam.” 
Kita boleh menolak penilaian ini, kerana Masuri S.N. ialah seorang 
penulis Islam yang berpandangan hidup tauhid dan arif tentang ka- 
aaa Islam, baik apa pun maksud Shahnon dengan ungkap- 
an itu, 

Atau maksud Shahnon begini: “Karya-karya yang benar, can- 
tik dan baik yang dihasilkan oleh pengarang-pengarang bukan Is- 
lam, termasuk karya-karya Shakespeare, Goethe, Tolstoy dan Tagore, 
tidak bermutu dari segi kritikan Islam, kerana tidak bersumber- 
kan tauhid dan tidak ditulis mengikut kaedah-kaedah Islam.” Ke- 
nyataan ini juga boleh kita bantah, kerana pandangan hidup tauhid 
tidak terbatas kepada penganut-penganut agama Islam sahaja tetapi 
meliputi semua yang beriman kepada Tuhan dan Hari Kemudian," 

















antara pengikut-pengikut kitab dulu, ada umat yang teguh pendiriannya, 


56 


dan soal kaedah adalah soal bentuk yang tidak begitu penting.* 
Di dalam hal penilaian, Shahnon mengeluarkan satu amaran 
yang sungguh memeranjatkan: “Dalam persoalan penilaian ini pyn 
si penilai perlu meneguhkan dahulu komunikasinya dengan Allah 
sebelum menggunakan karya untuk membuat penilaian. Kalau ka- 
edah-kaedahnya tidak diamalkan, maka lebih cantik lagi kalau dia ti- 
dak usah menjadi penilai .... Mengikut Islam, kalau kita tidak teguh 
komunikasi kita dengan Allah, lebih baik kita jangan berbicara.” 
Saya tidak tahu di mana Shahnon mendapat fatwa ini. Sebagai 
orang-orang Islam, kita tahu Tuhan telah mengutus nabi-nabi untuk 
menyeru manusia beriman kepada-Nya, tetapi tidak pula untuk 
mengharamkan percakapan bagi setengah manusia! Saya harap 
Shahnon tidak akan menganjurkan supaya penulis-penulis menda- 
patkan tauliah dahulu daripada kerajaan sebelum menulis! 
Sambil lalu, di akhir jawapan beliau, Shahnon mengharapkan 
supaya saya tidak menganggap jawapan beliau sebagai tidak sainti- 
fik'. Kalau Shahnon hanya memaksudkan ini sebagai satu sindiran 
kepada saya kerana saya kerap menekankan sifat saintifik ilmu, saya 
tidak akan menghiraukan sindiran ini. Tetapi agak nyata dari bebe- 
rapa jawapan beliau bahawa sifat saintifik itu tidak dianggap pen- 
ting oleh beliau. Beberapa perkara yang telah saya timbulkan di da- 
lam buku dan jawapan-jawapan beliau sama ada beliau clak sama 
sekali atau beliau jawab dengan cara yang amat umum - satu cara 
mengelak juga! Bila Rahman Shaari menunjuk kepada kontradikasi 
yang terdapat di antara beberapa karya beliau dulu dengan teori be- 
liau sekarang, beliau hanya *menghuraikan' kejadian ini kepada “ke- 
lemahan saya sebagai manusia”. Perlu saya nyatakan bahawa semua 
ini amat tidak memuaskan dari segi kehendak-kehendak perdebatan 
saintifik. Tidakkah sains dan sikap saintifik penting bagi seorang 
ina dan intelektual Islam? Saya harap Shahnon bersetuju dengan 
wi bahawa kedua-duanya amat penting, walaupun beliau sendi- 
ri tidak selalu menunjukkan sikap hormat kepada kedua-duanya. 

















yang membacakan ayat-ayat Allah pada malam hari dan bersujud. Mereka beriman 
kepada Allah dan Hari Kemudian, dan menyuruh melakukan yang benar dan mela- 
rang yang mungkar, dan mereka berlumba-lumba melakukan kebaikan. Merekalah 
yang masuk golongan yang salih,” (Quran, *:113-14), Lihat juga 3:109 dan 7:168. 

*“Kesalihan tidak terletak pada pemalingan wajahmu ke arah Timur atau Barat, 
tetapi sebenar salih ialah dia yang beriman kepada Tuhan dan Hari Kemudian, dan 
para malaikat dan kitab dan para nabi; dan membelanjakan harta bendanya, betapa 
pun disayangi. kepada kerabat, anak-anak yatim. si miskin, musafir, pengemis-penge- 
mis dan untuk membebaskan hamba sahaya; dan yang mendirikan sembahyang dan 

Kelebihan tamadun Islam daripada tamadun moden Barat ialah ke- 
bolehannya mengharmoniskan agama dan sains, wahyu dan akal. 
Sebab yang paling utama mengapa kita mengadakan perdebatan 
Mengenai teori sastera Islami ialah kerana kita yakin teori sastera Is- 
lam merupakan teori yang paling baik, paling benar dan paling sain- 
tifik. Amatlah penting bagi umat Islam, khasnya cerdik pandai Is- 
lam, pada ketika ini menghormati sains dan sikap saintifik. 


" 


Definisi Rahman Shaari - “Sastera Islam ialah sastera yang meng- 
ambil Islam sebagai jalan penyelesaian segala persoalan”? mem- 
beri peranan falsafah kepada kesusasteraan — satu hal yang tidak wa- 
jar. Kesusasteraan bukan falsafah dan sesebuah karya sastera tidak 
semestinya menyelesaikan masalah. Karya-karya sastera seseorang 
pengarang cuba menciptakan sebuah dunia “yang benar, yang indah 
dan yang baik”. Secara tidak langsung karya-karya ini boleh meru- 
pakan kritikan sosial, atau menganjurkan satu program politik, atau 
mengandung sesuatu falsafah, atau kesemuanya sekaligus. Tetapi ini 
tidak merupakan ciri-ciri utama karya-karya itu. Ciri-ciri utamanya 
tetap keindahannya, kebenarannya dan kebaikannya — dari segi isi 
dan bentuk, Sekali lagi, mari kita ambil sajak Chairil Anwar, “Aku”, 
sebagai contoh. Secara kebetulan, sajak ini menyelesaikan masalah - 
secara individualistik dan pemberontakan antisosial. Adakal 
idea individualisme dan pemberontakan terhadap masyarakat — 
yang menjadi daya penarik sajak ini? Tidak, atau tidak sepenuhnya. 
Daya penariknya ialah keindahan yang dicapai dengan pemaduan 
isi dan bentuknya. 

Sebaliknya, sajak Masuri S.N., “Seribu Harapan” tidak bertu- 
juan menyelesaikan masalah. Begitu juga dengan sajak Amir Ham- 
zah, “Berdiri Aku”. Demikianlah banyak karya tidak bersifat demi- 
kian, Oleh itu definisi Rahman tidak merupakan satu definisi kesu- 
sasteraan Islam. 








HI 


Berbalik kepada masalah teori sastera Islam, kita nampaknya, me- 
menemui jalan buntu tentang definisi. Jalan mudah untuk menyelesai- 


membayar zakat; dan mereka yang menunaikan janji bila mereka berjanji, dan mere- 

Ka yang bersabar dalam bencana dan kesusahan dan semasa peperangan,” (Quran, 
77). 

nam. Batman Shaari, “Kesusasteraan dan Etika Islam”, Dewan Sastera, Mac 1983, 
Im. 

kan kebuntuan ini ialah dengan menerima konsep 'masyarakat Islam' 
sebagai satu kelompok sosial tanpa pengertian ideologi dan *kesu- 
sasteraan Islam' sebagai hasil masyarakat itu. Dengan demikian, 
kita tidak mendapat konsep-konsep kesusasteraan Arab Islam, ke- 
susasteraan Parsi Islam, kesusasteraan India Islam dan seterusnya. 
Konsep ini memang sudah dipakai di dalam buku-buku sejarah sas- 
tera. Namun demikian, oleh kerana Islam satu agama yang dinamik 
dan mempunyai potensi sebagai sebuah ideologi yang relevan kepa- 
da masalah-masalah manusia moden, maka pengertian ideologi ti- 
dak dapat dipisahkan dari konsep *kesusasteraan Islam'. Konsep ini 
membawa makna dan implikasi lebih daripada “kesusasteraan yang 
dihasilkan oleh masyarakat Islam.” 

Namun demikian, seperti telah saya katakan, masalah teori sas- 
tera Islam tetap wujud dan relevan untuk menghuraikan keseluruh- 
an fenomena kesusasteraan, bukan sahaja kesusasteraan-kesusaste- 
raan masyarakat-masyarakat Islam, tetapi kesusasteraan-kesusaste- 
raan semua bangsa. Kita ambil soal: Dari segi teori sastera Islam, 
apakah ukuran-ukuran kita untuk menilai sebuah karya, atau se- 
orang pengarang, atau sebuah kesusasteraan? Saya rasa Shahnon 
dan saya sudah bersetuju bahawa, “dari segi kritikan Islam, sese- 
buah karya adalah baik dan bermutu jika ia mencapai keindahan 
(dari segi isi dan bentuknya) mengikut pandangan hidup tauhid”. 

Ada dua konsep penting di dalam rumusan di atas: 'keindahan' 
(termasuklah 'kebenaran' dan *kebaikan') dan *pandangan hidup 
tauhid'. Konsep Shahnon yahg awal “sastera kerana Allah” dengan 
konsep “sastera mengikut pandangan hidup tauhid” pada asasnya 
adalah sama. Seperti telah saya katakan, pandangan hidup tauhid 
membawa pengertian-pengertian pokok: Keesaan Tuhan, kesatuan 
alam, kesatuan kehidupan, kesatuan manusia, kesatuan ilmu dan ke- 
satuan perbuatan. Pengertian-pengertian pokok lain boleh ditam- 
bah, tetapi ini memadai. Seperti telah saya katakan juga, pandangan 
hidup tauhid ini tidak terbatas kepada orang-orang Islam sahaja, te- 
tapi meliputi semua insan yang beriman kepada Tuhan di dalam aga- 
masngama lain. Kepada pengertian tauhid dan Islam yang asal dan 
luas inilah kita harus kembali untuk menyelesaikan masalah kita.* 








*“Sesungguhnya, mereka yang beriman dan mereka yang menganut agama Ya- 
budi, dan orang-orang Nasrani dan orang-orang Sabi'in - siapa sahaja yang beriman. 
kepada Allah dan Hari Kemudian serta melakukan kebaikan, bagi mereka ada pahala 
pada Tuhannya, dan mereka tidak perlu takut, dan tidak pula mereka berdukacita," 
(Quran, 2:62), Muhammad Asad di dalam tafsirnya, The Message of the Quran, meng- 


-.) 












Di dalam jawapan Shahnon yang akhir, beliau menyatakan 
pendekatan yang berbeza-beza membawa kepada perbezaan-perbe- 
zaan pendapat di antara beliau dengan saya. Kata beliau: “Ada pen- 
dekatan yang terus cuba mendefinisikan sastera Islam tanpa terlebih 
dahulu mendefinisikan Islam dalam erti kata yang sebenar.” Saya ti- 
dak syak lagi Shahnon menganggap definisi Islam beliaulah definisi 
yang betul, tetapi saya telah menyatakan di dalam ulasan saya terha- 
dap buku beliau” bahawa tanggapan beliau tentang Islam sempit. 
Sekarang saya fikir perkara itu sudah nyata. Dari awal saya meng- 
elak perbincangan mengenai pengertian agama Islam di dalam pole- 
mik ini, kerana itu bukan tajuk perbincangan kita dan juga, sebagai 
orang-orang Islam, kita tentu sudah mempunyai pengertian itu. 
Saya harap sekarang perkara itu sudah jelas. 

Dari keuniversalan ajaran-ajaran Islam inilah maka kita men- 
dapat gagasan sebuah teori sastera Islam yang universal. Dengan 
teori ini kita akan mampu menghuraikan keseluruhan fenomena ke- 
susasteraan — definisinya, bagaimana ia timbul, fungsinya, perkem- 
bangannya, bentuk-bentuk, jenis-jenis dan teknik-tekniknya, dan 
penilaiannya. 

Di dalam bidang penilaian, konsep-konsep utama yang perlu 
kita gunakan ialah sama ada karya itu baik dan bermutu atau tidak. 
*Baik' dan *bermutu' di sini bermakna indah, benar dan baik dari 
segi isi dan bentuknya. Kita sebenarnya tidak perlu menggunakan is- 
tilah-istilah seperti *berjiwa Islam' atau *bersifat Islam, kerana kon- 
sep-konsep baik" dan bermutu" dari segi teori sastera Islam sudah 
pun membawa makna-makna itu, Walau bagaimanapun, untuk 
maksud-maksud praktik, kita kadang-kadang terpaksa mengguna- 
kan istilah-istilah demikian, kerana pengertian umum telah memisah- 
kan Islam dari nilai-nilai universal yang baik. Tetapi apa yang ingin 
saya tekankan ialah nilai-nilai estetika Islam yang hendak kita capai 
di dalam karya-karya sastera ialah satu perjuangan yang datang 
dengan studi dan usaha, dan bukan secara automatis, kepada penu- 
lis-penulis Islam, dan nilai-nilai ini boleh dicapai juga oleh penulis- 
penulis bukan Islam yang beriman kepada Tuhan dan Hari Kemudi- 


ulas ayat ini demikian: “The above passage - which recurs in the Quran several times- 
lays down a fundamental doctrine of Islam. With a breadih of vision unparalleled in 
any otber religious faith, the idea of 'salvation' is here made conditional upon there 
telements only: beliefin God, belief in the Day of Judgement, and the righteous action 
in life.” 

"Kassim Ahmad, op, cit. 





an. Dengan demikian, tidaklah mustahil karya-karya terbaik dari 
pengarang-pengarang agung dunia, seperti Shakespeare, Tolstoy, 
Goethe dan Tagore, memenuhi sepenuhnya syarat-syarat estetika Is- 
lam dan boleh diterima olehnya sebagai karya-karya sastera yang 
bermutu tinggi. Sebaliknya, tidaklah mustahil setengah karya pe- 
ngarang-pengarang Islam sendiri tidak memenuhi syarat-syarat este- 
tika Islam dan tidak boleh diterima olehnya sebagai karya-karya 
yang baik. 


(Dewan Sastera, Jun 1983) 





RUMUSAN 1: 
MASALAH-MASALAH 
TEORI 


Kassim Ahmad 


MASYARAKAT penulis kita patut bergembira dan berterima kasih 
kepada Dewan Sastera, kerana telah menampung Polemik Sastera 
Islam dari keluaran November, 1982 hingga sekarang. Di dalam po- 
lemik ini banyak pendapat telah dikemukakan, termasuk pendapat- 
pendapat penulis-penulis Islam dari Asia Barat (lihat Dewan Sastera, 
Jun 1983). Sekarang, pada pendapat saya, eloklah kita buat bebera- 
pa rumusan sementara. Ini akan saya lakukan di dalam rencana ini 
dan rencana akan datang. Selepas ini, mungkin Saudara Shahnon 
ingin membuat rumusannya pula, atau mengulas rumusan saya. Se- 
lepas itu, kita boleh berhenti berpolemik (buat sementara) dan me- 
numpu kepada pelaksanaan idea-idea yang telah, secara kasar, dise- 
pakati. 

Beberapa perkara telah menjadi jelas dari polemik ini. Pertama, 
perbincangan tentang estetik atau teori sastera Islam (mungkin le- 
bih tepat disebut Islamiah) sekarang adalah sangat relevan, berla- 
Wanan dengan setengah pendapat yang mengatakan bahawa perka- 
ra itu tidak relevan. Kedua, pengertian tentang estetik Islam masih 
di peringkat awal dan masih samar. Dua pendapat telah muncul: 
satu, kesusasteraan Islam ialah yang dihasilkan oleh pengarang-pe- 
ngarang Islam mengikut estetik Islam, dan dua, yang dihasilkan 
oleh pengarang-pengarang mengikut estetika Islam. Ketiga, salah 
pengertian atau kesamaran tentang kesusasteraan sendiri. Keempat, 
kekeliruan dan kekacauan di antara dua bidang yang patut dibeza- 
kan, iaitu agama atau teologi dan kesusasteraan. Perkara pertama ti- 

dak perlu dibincangkan lagi; yang lain akan saya sentuh sekarang. 
Perbezaan dan Hubungan di antara Kesusasteraan dan Agama atau 
Teologi 


Nyatalah kesusasteraan dan agama adalah dua bidang yang berlain- 
'an dan tidak harus dicampuradukkan. Banyak kekeliruan yang tim- 
bul di dalam polemik ini kerana kegagalan setengah penulis mem- 
buat perbezaan ini. Perkara ini disebutkan oleh Umar Junus' dan te- 
lah awal-awal lagi saya timbulkan.* Polemik ini bukan polemik ten- 
tang Islam, tetapi tentang estetik-estetik Islam. Dengan demikian, 
apa yang perlu kita lakukan ialah mengenal pasti dan menghuraikan 
idea-idea atau prinsip-prinsip estetik dalam Islam serta mengguna- 
kan idea-idea ini untuk memahami, mentafsir dan menilai kesusaste- 
raan. Konsep-konsep seperti 'sastera untuk Allah', 'sastera berakh- 
lak", *sastera muqaddas' dan *sastera tauhid' merupakan konsep- 
konsep umum yang tidak dapat memberi bimbingan kepada kaum 
penulis selagi ia tidak dihuraikan dengan lebih konkrit. 

Memang Islam sebagai agama atau pandangan hidup mempu- 
nyai hubungannya dengan kesusasteraan dalam erti kata agamalah 
yang mewujudkan idea-idea dan prinsip-prinsip estetika. Kita tidak 
boleh menafikan atau memutuskan hubungan ini. Penafian dan pe- 
mutusan hubungan ini akan mengakibatkan kacau-bilau di dalam 
estetik, seperti yang telah kita lihat di dalam estetik Barat sekarang. 
Sebaliknya, pengakuan dan pengukuhan hubungan ini sahaja tidak 
boleh mewujudkan satu estetik moden yang utuh dan unggul. Satu 
estetik moden Islam hanya boleh diwujudkan dengan satu kajian 
yang menyeluruh, mendalam dan saintifik tentang fenomena kein- 
dahan. 

i Definisi Kesusasteraan 
wan dan kekacauan juga timbul di dalam polemik ini kerana 
kesusasteraan itu sendiri difahami dari dua definisi yang berbeza. 
Definisi pertama, kesusasteraan sebagai karya kreatif dan khayal. 
Delinidi kedua, kesusasteraan sebagai karya kreatif dan tidak krea- 
tif. Walaupun definisi kedua ini kerap juga dipakai seperti di dalam 
istilah-istilah 'kesusasteraan agama', *kesusasteraan undang-un- 














Lihat Umar Junus 
Ogos 1983, him, 10-33. 

#Lihat Kassim Ahmad, “Menuju Sebuah Teori Sastera Islam", Dewan Sastera, 
November 1982, hlm. 25-28. 


“Catatan Kecil Tentang Sastera dan Islam", Dewan Sastera, 

dang', 'kesusasteraan saintifik" dan sebagainya, kesusasteraan yang 
kita maksudkan di dalam polemik ini ialah himpunan karya-karya 
kreatif. Definisi ini dengan sendirinya akan menolak karangan-ka- 
rangan yang bercorak agama, seperti kitab-kitab Tajul Muluk, Taj 
as-Salatin dan Bustan as-Salatin, atau bercorak perundangan, se- 
perti Hukum Kanun Melaka, atau yang bercorak sejarah, seperti Se- 
Jarah Melayu dan Tuhfat al-Nafis, dan akan meliputi kebanyakan hi- 
kayat, termasuk Hikayat Hang Tuah dan Hikayat Seri Rama dan ke- 
banyakan syair dan pantun. Satu kumpulan karya menduduki gai 

an sempadan, kerana mereka mengandungi kedua ciri-ciri fakta dan 
khayal, seperti Hikayat Abdillah, Hikayat Nabi Bercukur, Hikayat 
Amir Hamzah dan sebagainya. Apa yang penting diperhatikan di 
ialah bahawa kesusasteraan Islam bukanlah kesusasteraan yang ber- 
corak agama. Kalau kita menggunakan definisi kedua, kesusastera- 
an agama atau kitab hanya merupakan satu jenis kesusasteraan. 











Kesusasteraan dan Teori Sastera 
Sudahlah jelas bahawa kesusasteraan dan teori sastera atau estetik 
adalah dua perkara yang berbeza. Tiap kesusasteraan mempunyai 
dua aspek yang pokok: bentuknya dan isinya. Apa yang dikatakan 
kesusasteraan Melayu ialah kesusasteraan yang tertulis di dalam ba- 
hasa Melayu berlatarbelakangkan kehidupan bangsa Melayu (seka- 
rang bangsa Malaysia). Di dalam pengertian ini, adalah aspek ben- 
tuknya, Aspek isinya adalah pandangan hidup yang diutarakan di 
dalam kesusasteraan itu: Hindu, Islam atau Barat (Barat dalam pe- 
ngertian falsafah), Dengan demikian, kesusasteraan Melayu telah 
bersifat Hindu (di dalam zaman Hindu), Islam di dalam zaman Is- 
lam dan kebaratan (di bawah pengaruh kebudayaan Barat). 

Sekarang, dengan kesedaran baru Islam, masalah kita ialah ba- 
gaimana hendak membangunkan sebuah kesusasteraan nasional 
Malaysia moden mengikut teori sastera atau estetik Islam. Kita ti- 
dak mahu membangunkan sebuah kesusasteraan nasional mengikut 
estetik liberal atau Marxis atau campuran kedua-duanya, bukan ke- 
rana kita taksub kepada estetik Islam dan agama Islam (kalau de- 
mikian, apakah bezanya di antara Islam dengan faham-faham yang 
tetapi kerana (kita yakin) estetik Islam adalah estetik yang 
paling unggul. Estetik Islam dan teori sastera Islam mungkin belum 
Wujud, tetapi Islam mempunyai idea-idea estetik yang kaya, yang 
perlu dibina oleh ahli-ahli fikir seni mereka menjadi sebuah falsafah 
seni yang unggul. 

Sebuah karya sastera yang baik, mengikut teori sastera Islam, 
tidak mestinya yang penuh dengan kata-kata 'Allab', 'Rasulullah' 
dan sebagainya, tetapi adalah yang “menyeru kepada kebaikan dan 
melarang kejahatan”, (al-Quran 3:109) yang “menghapuskan ke- 
palsuan dan mengesahkan kebenaran”, (al-Quran 42:24) yang “me- 
ninggikan perkataan-perkataan yang baik dan perbuatan-perbuatan 
yang baik”, (al-Quran 35:10) dan yang “indah dan menggemari ke- 
indahan”, (Sesungguhnya Tuhan indah dan menggemari keindahan 
- hadis) dan yang mengandungi “segala yang paling indah”, (al-Qur- 
an 20:8). Inilah intisari estetik Islam - keindahan, kebenaran dan 
kebaikan melawan keburukan, kepalsuan dan kejahatan. Isi yang de- 
ian di dalam bentuk yang demikian — inilah sastera yang ter- 
tinggi, yang berjiwa Islam. Shahnon mensyaratkan bahawa karya- 
karya demikian hanya boleh dihasilkan oleh penulis-penulis Islam. 
Tetapi sejarah kesusasteraan dunia sudah membuktikan bahawa pe- 
nulis-penulis bukan Islam juga telah dan boleh menghasilkan karya- 
karya seni yang selaras dengan estetik Islam. Oleh itu, syarat demi- 
kian tidaklah wajar. 

Kita harus membuat satu garis perbezaan di antara penulis dan 
pembuat dan perbuatannya. Kita boleh menilai seorang pe- 
sama ada ia beriman atau tidak pada sesuatu jangka waktu, 
ita menilainya dari segi keimanan, tetapi kita tidak boleh me. 
nilai karyanya dari segi keimanan; kita hanya boleh menilai karya 
dari segi mutu, yakni baik buruknya. Demikianlah kita menilai se- 
mua aktiviti manusia — falsafahnya, keseniannya, akhlaknya, praktik 
sosialnya dan kelakuannya: dari segi baik buruknya, atau dengan 
lain perkataan, mutunya. 

Kita akui bahawa masalahnya timbul apabila kita hendak 
membuat ukuran, Apakah yang dikatakan indah, benar dan Baik? 
Saya fikir masalah ini tidaklah begitu besar, sekiranya kita bertolak 
dari satu sikap yang jujur, ingin mencapai kebenaran dan Bukan un- 
tuk mempertahankan sesuatu fahaman mazhab tertentti. Umpama- 

kewujudan Tuhan Yang Esa ialah satu kebenaran kerana telah 















nyi 
| diisytiharkan oleh para rasul (orang-orang yang paling layak diper- 


@ayai) dari zaman purba Nabi Adam a.s. hingga ke zaman moden 
Nabi Muhammad s.a.w. dan kerana semua manusia mengalami ke- 
benaran itu di dalam alam dirinya dan juga di alam luar. Di atas da- 
saesdasar itu juga kita menerima bahawa Tuhan Yang Esa ini Baik 
dan Indah, Demikianlah seterusnya kita mengetahui kebenaran-ke- 
benaran, kebaikan-kebaikan dan keindahan-keindahan lain. Tentu- 

nya, kerap kali kita perlu membuat penyelidikan-penyelidikan yang 
tekun dan mengadakan perbincangan-perbincangan dan perdebat- 
an-perdebatan yang hangat untuk mencari sesuatu kebenaran! Te- 
tapi kebenaran itu tidak begitu sukar dicari. Dalam al-Quran, “Jalan 
yang lurus itu sudahlah terang dari (jalan yang) menyeleweng” 
(2:256). Di dalam hal ini contoh-contoh yang diberi oleh S. Othman 
Kelantan mengenai konsep keindahan yang salah yang dipegang 
oleh golongan formalis adalah tepat. 

Inilah masalah-masalah teori yang penting yang telah timbul di 
dalam polemik ini. Saya harap rumusan masalah-masalah ini tepat 
dan huraian tentangnya terang. Di dalam rencana lain, insya-Allah, 
saya akan mengambil beberapa contoh dari karya-karya kesusaste-. 
raan kita dan juga kesusasteraan-kesusasteraan lain untuk dinilai 
mengikut teori kritikan Islam. 





(Dewan Sastera, November 1983) 


Lihat S. Othman Kelantan, “Sastera Sebagai Alat Pengucapan Batin”, Dewan 
Sastera, Jun 1983, hlm. 19:25. 

RUMUSAN II: 
UKURAN KRITIKAN 
SASTERA ISLAM 
Kassim Ahmad 


DI DALAM rencana yang lalu, sebagai rumusan pertama, saya te- 
lah menarik perhatian kepada perbezaan-perbezaan di antara kesu- 
sasteraan dan agama, di antara karya-karya sastera dan karya-karya 
bukan sastera dan di antara kesusasteraan dan teori kesusasteraan. 
Perbezaan-perbezaan ini perlu diperhatikan supaya kekeliruan dan 
kacaw-bilau dapat dielakkan di dalam perdebatan kita. Di dalam 
rencana ini saya ingin membuat rumusan tentang masalah kritikan. 
Masalah kritikan ialah sebahagian daripada masalah teori sas- 
tera, Sementara teori sastera membincangkan keseluruhan fenome- 
na kesusasteraan - puncanya, sifatnya, fungsinya, jenis-jenisnya dan 
strukturnya — kritikan membincangkan masalah nilai dan ukuran, 
termasuklah huraian dan tafsiran. Polemik kita banyak menumpu 
kepada definisi kesusasteraan Islam, yakni sifatnya. Terdapat perse- 
tujuan bahawa keindahan haruslah menjadi nilai utama di dalam ke- 
susasteraan oleh kerana “Sesungguhnya Tuhan Maha Indah dan 
Kita tidak sempat mendalami pengertian 

lahan ini dari segi bentuk dan isi sebuah karya sastera dan juga 
nnya dengan nilai-nilai utama yang lain di dalam kehidup- 

lu kebenaran dan kebaikan. Namun demikian, perlulah kita 

llangi bahawa kesusasteraan, walaupun berbeza dari falsafah, 

(dan agama, tidak boleh wujud bebas dari ketiga-tiga disiplin 
mManusin ini, seperti yang didakwa oleh setengah ahli teori kri- 


“Hadis, riwayat Muslim. 








tikan.? Dalam erti kata yang unggul, keindahan adalah serentak be- 
nar dan baik, dan sebaliknya. 

Untuk menentukan kriteria-kriteria kritikan Islam, perlulah 
kita mengetahui, selain daripada sifat kesusasteraan, fungsi kesusas- 
teraan Islam. Pengetahuan ini kita peroleh dari dua sumber, perta- 
ma, dengan mengkaji kesusasteraan itu sendiri serta menarik kesim- 
pulan-kesimpulan tentang fungsi kesusasteraan dan, kedua, dengan 
mengkaji ajaran-ajaran estetika Islam di dalam Quran dan hadis. 
Kedua-dua sumber dan pendekatan ini perlu digabungkan untuk 
mendapat satu pengetahuan yang jelas dan lengkap tentang fungsi 
kesusasteraan. Rene Wellek dan Austin Warren telah menerangkan 
fungsi ini dengan jelas: “Sejarah estetika boleh dirumuskan sebagai 
satu pertentangan di antara tesis dan lawan tesis Horace, *manis' dan 
*bermanfaat': puisi adalah manis dan bermanfaat.”* Tidak ada se- 
buah karya sastera yang boleh dianggap demikian yang tidak mem- 
beri nikmat kepada pembaca; dan di samping itu, ia juga memberi 
manfaat, Kedua-dua unsur nikmat dan manfaat ini, di dalam karya- 
karya besar, tidak dapat dipisahkan di antara satu dengan lain dan 
berpunca dari keindahan (dan kebenaran dan kebaikan) yang ter- 
kandung secara bersepadu di dalam isi dan bentuk karya-karya ter- 
sebut. 

Masalah yang besar bagi kritikan ialah pengertian keindahan. 
Apakah yang dianggap nikmat dan bermanfaat? Lain tamadun, ma- 
lah lain falsafah, memberi jawapan yang berlainan kepada soalan 
ini, bergantung kepada konsep hakikat yang dibawa oleh tamadun 
atau falsafah itu. Tidak perlulah kita memanjangkan masalah ini, 
kecuali menyatakan bahawa, kerana Islam menganggap kehidupan 
sebagai satu tatakeadaan spiritual dan moral, maka pengertian ke- 
indahannya adalah juga spiritual dan moral. Dengan demikian, yang 
indah, yang nikmat dan bermanfaat, adalah dari segi spiritual dan 
moral, bukan dari segi jasmaniah dan deria, walaupun ia tidak me- 
nolak nikmat dan manfaat dari segi jasmaniah dan deria di dalam 
buana yang dibenarkan oleh pandangan spiritual dan mo- 
rai. 




















Lihat A.K. Warder, The Science of Criticism in India, Madras: 

and Researeh Cenr, I578, In. i1. ea ran 
New York; Penguins Books, 1949, hlm. 29-30. 

a tara ciri-ciri nikmat dan manfaat di dalam isi dan bentuk 
barangkali dapat dilihat di dalam kejadian cahaya atau nur. Cahaya bukan sahaja in- 
dah dan menarik, tetapi juga sekaligus menerangkan. Inilah martabat pengajaran 

Mari kita ambil dari al-Quran dan contoh yang menggambar- 
kan keadaan tersebut. Satu, peristiwa keganasan terhadap Nabi Yu- 
suf a.s. oleh abang-abangnya (12:7-20) dan, kedua, peristiwa bujuk- 


aan berahi oleh Zulaikha terhadap Nabi Yusuf, (12:23-29). Kedua- 
dua peristiwa ini digambarkan dengan wajar tanpa menonjolkan as- 
pek-aspek negatif (keganasan dan seks), tetapi menimbulkan dengan 
jelas aspek-aspek positif (kebenaran Yusuf di satu pihak dan ke- 
jahatan abang-abangnya dan kejahatan Zulaikha di pihak lain). De- 
ngan demikian, penggambaran ini mencapai tujuan sebuah karangan 
yang unggul: menceritakan dengan benar apa yang berlaku dan di 
samping itu menjelaskan isu-isu moral yang terkandung di dalam- 
nya. Di tangan seorang pengarang naturalis kedua-dua peristiwa ke- 
ganasan dan seks itu akan dibesarkan dan diceritakan dengan terper- 
inci. Penggambaran seperti ini nyata menodai kebenaran. Haruslah 
diingat bahawa surah Yusuf ini bukanlah sebuah cerpen atau drama 
mengenai Nabi Yusuf dan keluarganya, tetapi kritikan Islam boleh 
mendapat pelajaran daripadanya tentang pengertian keindahan. 
Di dalam penciptaan karya-karya sastera, tiga faktor memain- 
kan peranan: tradisi dan konvensi sastera, kenyataan di dalam erti 
kata yang luas dan peribadi pengarangnya.* Tradisi dan konvensi 
sastera termasuklah jenis-jenis sastera (genre), struktur dan gaya; ke- 
nyataan termasuklah keadaan sosioekonomi, politik, sosial, intelek- 
tual, moral dan spiritual; dan peribadi penulis termasuklah pendi- 
dikan, pengalaman, fikiran, cita-cita dan pandangan hidup beliau. 
Faktor-faktor ini mestilah diperhitungkan di dalam kritikan Islam, 
Karya-karya sastera sesuatu bangsa, malah semua bangsa, ti- 
dak boleh dilihat sebagai terpisah di antara satu dengan lain. Karya- 
karya ini mempunyai hubungan-hubungan organis; lebih dekat me- 
reka dari segi masa dan tempat, lebih rapat hubungan-hubungan itu. 
Hubungan organis ini disebabkan oleh persamaan-persamaan yang 
dikongsi di atas dasar-dasar kemanusiaan, kebangsaan dan zaman. 
Oleh kerana hubungan-hubungan organis inilah maka wujud kon- 
sep-konsep kesusasteraan dunia, kesusasteraan kebangsaan dan pe- 
riodisasi di dalam sesebuah kesusasteraan. Faktor ini menunjukkan 
peranan-peranan interaksi kebudayaan dan persekitaran intelektual 























yang tertinggi - cahaya - paduan di antara keindahan, kebenaran dan kebaikan. Ini- 
lah juga matlamat ideal bagi kesusasteraan. 

*Jaroslav Prusek, “A Confrontation of Traditional Oriental Literature and Mo- 
dern European Literature in the Context of the Chinese Literary Revolution”, dalam 
Leon Edel (ed.). Literary History and Literary Criticism, New York, 1965. hlm. 168. 

dan kebudayaan di dalam kesusasteraan. Faktor ini juga harus di- 
perhitungkan di dalam kritikan dan kajian sastera. 

Dengan demikian, kita bolehlah merumuskan ukuran-ukuran 
kritikan Islam sebagai berikut: 

1. Adakah karya itu menggambarkan suatu keadaan yang be- 

nar sama ada secara realistik atau simbolik? 

2. Adakah karya itu memberi nikmat emosional, intelektual, 

moral dan spiritual? 

3. Adakah karya itu mendatangkan manfaat intelektual, mo- 

ral dan spiritual? 

4. Adakah karya itu digubah secara utuh dari segi watak, tema 

dan struktur dan dengan kepadatan bahasa? 

5. Adakah karya itu menggunakan konvensi-konvensi sastera 

yang sesuai dan wajar? 

Pada pendapat saya, inilah ukuran-ukuran yang utama dan 
penting. Sekiranya, jawapan kepada semua soalan ini positif, sebuah 
karya itu boleh dianggap bermutu oleh kritikan Islam, sama ada kar- 
ya itu ditulis oleh seorang pengarang yang beragama Islam atau 
dak, Martabat positif jawapan-jawapan kepada soalan-soalan itu 
menentukan martabat mutu karya itu (baik sekali, baik, sedang). 
Walau bagaimanapun, soalan-soalan ini, khasnya soalan-soalan ke-. 
dua dan ketiga, tidaklah begitu mudah dijawab, Kesukaran ini me- 
rupakan satu punca perbezaan pendapat di kalangan pengkritik. 
pengkritik. Tetapi punca pokok yang menimbulkan perbezaan pen- 
dapat tentang sesuatu karya ialah pandangan hidup atau sudut fal- 
safah. Sudut falsafah materialis mempunyai susunan nilai-nilai este. 
tik yang berbeza dari sudut falsafah idealis, dan seterusnya. 

Saya ingin mengambil tiga buah sajak - di antara yang terbaik 
yang telah dihasilkan oleh penyair-penyair moden Melayu dan Indo- 
nesia — untuk dikritik mengikut ukuran-ukuran yang telah saya se- 
butkan: “Berdiri Aku" oleh Amir Hamzah, “Aku” oleh Chairil An- 
war dan “Seribu Harapan” oleh Masuri S.N. Sayangnya, saya tidak 
bertemu dengan sajak-sajak yang sama baiknya yang bertemakan 
Tuhan atau rasul-Nya atau peristiwa-peristiwa penting di dalam se- 
jarah Islam, seperti Perang Badar, Perang Uhud, penaklukan Mekah 
oleh Nabi Muhammad s.a.w. dan sebagainya. Malah dua buah anto- 
logi oleh Suhor Antarasaudara (Firaun Abad 20 dan Manifesto) me- 
ngandungi sajak-sajak yang tidak jauh bezanya dari propaganda 
kaku dan kasar yang tidak memberi apa-apa sumbangan kepada 
aliran sastera Islam di negara kita. 

P a 
Berdiri aku di senja senyap 
Camar melayang menepis buih 
Melayah bakau mengurai puncak 
Berjulang datang ubur terkembang. 
Angin pulang menyejuk bumi 
Menepuk teluk menghempas emas 
Lari ke gunung memuncak sunyi 
Berayun alun di atas alas. 

Benang raja mencelup ujung 

Naik marak menyerak corak 
Elang leka sayap tergulung 

Di mabuk warna berarak-arak. 
Dalam rupa maha sempurna 
Rindu sendu mengharu kalbu 
Ingin datang merasa sentosa 
Mengecap hidup bertentu tuju. 


“Aku” 
Kalau sampai waktuku 
Kumau tak seorang 'kan merayu 
Tidak juga kau 
Tak perlu sedu-sedan itu 
Aku ini binatang jalang 
Dari kumpulannya terbuang. 
Biar peluru menembus kulitku 
Aku tetap meradang menerjang 
Luka dan bisa kubawa berlari 


Berlari 3 
Hingga hilang pedih peri 

Dan aku akan lebih tidak peduli. 
Aku mau hidup seribu tahun lagi. 


“Seribu Harapan" 
Demi cahaya memancar dari segi harapan 
membawa hati berani rasa akan menyiapkan 
segala cita sekarang nanti mengukir menang 
bergerak satu barisan gagah di mana penuh 
sokongan 
Ah, besar membawa nama, dada rela melapang 
menunggu setiap yang mahu lalu, yang mahu 
menerjang 
akan ombak tenaga dari seluruh persatuan 
yang sejak mula bergerak penuh seribu harapan. 





n 











Siapa rela, siapa nanti pergi mara berbaki 
sedang kawah panas dengan air membuas 
siapa berani, siapa nanti sanggup bermain api 
yang menyambar, membakar, menjilat apa yang 
melintas. 

lihat semua sikap tidak gentar dibuai godaan 
dengan membawa obor seribu sinar harapan. 





Tiga buah sajak masyhur di atas ditulis antara tahun-tahun 
1941 hingga 1951. Dekad ini adalah dekad kemuncak gelombang na- 
sionalisme di Asia Tenggara. Perjuangan rakyat yang gagah untuk 
kemerdekaan bangsa merupakan satu ciri sosial yang penting dalam 
Zaman itu. Sajak Masuri “Seribu Harapan” melafazkan semangat 
gagah ini. Tamadun Eropah yang datang dengan kolonialisme juga 
membawa ciri kebebasan individu dari ikatan tradisi dan masyara- 
kat lama. Ini satu lagi ciri zaman itu dan ini dinyat: 
jak masyhur Chairil Anwar, “Aku”. Dalam pada itu, bukan semua 
dalam tradisi dan masyarakat lama itu buruk, dan tidak perlu di- 
buang semuanya, seperti yang dianjurkan oleh Chairil di dalam sa- 
jak “Aku”. Sajak Amir Hamzah, “Berdiri Aku", yang tertulis paling 
awal di antara sajak-sajak itu, melahirkan perasaan tenang dan 
harmonis, melambangkan dunia lama dan juga perasaan rindu ke- 
pada ketenangan dan harmoni yang bakal hilang. Latar belakang 
sosial ini perlu disedari untuk mer i sajak-sajak tersebut. 

Ketiga-tiga sajak ini adalah sajak-sajak Melayu bebas yang ti- 
dak lagi tertakluk kepada bentuk-bentuk puisi Melayu lama, pantun 
dan syair, Ini adalah kerana mereka penyair-penyair Melayu moden 
yang hidup di dalam masyarakat moden yang sudah memisahkan 
dirinya dari tradisi-tradisi masyarakat lama. Namun demikian, pe- 
ngaruh bentuk-bentuk puisi Melayu lama, pantun dan syair, masih 
tidak dapat dilenyapkan sama sekali dan masih kelihatan di dalam 
sajak-sajak ini. Pengaruh bentuk pantun nampak jelas dalam tatasa- 
jak abad pada sajak Amir Hamzah. Di dalam sajak Masuri kedua- 
dua pengaruh tatasajak syair (aaaa) dan pantun dapat dilihat. Seba- 
liknya, sajak Chairil tidak memperlihatkan pengaruh bentuk-bentuk 
tradisional ini lagi. Boleh dikatakan di antara tiga penyair ini, Chai- 
rillah yang paling radikal berpecah dengan konvensi sastera Melayu 
lama. Namun demikian, konvensi sastera hanya satu kaedah bagi 
Penyair untuk menyatakan perasaan dan fikirannya. Kaedah yang 
paling berkesan, yang tidak semestinya baru sama sekali, itulah 
kaedah yang paling baik, 




















72 


Ketiga-tiga sajak ini memperlihatkan kepadatan bahasa — satu 
tanda, syarat dan ciri bagi sebuah sajak yang baik. Tidak ada perka- 
taan yang tidak perlu; tidak ada yang tidak sesuai; tidak ada yang 
boleh ditukar tempatnya; semuanya bertenaga dan memberi tenaga; 
dan semuanya berfungsi di dalam struktur sajak. Lihat sahaja kesan-. 
nya bila baris “/Berdiri aku di senja senyap/” diganti dengan “/Aku 
berdiri di senja senyap/” atau “/Saya berdiri di senja senyap/”. Be 
tu juga jika baris “/Kalau sampai waktuku/" diganti dengan “/Ka- 
Iau sampai masaku/” atau “/Bila sampai masaku/”. Perhatikan pula 
kesannya jika baris “/Demi cahaya memancar dari segi harapan/" 
diganti dengan “/Demi sinar memancar dari segi harapan/”. Meng- 
apakah pertukaran satu perkataan boleh membawa kesan yang besar 
kepada sebuah sajak yang baik? Jawabnya kerana tiap-tiap perkata- 
an mempunyai fungsi strukturnya di dalam baris dari segi bun, 
suku kata, rentak, irama, lagu, sajak dan juga makna, Satu perkata. 
an lain boleh mempunyai makna yang sama, tetaj 
nyai persamaan dari segi-segi Iain. Seorang penyair ialah seorang 
yang sangat peka terhadap bahasa. 

Ketiga-tiga sajak ini sangat kaya dengan aliterasi, satu alat puisi 
yang amat berkesan. Boleh dikatakan tiap-tiap baris mengandung 
aliterasi. Perhatikan huruf-huruf condong “/Menepuk. teluk 
menghempas emas Berayun alun di atas alas/ di dalam “Berdiri 
Aku", /Aku ini binatang jalang/ /hingga hilang pedih peri/ di dalam 
“Aku” dan/Siapa rela, siapa nanti pergi mara berbakti/Sedang 
kawah panas dengan air membuas ganas/ di dalam “Seribu 
Harapan”. 

Gambaran keindahan petang menjelang senja di tepi laut de- 
ngan burung-burung camar berterbangan mencecah permukaan laut, 
dengan angin memukul-mukul lembut, ditambah pula dengan keka- 
yaan dan keindahan warna-warna pelangi - sukarlah hendak dicari 
satu gambaran keindahan, ketenangan dan harmoni, seperti yang di- 
lukiskan oleh Amir Hamzah. Demikian juga imej 'binatang jalang", 
*dari kumpulannya terbuang' yang diberi oleh Chairil di dalam sa- 
jaknya untuk melambangkan semangat individualisme dan pembe- 
Tontakan terhadap tradisi-tradisi lama yang lapuk dan mengong- 
kong. Imej ini sangat kuat dan berkesan, Di dalam sajak Masuri, be- 
liau menggunakan imej-imej cahaya, ombak dan api untuk meng- 
gambarkan aspek-aspek perjuangan besar bangsa untuk mencapai 
kemerdekaan - aspek harapan bagi rakyat untuk menentukan nasib. 
nya sendiri, aspek kekuatan dari gabungan tenaga kolektif bani 





untuk melawan penjajah dan aspek bahaya yang dihadapi oleh pe- 
juang-pejuang kemerdekaan. Dengan demikian, kita dapat melihat 
ketiga-tiga penyair ini telah menggunakan imej-imej yang terang, 
kuat dan berkesan untuk memberi rupa kepada idea-idea dan pera-. 
saan-perasaan mereka. 

Boleh dikatakan kita baru berbincang sajak-sajak ini dari segi 
bentuk — tatasajaknya, bahasanya dan imej-imejnya. Tetapi, sebe- 
narnya, kita pun sudah memperkatakan isinya. Inilah satu bukti ba- 
hawa kita tidak dapat memisahkan antara bentuk dan isi di dalam 
sebuah karya yang baik. Di dalam sebuah karya demikian persenya- 
waan sudah berlaku di antara bentuk dan isi, Namun demikian, idea. 
idea keinginan kepada kesentosaan (“Berdiri Aku”), pembebasan 
individu dari tradisi-tradisi kolot (“Aku”) dan kemerdekaan dari 
penjajahan (“Seribu Harapan”) adalah idea-idea kemanusiaan yang 
besar. Idea-idea ini sama sekali tidak bertentangan dengan ajaran- 
ajaran atau akidah Islam. Dengan demikian, sajak-sajak ini adalah 
bermutu dari segi kritikan Islam dan mereka menjawab lima soalan 
ukuran yang saya kemukakan di atas secara positif. Sebenarnya, ke-. 
tiga-tiga buah sajak ini termasuk ke dalam golongan sajak-sajak mo- 
den Melayu-Indonesia yang paling baik. 

Sebagai kesimpulan, kritikan Islam berdasarkan ukuran- 
ukuran moral dan spiritual yang merangkumi ukuran-ukuran 
estetik. Di dalam pandangan hidup tauhid Islam, tidak wujud 
pertentangan di antara seni, moral dan agama. Ketiga-tiga ini 
merupakan tiga bidang aktiviti manusia berlainan tetapi baik buruk 
sebuah karya, tidak kira karya itu ditulis oleh siapa. Di dalam 
membuat penilaian, akidah seseorang penulis tidak boleh 
diperhitungkan, kecuali apa yang terpancar di dalam karya itu. 

















(Dewan Sastera, Januari 1984) 

